text:
རྫོང་ཁ།
[tabs slidertype=”top tabs”] [tabcontainer] [tabtext]རྒྱབ་ཁུངས།[/tabtext] [[tabtext]རྩ་གཞུང་ལག་ལེན་གྱི་དམིགས་གཏད།[/tabtext] [tabtext]སློབ་དཔོན་གྱི་ ཁྱད་རིག་སྦྱོང་བརྡར་དང་ ལྟ་ཞིབ་རྒྱབ་སྐྱོར།[/tabtext] [tabtext]ད་ལྟོའི་གནས་སྟངས་ནང་ རྫོང་ཁའི་གནས་ཚད།[/tabtext] [tabtext]རྫོང་ཁའི་ཆོས་ཚན་ཚོགས་ཆུང་གི་འཐུས་མི།[/tabtext]
[/tabcontainer] [tabcontent]
[tab]འབྲུག་གི་ ཤེས་རིག་མཁས་མཆོག་ཚུ་གིས་མ་ཚད་པར་ མི་ཆེ་འབྲིང་ཆུང་གསུམ་ག་ར་གི་ མཐོང་སྣང་ལུ་ ཤེས་རིག་སློབ་གྲྭ་ ཁག་གི་ རྫོང་ཁའི་ཤེས་ཡོན་གྱི་སྤུས་ཚད་འདི་ རེ་འདོད་ལྟར་དུ་མེད་པའི་ དོགས་པ་དང་། ཆོས་ཚན་ནང་ལྷབ་མི་དང་ ལཱ་གཡོག་གཉིས་རྟགས་མ་མཐུནམ། དེ་ལས་ རྫོང་ཁའི་ཆོས་ཚན་གྱི་ ནང་དོན་ཚུ་ མང་ཆེ་བ་ དམ་པའི་ཆོས་ཀྱི་སྐོར་ལས་ འབདཝ་ལས་ ནང་པའི་ཆོས་ལྷབ་ནིའི་ རྩ་གཞུང་བཟུམ་ཅིག་འབད་འགྱོ་བའི་ བསམ་འཆར་བཀོད་པ་གིས་མ་ཚད་ བརྡ་བརྒྱུད་ཀྱི་གནས་ཚུལ་དང་ བསམ་འཆར་ཚུ་ནང་ཡང་ རྫོང་ཁའི་ཆོས་ཚན་གྱི་ སྐུགས་ཚད་དང་ ཨ་ལོའི་ འབྲི་ལྷག་གི་ལྕོགས་གྲུབ་གཉིས་ རྟགས་མ་མཐུན་པའི་ ལོ་རྒྱུས་དང་ སྐྱོན་རྗོད་འབད་མི་ཡང་ ལེ་ཤ་ཐོན་ཏེ་འདུག།
དེ་གིས་འབད་ འཆར་གཞི་དགུ་པའི་ལོ་ལྔའི་འཆར་གཞི་ནང་ སློབ་གྲྭའི་རྩ་བའི་ཆོས་ཚན་ཚུ་ སྤུས་ཚད་དང་ལྡན་པར་བཟོ་ དགོ་པའི་ དམིགས་ཡུལ་དང་བསྟུན་ ཤེས་ཡོན་རྩ་གཞུང་དང་ ཁྱད་རིག་རྒྱབ་སྐྱོར་སྡེ་ཚན་གྱི་ བཀོད་ཚོགས་ཞལ་འཛོམ་ ཐེངས་༡༤ པ་དང་༡༥ པ་ནང་ལས་ ཨིང་ལིཤི་དང་ རྩིས་ཆོས་ཚན་གྱི་རྩ་གཞུང་ ལེགས་སྒྱུར་གྱི་ ལས་རིམ་ལས་འཕྲོ་ མཐུད་དེ། རྫོང་ཁའི་ཆོས་ཚན་གྱི་རྩ་གཞུང་ཚུ་ཡང་ ལེགས་སྒྱུར་འབད་དགོཔ་འབད་ གྲོས་ཆོད་བཏོན་གནང་མི་དང་ འཁྲིལ་ཏེ་ ལས་འགུལ་ འགོ་བཙུགས་ཅི།
ལཱ་གི་རིམ་པ།
ཀ་ ༢༠༠༥ ལུ་ ཤེས་ཡོན་རྩ་གཞུང་དང་ ཁྱད་རིག་རྒྱབ་སྐྱོར་སྡེ་ཚན་གྱི་ མཁས་མཆོག་ དྲག་ཀྲོར་ ཕུརཔ་གི་ འགོ་འདྲེན་ཐོག། དེ་ཁའི་ལས་བྱེདཔ་ཚུ་དང་། འབྲུག་ཆོས་རྒྱུགས་བཀོད་ཚོགས། ཤེས་རིག་ལྟ་ཞིབ་དང་རྒྱབ་སྐྱོར་སྡེ་ཚན། སྤ་རོ་ རྒྱལ་ཡོངས་སློབ་དཔོན་ སློབ་སྦྱོང་སྤེལ་ཁང་། མཉམ་རུབ་འབད་དེ་ གོང་གི་གནད་དོན་དེ་ཚུ་ ཞིབ་ཞིབ་འབད་ དབྱེ་དཔྱད་འབད་ནིའི་དོན་ལུ་ འབྲུག་གི་གཞི་རིམ་ཤེས་ཡོན་གྱི་གནས་ཚད་འདི་ སློབ་རིམ་༡༠ པ་ཨིནམ་ལས། འབྲིང་རིམ་ བར་མ་དང་ གོང་མའི་སློབ་གྲྭ་ཚུ་ནང་ སློབ་རིམ་༡༠ པའི་ གནས་ཚད་ལུ་ གཞི་བཞག་སྟེ་ ཞིབ་འཚོལ་དང་ འདྲི་དཔྱད་འབད་དེ་ གནས་ཚུལ་བསྡུ་ལེན་འབད་ནི་ འགོ་བཙུགས་ཅི།
ཁ་ ༢༠༠༦ ལུ་ ཞིབ་འཚོལ་ལས་འཐོབ་མིའི་ གྲུབ་འབྲས་དང་འཁྲིལ་ཏེ་ ཤེས་རིག་དྲུང་ཆེན་ དྲག་ཤོས་ དྲག་ཀྲོར་ པདྨ་འཕྲིན་ལས་མཆོག་གི་ ལམ་སྟོན་དང་འཁྲིལ། ཤེས་རིག་ཞིབ་འཚོལ་ལྟེ་བའི་ མདོ་ཆེན་ ཐྲ་ཀུར་སིང་ པཱའེ་ཌཱེལ། རྫོང་ཁ་གོ་འཕེལ་ལྷན་ཚོགས་ཀྱི་ དྲུང་ཆེན་ དྲག་ཤོས་སངས་རྒྱས་རྡོ་རྗེ། རྒྱལ་ཡོངས་སློབ་དཔོན་ སློབ་སྦྱོང་སྤེལ་ཁང་་གི་ མདོ་ཆེན་ དྲག་ཀྲོར་ རྒྱ་གར་རྡོ་རྗེ། ཤེས་ཡོན་རྩ་གཞུང་དང་ ཁྱད་རིག་རྒྱབ་སྐྱོར་སྡེ་ཚན་གྱི་ འགོ་དཔོན་གཙོ་འཛིན་ ཀརྨ་ཤེས། ཨིང་ལིཤ་གི་ རྩ་གཞུང་འགོ་དཔོན་དང་ རྫོང་ཁའི་སྡེ་ཚན་ནང་ལཱ་འབད་མི་ཚུ་གིས་ རྩ་གཞུང་བཀོད་རིས་ ཟིན་འབྲི་དང་པ་ བཟོ་ནི་གི་ལཱ་འགོ་བཙུགས་ཅི།
ག་ འཕྲོ་མཐུད་དེ་ར་ རྩ་གཞུང་བཀོད་རིས་ མཐའ་དཔྱད་དང་ གཏན་འབེབས་དོན་ལུ། གོང་འཁོད་མཁས་མཆོག་ཚུ་ དང་། མཁས་དབང་གཞན། སློབ་གྲྭ་ ཆེ་འབྲིང་ཆུང་གསུམ་ནང་གི་སློབ་དཔོན་དང་། རྒྱལ་ཡོངས་ཚོགས་འདུའི་འཐུས་མི། ཕམ། བརྡ་བརྒྱུད། རྒྱལ་ཡོངས་སློབ་དཔོན་ སློབ་སྦྱོང་སྤེལ་ཁང་། བསམ་རྩེ་དང་ སྤ་རོའི་ལེགས་སྦྱར་བ། སྐད་ཡིག་ ལམ་སྲོལ་དང་ སློབ་སྦྱོང་སྤེལ་ཁང་གི་ ལེགས་སྦྱར་བ་བཅས་ ཉིན་གསུམ་གྱི་རིང་ གྲོས་སྡུར་མཐིལ་ཕྱིན་འབད་དེ་ གཏན་འབེབས་གྲུབ་ཅི།
ང་ བཀོད་རིས་འདི་ལུ་བརྟེན་ཏེ་ རྫོང་ཁ་གོང་འཕེལ་ལྷན་ཚོགས་ཀྱི་དྲུང་ཆེན་གྱིས་ ཁྲི་འཛིན་འབད་དེ་ བརྡ་བརྒྱུད་དང་ སློབ་གྲྭ་ཁག་གི་སློབ་དཔོན་ཚུ་གི་ ཁྱད་རིག་ལུ་བརྟེན་ཏེ་ ད་ལྟོ་ལག་ལེན་འཐབ་བཞིན་ཡོད་མི་ སློབ་དེབ་དང་ ལམ་སྟོན་ཚུ་ རྩོམ་སྒྲིག་འབད་འབདཝ་ཨིན།
ཅ་ རྩ་གཞུང་གསརཔ་འདི་ སློབ་རིམ་༡༢ པ་ལས་ འགོ་བཙུགས་དགོ་མི་འདི་ཡང་། བློ་གསར་ལས་ འགོ་བཙུགས་ཏེ་ སློབ་རིམ་གོང་མ་ལུ་ ལྷོད་ལྷོད་ཀྱི་བར་ན་ སློབ་ཕྲུག་སྟོང་ཕྲག་ལས་བཅད་དེ་ རྩ་གཞུང་རྙིངམ་འདི་ར་ ལྷབ་སྟེ་ འགྱུར་བ་ ག་ནི་ཡང་མེདཔ་འབད་ ཐོན་འགྱོ་ནི་གི་ ཉེན་ཁ་ཡོདཔ་ལས། ལོ་གཅིག་འབད་རུང་ རྩ་གཞུང་གསརཔ་འདི་ ལྷབ་འགྱོ་ནི་གི་ དགོས་པ་ལུ་བལྟ་སྟེ་ འགོ་བཙུགས་བཙུགསཔ་ཨིན།
[/tab]
[tab]ཀ་ རྩ་གཞུང་ ལག་ལེན་འཐབ་པའི་སྐབས་གཙོ་བོ་ སློབ་ཕྲུག་གཙོར་བཏོན་གྱི་ དམིགས་ཡུལ་ ཨིནམ་ལས། སློབ་དཔོན་གྱིས་ ནང་དོན་ཐོག་ལུ་ བཤད་པ་རྐྱབ་སྟེ་ར་ སྡོད་ནི་མེན་པར་ སློབ་ཕྲུག་གི་ ཁ་ཐུག་ལས་ ང་གིས་འབད་བ་ཅིན་ གནད་དོན་འདི་ འ་ནཱི་བཟུམ་ཅིག་ཨིན་མས། འདི་ག་དེ་སྦེ་ཨིན་ན? ཟེརཝ་ལ་སོགས་ སློབ་ཕྲུག་གི་ ཁ་ཐུག་ལས་ འདྲི་བ་ཚུ་འབག་འོང་ནིའི་རེ་བ་དང་། སྡེ་ཚན་ནང་ལུ་ གྲོས་སྡུར་འབད་དེ་ གནད་དོན་ བཅུད་བཏོན་ནི་དང། དོན་ཚན་གྱི་ཐོག་ལུ་ དབྱེ་དཔྱད་འབད་དེ་ ལྷག་ནི་ བྲི་ནི་ ཉན་སླབ་འབད་ནི་ཚུ་ལུ་ གཙོ་བོར་བཟུང་སྟེ་ རྫོང་ཁའི་སྐད་ཡིག་དང་ རྩོམ་རིག་གི་རིག་རྩལ་ ལེགས་ཤོམ་ སྦྱང་ཐབས་ལུ་ དམིགས་ཏེ་ བཟོ་བཟོཝ་ཨིན།
རྩ་གཞུང་གསར་པའི་ལག་ལེན།
ལེགས་སྒྱུར་འབད་ཡོད་པའི་ རྩ་གཞུང་འདི་
- སྤྱི་ལོ་༢༠༠༧ ལས་ སློབ་རིམ་༩ པ་དང་༡༡ པའི་ནང་ལས་རིམ་པ་བཞིན་དུ་ ལག་ལེན་འཐབ་ནི་འགོ་བཙུགས་ཅི།
- སྤྱི་ལོ་༢༠༠༨ ལས་༤ པ་ལས་༨ པ་ཚུན་ ལག་ལེན་འཐབ་ནི་འགོ་བཙུགས་ཅི།
- སྤྱི་ལོ་༢༠༠༩ ལས་ བློ་གསར་ལས་ སློབ་རིམ་༣ པ་ཚུན་ ལག་ལེན་འཐབ་ནི་འགོ་བཙུགས་ཡོད།
ཁ་ རྩ་གཞུང་གསར་རྙིང་གི་ ཁྱད་པར།
[/tab]
[tab]རྩ་གཞུང་གསརཔ་འདི་ འགོ་བཙུགས་ཞིནམ་ལས་ ད་ཚུན་གྱི་བར་ན་
- སྤྱི་ལོ་༢༠༠༧ལས་༢༠༡༡ཚུན་ བློ་གསར་ལས་ ༡༢པ་ཚུན་གྱི་ སློབ་དཔོན་ཡོངས་ལུ་ ཐད་ཀར་དང་ སློབ་སྟོན་པའི་སྦྱོང་བརྡར་ཐོག་ལས་ རྩ་གཞུང་གསར་པའི་ གོམས་འདྲིས་སློབ་སྦྱོང་ ཐེངས་གཅིག་བྱིན་ཚར་ཡོད།
- སྤྱི་ལོ་༢༠༡༢ལས་༢༠༡༡༦ཚུན་ བློ་གསར་ལས་ ༡༢པ་ཚུན་གྱི་ སློབ་དཔོན་ཡོངས་ལུ་ ཐད་ཀར་དང་ སློབ་སྟོན་པའི་སྦྱོང་བརྡར་ཐོག་ལས་ འབྲི་ལྷག་གཙོ་བཏོན་གྱི་ ཁྱད་རིག་སྦྱོང་བརྡར་ ཐེངས་གཅིག་བྱིན་ཚར་ཡོད།
- སྤྱོད་ཁྲལ་མ་ཕོག་པའི་ བརྒྱུད་འཕྲིན་དང་ ཡོངས་འབྲེལ་ཁ་བྱང་e-mail ཚུ་གི་ཐོག་ལས་ དོགས་སེལ་དང་ འདྲི་ལན་ཚུ་ དུས་རྒྱུན་འབད་བཞིན་ཡོདཔ་མ་ཚད།
- རྩ་གཞུང་འགོ་དཔོན་ཚུ་ འཕྲལ་འཕྲལ་ར་ སློབ་གྲྭ་ཚུ་ནང་འགྱོ་སྟེ་ ལྟ་ཞིབ་དང་ རྒྱབ་སྐྱོར་ཚུ་ འབད་བཞིན་ཡོདཔ་ཨིན།
རྩ་གཞུང་ལེགས་བཅོས་དང་བསྐྱར་ཞིབ།
- སྤྱི་ལོ་༢༠༡༣ལུ་ སློབ་རིམ་༧པ་ལས་ ༡༢པ་ཚུན་གྱི་ སློབ་དེབ་ཚུ་ བསྐྱར་ཞིབ་འབད་དེ་ ནང་དོན་ཚུ་ སློབ་དཔོན་ཚུ་གི་རེ་བ་དང་འཁྲིལ་ཏེ་ འཕྲི་སྣོན་ཐོག་ལས་ ལེགས་བཅོེས་འབད་ཡོད།
- སྤྱི་ལོ་༢༠༡༣ལུ་ གཞི་རིམ་སློབ་ཕྲུག་ཚུ་གི་དོན་ལུ་ ཨ་ལོའི་སྤྲོ་གླུའི་ གློག་རིག་སྒྲ་འཛིན་འཁོར་ལོ་བཟོ་སྟེ་ སློབ་གྲྭ་ཚུ་ནང་བཀྲམ་ཡོདཔ་མ་ཚད་ ཡོངས་འབྲེལ་ནང་ལུ་ཡང་ ཕབ་ལེན་གྱི་དོན་ལུ་བཙུགས་ཡོད།
- སྤྱི་ལོ་༡༩༧༤ལས་ ད་ཚུན་གྱི་བར་ན་ ཤེས་རིག་རྫོང་ཁའི་རྩ་གཞུང་ནང་ ལག་ལེན་འཐབ་བཞིན་ཡོད་པའི་ སྲུང་རིགས་རྣམ་ཐར་ བསླབ་བྱ་ལེགས་བཤད་ འབྲི་རྩོམ་ སྙན་རྩོམ་ཚུ་ག་ར་ གློག་རིག་ཐོག་ བསྡུ་སྒྲིག་འབད་དེ་ མ་འོངས་དགོས་མཁོའི་དོན་ལུ་ ལག་ལེན་འཐབ་ཆོགཔ་བཟོ་ཡོད།
- གཞི་རིམ་སློབ་ཕྲུག་གི་ཕམ་ཤེས་ཡོན་ཅན་ཚུ་གིས་ རང་གི་ཨ་ལོ་ཚུ་ལུ་ རྫོང་ཁ་སྟོན་ནིའི་ ཕམ་གི་ལམ་སྟོན་ཅིག་ཡང་ རྩོམ་སྒྲིག་འབད་དེ་ སྤྱི་ལོ་༢༠༡༧ལས་ བཀྲམ་ཆོགཔ་བཟོ་ཡོད།
- སྤྱི་ལོ་༢༠༡༤ ལུ་ བློ་གསར་ལས་ སློབ་རིམ་༧ པ་ཚུན་གྱི་ ལྷག་དེབ་དང་རྒྱབ་རྟེན་མཁོ་ཆས་ཚུ་ བསྐྱར་ཞིབ་ཐོག་ལས་ བཙག་འཐུ་འབད་དེ་ སྤྱི་ལོ་བ་༢༠༡༥ལས་བཀྲམ་ཆོགཔ་བཟོ་ཡོད་རུང་ བཀྲམ་ནིའི་གནང་བ་ཞུ་མ་ཚུགསཔ་ལས་ སྤྱི་ལོ་༢༠༡༧ལུ་ བཀྲམ་ནིའི་ གྲ་སྒྲིག་བཟོ་བཞིན་ཡོད།
རྩ་གཞུང་ལག་ལེན་གྱི་དཀའ་ངལ།
-
རྩ་གཞུང་ དང་འཁྲིལཝ་ད་ ལྷབ་སྟོན་མཁོ་ཆས་ཀྱི་ དགོས་མཁོ་ལེ་ཤ་ཡོད་རུང་ མ་དངུལ་གྱི་དཀའ་ངལ་དང་ བཟོ་མི་མེད་པའི་ དཀའ་ངལ་ཚུ་ལས་བརྟེན་ཏེ་ ལྷག་དེབ་དང་ ཚིག་མཛོད་ རྒྱབ་རྟེན་དཔེ་དེབ་ སྒྲ་ཐག་འཁོར་ལོ་ འགུལ་ཅན་པར་བརྙན་ ལ་སོགས་པའི་ མཐུན་རྐྱེན་ཚུ་ དགོས་མཁོ་དང་འཁྲིལ་ཏེ་ ཐོབ་མ་ཚུགས་པའི་དཀའ་ངལ།
-
རྩ་ གཞུང་གསར་པའི་ སློབ་སྟོན་འབད་ཐངས་འདི་ རྩ་གཞུང་རྙིངམ་གི་སློབ་སྟོན་འབད་ཐངས་ལས་ ཁྱད་པར་འོང་དགོཔ་ཨིན་རུང་ སློབ་དཔོན་ཆ་མཉམ་ལུ་ སྦྱོང་བརྡར་ཚུ་ འཐོབ་མ་ཚུགས་པའི་དཀའ་ངལ་གྱིས་ འབྲི་ལྷག་གི་ གྲུབ་འབྲས་ལེགས་ཤོམ་འཐོན་ནི་ལུ་ ལཱ་ཁག་གཏང་དོ་ཡོདཔ།
-
ཕམ་ དང་མི་སྡེ་སྤྱིར་བཏང་གི་ཁ་ཐུག་ལས་ ཁ་ལས་སླབ་ད་ རྫོང་ཁ་ལུ་རྒྱབ་སྐྱོར་ཡོད་ལུགས་བཤད་ནི་ཡོད་རུང་ དོན་མཐར་ཐུག་ རང་གི་ཨ་ལོའི་ཤེས་ཡོན་གྱི་ཐད་ཁར་ལྷོདཔ་ད་ ཆོས་ཚན་གཞན་ལུ་མ་གཏོགས་ རྫོང་ཁའི་ནང་ རྒྱབ་སྐྱོར་དང་རྒྱུད་སྐུལ་ཚུ་ འབད་ནི་ཉུང་པའི་དཀའ་ངལ།
-
ཨ་ ལོ་ཚུ་ གཞི་རིམ་ནང་ལུ་ རྫོང་ཁ་ལེགས་ཤོམ་ལྷབ་ནི་ཡོད་རུང་ སློབ་རིམ་༩ པ་ལས་ཡར་འགྱོ་བའི་བསྒང་ལས་ ཆོས་ཚན་གཞན་གྱི་ གོ་སྐབས་དང་ ཕན་ཐོགས་ཚུ་ མཐོང་པའི་བསྒང་ལས་ རྫོང་ཁའི་ནང་ མཐར་འཁྱོལ་གྱི་ ལག་ཁྱེར་ཐོབ་ཚུགསཔ་ཙམ་གྱི་ མནོ་བསམ་བཏང་སྟེ་ ལྷབ་མ་གཏོགས་ རྫོང་ཁ་ལེགས་ཤོམ་ཤེས་ནིའི་ མནོ་བསམ་ཧིང་ལས་བཏང་སྟེ་ ལྷབ་མི་ཉུངམ་ལས་ ཡར་རྒྱས་ཀྱི་གྲུབ་འབྲས་འཐོན་ནི་ལུ་དཀའ་ངལ་འདུག།
-
ཆོས་ ཚན་གཞན་གྱི་རྩ་གཞུང་ཚུ་ འཛམ་གླིང་རྒྱལ་ཡོངས་ཀྱི་ རྩ་གཞུང་ཚུ་དང་ ག་སྡུར་འབད་དེ་ ལེགས་བཅོས་འབད་ནི་དང་ རྒྱབ་སྐྱོར་ལེན་ནི་ཚུ་གི་ གོ་སྐབས་ཡོད་རུང་ རྫོང་ཁའི་རྩ་གཞུང་གི་ཐད་ཁར་ ང་བཅས་ར་ འབྲུག་པའི་རྫོང་ཁའི་མཁས་མཆོག་དང་ སློབ་དཔོན་ཚུ་མ་གཏོགས་ གཞན་ གཞི་རྟེན་འབད་ས་དང་ རྒྱབ་སྐྱོར་ལེན་ས་ རྒྱབ་རྟེན་འཚོལ་ས་ཚུ་ མེདཔ་ལས་བརྟེན་ཏེ་ སྤུས་ཚད་ལྡན་པའི་ རྩ་གཞུང་བཟོ་ནི་ལུ་ཡང་ དཀའ་ངལ་འབྱུངམ་མས།
-
རྫོང་ ཁའི་མིང་ཚིག་ཡིག་སྡེབ་དང་ ཕྲད་རྣམ་དབྱེའི་སྦྱོར་བ་ཚུ་ནང་ མཁས་དབང་རང་སོའི་ དགོངས་པ་ འགྲིག་མ་ཚུགསཔ་ལེ་ཤ་ཡོདཔ་ལས་ སློབ་དེབ་བྲི་ནི་དང་ སློབ་དཔོན་ཚུ་དང་ དོགས་སེལ་རེ་འབད་ནི་ཚུ་ནང་ དཀའ་ངལ་འདུག། [/tab]
[tab]རྩ་གཞུང་གསརཔ་འདི་ འགོ་བཙུགས་ཞིནམ་ལས་ ད་ཚུན་གྱི་བར་ན་ གནས་ཚད་བརྟག་དཔྱད་ཀྱི་ཐད་ཁར་ རྒྱལ་ཡོངས་གནས་ཚད་ལུ་ ཞིབ་འཚོལ་སྦོམ་འབད་ འབད་འབདཝ་དང་། རྩ་གཞུང་གསར་རྙིང་གི་ ཕན་ཁྱད་ཀྱི་ཐད་ཁར་ ག་སྡུར་འབད་དེ་ གྲུབ་འབྲས་བཏོན་བཏོནམ་ཅིག་ཡང་ ག་ནི་ཡང་མེད། ཨིན་རུང་
- སློབ་གྲྭ་ལྟ་ཞིབ་ དུམ་གྲ་རེ་འབད་ཡོད་པའི་ སྙན་ཞུ་དང་འཁྲིལ་བ་ཅིན་ ད་ལྟོའི་བར་ན་ཡང་ ཡར་རྒྱས་ཀྱི་ འགྱུར་བ་སྦོམ་ཅིག་ ག་ནི་ཡང་འཐོན་མ་ཚུགསཔ་ལས་ ཤུགས་བཏོན་དགོཔ་ལེ་ཤ་ཡོདཔ་འབད་ ཚོར་ཡོད།
- གཞུང་གི་ཆོས་རྒྱུགས་ཀྱི་གྲུབ་འབྲས་དང་ སློབ་གྲྭ་རང་སོའི་ ཆོས་རྒྱུགས་ཀྱི་གྲུབ་འབྲས་དང་འཁྲིལ་བ་ཅིན་ ཆོས་ཚན་གཞན་ག་ར་ལས་ རྫོང་ཁའི་ཆོས་ཚན་འདི་ སྐུགས་མཐོཝ་འབད་ཡོད།
- རྒྱལ་ཡོངས་གནས་ཚད་ནང་ མི་མང་གིས་ བསམ་འཆར་དང་འཁྲིལ་བ་ཅིན་ ཉན་ནི་དང་སླབ་ནིའི་ནང་ ཡར་རྒྱས་སྦོམ་ར་ སོང་ཡོད་རུང་ ལྷག་ནི་དང་བྲི་ནིའི་ནང་ དཀའ་ངལ་ཡོདཔ་འབད་ བཤདཔ་ཨིན་པས།
- སློབ་རིམ་༡༢པ་ཚུན་ རྫོང་ཁའི་ འབྲི་ལྷག་ལེགས་ཤོམ་ལྷབ་ནི་ཡོད་རུང་ མཐོ་རིམ་སློབ་སྦྱོང་དང་ ལཱ་གཡོག་ཚུ་ནང་ རྫོང་ཁ་ལག་ལེན་འཐབ་ནི་ཉུངམ་ལས་ ལོག་སྟེ་ར་བརྗེད་དེ་ མ་ཤེསཔ་འགྱོ་དོ་ཡོདཔ་འབད་ཚོར་ཡི།
- སློབ་རིམ་༨པ་ཚན་ལུ་ རྫོང་ཁ་འདི་ལེགས་ཤོམ་འབད་ལྷབ་སྟེ་ཤེས་དེ་ཡོདཔ་ཨིན་རུང་ སློབ་རིམ་༩པའི་ནང་ལྷོད་པའི་བསྒང་ལས་ ཆོས་ཚན་གཞན་གྱི་ གོ་སྐབས་ཚུ་ ཧ་གོ་བའི་བསྒང་ལས་ རྫོང་ཁ་ལུ་ དག་སྣང་ཆུང་སུ་འགྱོ་དོ་ཡོདཔ་ཚོར་ཡི།
- སློབ་རིམ་གོང་མ་ཚུ་ནང་ རྫོང་ཁའི་ཆོས་ཚན་འདི་ གཙོ་བོ་ འབྲི་ལྷག་རིག་རྩལ་གྱི་ སྦྱོང་ལཱ་ལུ་ ཤུགས་བཏོན་ཐོག་ལས་ ལག་ལེན་དངོས་འཐབ་འབད་ལྷབ་སྟོན་འབད་དགོཔ་ཨིན་རུང་ སློབ་དཔོན་ཚུ་གིས་ ལམ་སྟོན་ཚུ་མ་གཟིགས་པར་ བཤད་པ་ལུ་ ཤུགས་ཆེ་སུ་ཅིག་འབད་སྟོན་མི་འདི་གིས་ འབྲི་ལྷག་རིག་རྩལ་ ལེགས་ཤོམ་ལྷབ་ནིའི་གོ་སྐབས་མ་ཐོབ་པར་ལུས་ཡོདཔ་ཚོར་ཡི།
རྩ་གཞུང་ལེགས་བཅོས་དང་འབྲེལ་བའི་ མ་འོངས་འཆར་གཞི།
- རྩ་གཞུང་ལེགས་བཅོས་དང་ ཁྱད་རིག་སྦྱོང་བརྡར་ དེ་ལས་ ལྟ་ཞིབ་དང་རྒྱབ་སྐྱོར་ལས་རིམ་ཚུ་ནང་ རྫོང་ཁའི་འབྲི་ལྷག་རིག་རྩལ་ལུ་ ཤུགས་བཏོན་ནིའི་ དམིགས་གཏད་བསྐྱེད་དེ་ ལཱ་ཚུ་འབད་ནི།
- རྩ་གཞུང་ནང་དོན་ཚུ་ གནས་སྟངས་དང་འཁྲིལ་ཏེ་ ལེགས་བཅོས་འབད་ཡི་ར་ དུས་མཐུན་བཟོ་སྟེ་བཞག་ནི།
- མ་དངུལ་གྱི་ཐོབ་ལམ་ཚུ་འཚོལ་ཏེ་ སློབ་དཔོན་ཚུ་ལུ་ དགོས་མཁོ་དང་འཁྲིལ་བའི་ ཁྱད་རིག་སྦྱོང་བརྡར་ གང་མང་འགོ་འདྲེན་འཐབ་ནི།
- ལྷབ་སྟོན་ལུ་ཕན་པའི་ གློག་རིག་དང་འབྲེལ་བའི་ མཐོང་ཐོས་མཐུན་རྐྱེན་མཁོ་ཆས་ཚུ་ གང་མང་བསྒྲུབས་ཏེ་ སློབ་གྲྭ་ཚུ་ནང་བཀྲམ་ནི།
- གཞུང་གི་འགོ་དཔོན་ཚུ་ སློབ་གྲྭ་ཚུ་ནང་བྱོན་ཏེ་ སློབ་དཔོན་ཚུ་དང་གསུང་གྲོས་གནངམ་ད་ སློབ་ཕྲུག་ཚུ་ དལཝ་མི་ལུས་ནིའི་དོན་ལུ་ སློབ་ཁང་ནང་ལུ་ ཤེས་ཚད་བརྟག་དཔྱད་ཀྱི་ ཆོས་རྒྱུགས་ཆུང་ཀུ་རེ་ ལེན་ཏེ་ གྲུབ་འབྲས་དང་འཁྲིལ་བའི་ ཞིབ་འཇུག་followup རེ་འབད་བཅུག་ནི།
- སློབ་གྲྭ་དང་ སློབ་གྲྭའི་ཤེས་ཡོན་གྲུབ་འབྲས་ཚུ་ ལྟ་ཞིབ་གང་མང་འབད་དེ་ དེ་དང་འཁྲིལ་བའི་ ཞིབ་འཇུག་གི་ལཱ་ཚུ་གང་མང་འབད་ནི།
- རྫོང་ཁའི་མིང་ཚིག་ཡིག་སྡེབ་དང་ ཕྲད་རྣམ་དབྱེའི་སྦྱོར་བ་ཚུ་ནང་ མཁས་དབང་རང་སོའི་ དགོངས་པ་ འགྲིག་མ་ཚུགསཔ་ལེ་ཤ་ཡོདཔ་ལས་ དེ་ཚུ་ ཤོ་མཉམ་བཟོ་ནིའི་ ལཱ་ཚུ་ འཕྲོ་མཐུད་འབད་དེ་ དཀའ་ངལ་སེལ་ཐབས་འབད་ནི།[/tab]
[tab]Content goes here[/tab] [/tabcontent] [/tabs]


c: text/html

text:
༉ སྤྱི་ཟླ་༨ པའི་ཚེས་༢༦ གི་ནུབ་མོར་ དགེ་ལེགས་ཕུག་ནང་འཁོད་གནམ་གྲུ་ཐང་གི་འོག་ལུ་ ཆུ་རྒྱ་ཆེཝ་སྦེ་ འཁྱིལ་ཡོད་པའི་རྫིང་དེ་ རྦད་ཡར་སོཔ་ལས་ རྒྱ་འབྲུག་གི་ ས་མཚམས་སྒོ་ར་ཁའི་ སྦོ་ལོགས་ཁར་ དགེ་ལེགས་ཕུག་–ཨ་སམ་གྱི་ གཞུང་ལམ་མི་ཊར་༥༠ དེ་ཅིག་ འཕྱགས་བདའ་ཡོདཔ་ལས་ སྣུམ་འཁོར་ཚུ་ ཕར་ཚུར་རྒྱུན་འགྲུལ་འཐབ་མ་ཚུགསཔ་ ཐལ་ཡོད་རུང་ མི་ལུ་ ཤི་རྐྱེན་དང་ གནོད་སྐྱོན་ཚུ་བྱུང་པའི་ སྙན་ཞུ་མེདཔ་ཨིན་པའི་གནས་ཚུལ།
Check Also
ད་རུང་ འབྲུག་མི་ཕུཊ་བཱོལ་རྩེད་འགྲན་པ་ཅིག་གིས་ ཕྱི་ཁའི་སྡེ་ཚན་ནང་གྲལ་གཏོགས།
༉ སྐྱེས་ལོ་༢༣ ལང་མི་ སྐལ་བཟང་གིས་ ད་ལྟོ་ རྒྱ་གར་ལུ་ འགོ་འདྲེན་འཐབ་པའི་བསྒང་ཡོད་མི་ ལྡི་ལི་རྐང་རྩེད་ལིག་འགྲན་བསྡུར་༢༠༢༡ ནང་ Garhwal Heroes Football Club ཟེར་ ཕུཊ་བཱོལ་སྡེ་ཚོགས་ …

robotstxt: allowed

filter: keep


text:
འཆར་སྣང།
མི་སྡེ་གཅིག་མཐུན་ སྔར་ཁྱུན་ཡུན་གནས་ལམ་སྲོལ། ཉམས་མེད་རང་བཞིན་གནས་སྟངས། འདྲ་མཉམ་གོང་འཕེལ་དང་ལྡན་པའི་ དཔལ་འབྱོར་འགོ་འཁྲིད་ཅན་གྱི་རྫོང་ཁག།
དམིགས་སྐྱེད།
རྫོང་ཁག་གི་མི་སེར་ཚུའི་བདེ་སྐྱིད་དང་འཚོ་སྐྱོང་གི་དོན་ལུ་ འོས་མཐུན་དང་ལྡན་པའི་གནས་སྟངས་ཀྱི་ཐོག་ལས་ དཔལ་འབྱོར་གོང་འཕེལ་གྱི་ལཱ་རིགས་སྣ་ཚོགས་སྤྲོད་ནི།
ཆུ་ཁ་རྫོང་ཁག་འདི་ རྒྱ་གར་རྒྱལ་ཁབ་ནང་ལུ་ འབྲུག་རྒྱལ་ཁབ་ཀྱི་ནུབ་ཕྱོགས་དང་དབུས་ཕྱོགས་ནང་འཛུལ་སའི་འཛུལ་སྒོ་ཨིན། ཆུ་ཁ་རྫོང་ཁག་འོག་གི་ཕུན་ཚོགས་གླིང་དྲུང་ཁག་འདི་རྒྱལ་ཁབ་ཀྱི་ ཚོང་འབྲེལ་གྱི་ས་སྒོ་སྦོམ་ཤོས་ཅིག་ཨིན། ཕུན་ཚོགས་གླིང་འདི་ ནང་འདྲེན་དང་ཕྱིར་ཚོང་འཐབ་སའི་བརྒྱུད་ལམ་ངོ་མ་ཅིག་ཨིན། རྫོང་ཁག་འདི་ཡང་ སྤྱི་ལོ་ ༡༩༨༧ སྤྱི་ཟླ ༤ པའི་ནང་ མི་རློབས་ ༨༤,༢༠༣ དེ་ཅིག་ཡོདཔ་ད་གཞི་བཙུགས་འབད་ནུག། རྫོང་ཁག་གི་སའི་རྒྱ་ཚད་འདི་ཡང་ km sq ༡༨༨༢.༣༨ ཡོདཔ་དང་ ཐོ་ཚད་ མི་ཊར་ ༡༦༠ ལས་ ༤༤༨༠ དེ་ཅིག་ཡོདཔ་ཨིན། རྫོང་ཁག་འདི་ རྒྱལ་ས་ལྟེ་བ་ཐིམ་ཕུག་དང་ སྣུམ་འཁོར་གཉིས་འགྱོ་བཏུབ་པའི་འཁོར་ལམ་གྱི་མཐུད་འབྲེལ་འབད་ཡོདཔ་དང་ ཆུ་ཚོད་རེ་རེའི་ནང་འཁོད་ སྣུམ་འཁོར་བཱས་རེ་འགྲོ་འགྲུལ་འབད་དོ་ཡོདཔ་ཨིན།
འཁོར་ལམ་འདི་རྒེད་འོག་ག་རའི་ནང་ལྷོད་དེ་ཡོདཔ་དང་ མཐུན་རྐྱེན་གཞན་ དཔེར་ན་ འཐུང་ཆུ་ གློག་མེ་ དེ་ལས་ བརྒྱུད་འཕྲིན་གྱི་བརྒྱུད་ལམ་ཚུ་ཡང་ ལྷོད་དེ་ཡོདཔ་ཨིན། རྒེད་འོག་གི་ཡིག་ཚང་ག་ར་ Govnet མཐུད་འབྲེལ་འབད་ཡོདཔ་དང་། བརྒྱུད་ལམ་འདི་ གཞུང་གི་ཡིག་ཚང་དང་ གཞི་རྟེན་གསོ་བའི་སྨན་ཁང་ཚུ་ཡང་མཐུད་སྦྲེལ་འབད་ཡོདཔ་ཨིན། རྒྱལ་ཁབ་ཀྱི་འོང་འབབ་ངོ་མ་ཨིན་མིའི་ ཆུ་ཁ་གློག་མེ་འཕྲུལ་ཨམ་དང་ དར་ལ་གློག་མེ་འཕྲུལ་ཨམ་ཚུ་ཡོདཔ་ཨིན། པག་ས་ཁ་འདི་ བཟོ་གྲྭ་ཁང་ཡོད་པའི་ཁྲོམ་ཨིན།
མི་མང་ཤོས་ར་ སྒོ་ནོར་སེམས་ཅན་དང་སོ་ནམ་ལཱ་ལུ་བརྟེན་ཏེ་སྡོདཔ་ཨིན། ལོ་ཐོག་ཚུ་གི་ནང་ལས་བྱཱ་ལཱ་འདི་མངམ་སྦེ་འབདཝ་ཨིན། ཚལ་ལུ་ དང་ཀེ་བ་ དེ་ལས་ཨ་ལཱན་ཅི་ཚུ་ཡང་ དངུལ་གྱི་དོན་ལུ་བཙུགསཔ་ཨིན། ཆུ་ཁ་རྫོང་ཁག་ནང་ལུ་ ཁྲོམ་སྡེ་གཅིག་དང་ དྲུང་ཁག་གཅིག་ དེ་ལས་རྒེད་འོག་ཁག་༡༡ ཡོདཔ་ཨིན།་
རྫོང་ཁག་བདག་སྐྱོང་སྐོར།
ས་ཆའི་གདོང་ཕྱེད་ཀྱི་དབྱིབས་ - ཀི་ལོ་མི་ཊར་གྲུ་གཞི་ ༡༨༨༢.༣༨
མི་རློབས - ༨༤༢༠༣
ཕོ - ༤༧༧༥༧
མོ - ༣༦༤༤༦
ཁྱིམ་གུང - ༢༨༧༠
དྲུང་ཁག - ཕུན་ཚོགས་གླིང།
རྒེད་འོག - བྱ་ཕྱོགས། སྦོང་སྒོ། སྐྱབས་ཆ། གདུང་ན། དགེ་གླིང་། དགེ་སྟག་ན། སྨད་བསྟབ་ཁ། ལོག་ཅི་ན། ཕུན་ཚོགས་གླིང་ དར་ལ་དང་བསམ་འཕེལ་གླིང།


text:
༉ སྤྱི་ཟླ་༥ པའི་ཚེས་༩ ཚུན་ཚོད་ ཐིམ་ཕུག་ཁྲོམ་སྡེའི་ནང་ རྒྱུ་དངོས་འཆང་མི་ གཙུག་སྡེ་༩༨ དང་ ངོ་རྐྱང་༡,༦༦༠ གིས་ སྤྱི་ལོ་༢༠༡༧ ལོའི་ ཁྲལ་མ་བཏབ་པར་ བཞག་ཡོདཔ་ཨིན་པས།
ཁྲོམ་སྡེ་གིས་ ལོ་བསྟར་བཞིན་དུ་ ས་གནས་ཁག་༤ ལས་ ས་དང་སྒྲིང་ཁྱིམ་ ཕྱགས་སྙིགས་བསྡུ་བསྒྱོམ་ ཁྲོམ་ལམ་གྱི་གློག་མེ་སྤྱོད་འཐུས་ཚུ་ བསྡུ་ལེན་འབད་དོ་ཡོདཔ་ད་ སྤྱི་ཟླ་༥ པའི་ཚེས་༩ ཚུན་ ངོ་རྐྱང་བསྡོམས་༡,༦༦༠ གིས་ ཁྲལ་དངུལ་ཀྲམ་༨,༨༦༤,༡༢༡ མ་བཏབ་པར་ཡོདཔ་བཞིན་དུ་ ཁྲལ་བཏབ་དགོཔ་ཡང་ དངུལ་ཀྲམ་༡༩ ལས་༢༦༣,༥༨༡ ཚུན་ ཡོདཔ་ཨིན་པས།
ཁྲལ་སྤྲོད་དགོ་པའི་ དངུལ་འབོར་གུ་ ལོ་བསྟར་ཉེས་ཆད་ བརྒྱ་ཆ་༢༤ རྩིས་མ་རྐྱབ་པར་ གཙུག་སྡེ་༩༨ ཀྱིས་ ཁྲལ་བཏབ་དགོཔ་ དངུལ་ཀྲམ་༡༢,༥༥༢,༤༩༤ ཡོདཔ་ཨིན་པས།
གཙུག་སྡེ་ཚུ་གི་གྲས་ལས་ དབྱངས་ཅན་ཕུག་འབྲིང་རིམ་སློབ་གྲྭ་གོང་མ་གིས་ ས་ཚན་༢ ལུ་ ལོ་བསྟར་གྱི་ ས་ཁྲལ་དངུལ་ཀྲམ་༢,༢༣༣,༨༤༧ མ་བཏབ་པར་ཡོད་མི་དེ་ མཐོ་ཤོས་ཨིནམ་ད་ དེ་གི་ཤུལ་ལས་ རྒྱལ་ཡོངས་ཁྱིམ་བཟོ་གོང་འཕེལ་ལས་འཛིན་གྱིས་ ས་ཚན་༢༡ ལུ་ ས་ཁྲལ་དངུལ་ཀྲམ་༡,༢༤༨,༤༩༣ མ་བཏབ་པས།
དེ་ལས་ མངོན་མཐོ་ཁྲིམས་འདུན་གྱིས་ ལོ་བསྟར་གྱི་ས་ཁྲལ་ དངུལ་ཀྲམ་༢༧༥,༧༦༣ དང་ འབྲུག་གི་གསོ་བའི་ཚན་རིག་གཙུག་སྡེ་གིས་ དངུལ་ཀྲམ་༢༦༩,༧༥༣ མུ་ཏིག་ཐང་འབྲིང་རིམ་སློབ་གྲྭ་གོང་མ་གིས་ ཁྲལ་བཏབ་དགོཔ་ དངུལ་ཀྲམ་༢༤,༨༥༦ ཡོདཔ་ཨིན་པས།
མངོན་མཐོ་ཁྲིམས་འདུན་གྱི་ རྩོད་འཛིན་ཡོངས་ཁྱབ་ ཚེ་རིང་རྡོ་རྗེ་གིས་ སླབ་མིའི་ནང་ ད་ལྟོ་ ཁྲིམས་འདུན་གྱིས་ ས་ཁྲལ་མ་བཏབ་པར་ཡོད་མི་དེ་ ས་ཁྲམ་མ་ཐོབ་པར་ཡོད་མི་ལུ་བརྟེན་ཨིནམ་ད་ རྒྱལ་ཡོངས་ས་ཆ་ལྷན་ཚོགས་ལས་ ས་ཁྲམ་ཐོབ་ཅིག་ར་ ཁྲལ་བཏབ་འོང་ཟེར་ བཤདཔ་ཨིན་པས།
མ་གཞི་ ངོ་རྐྱང་ག་ར་གིས་ ན་ཧིང་གི་ལོ་ནང་རྐྱངམ་གཅིག་ ཁྲལ་མ་བཏབ་པར་ཡོད་རུང་ གཙུག་སྡེ་མང་ཤོས་ཅིག་གིས་ སྤྱི་ལོ་༢༠༡༦ དང་༢༠༡༧ གྱི་ ཁྲལ་མ་བཏབ་པས།
ཐིམ་ཕུག་ཁྲོམ་སྡེའི་ བརྡ་དོན་འཕྲུལ་རིག་ཞབས་ཏོག་གི་འགོ་འཛིན་ ཨོ་མ་པ་ཏི་ ལུ་ཏེལ་གྱིས་ སླབ་མིའི་ནང་ ཁྲལ་མ་བཏབ་པར་བཞག་མི་ གཙུག་སྡེ་བརྒྱ་ཆ་༩༥ དེ་ཅིག་ཡོད་ཟེར་ཨིན་པས།
ཁྲལ་གྱི་སྲིད་བྱུས་༡༩༩༢ ཅན་མ་དང་འཁྲིལཝ་ད་ གལ་སྲིད་ ཁྲལ་མ་བཏབ་པ་ཅིན་ ལོ་བསྟར་བཞིན་དུ་ ཁྲལ་གྱི་དངུལ་འབོར་གུ་ ཉེས་ཆད་བརྒྱ་ཆ་༢༤ རེ་ ཕོགཔ་ཨིན་པས།
དེ་ལས་ ཁྲལ་བཏབ་ནིའི་ དུས་ཚོད་ཟླཝ་༡༢ འབྱིད་ཞིནམ་ལས་ ཚོང་འབྲེལ་དང་ ཞབས་ཏོག་ཆོག་ཐམ་ཚུ་ ཆ་མེད་གཏང་ནི་དང་ གཞུང་གི་ཞབས་ཏོག་ ཡང་ཅིན་ བཀོལ་སྤྱོད་མཐུན་རྐྱེན་ཚུ་ བཏོག་གཏང་ནི་ དེ་ལས་ ཁྲལ་བཏབ་མ་བཏུབ་མི་ཚུ་ རྩོད་དོན་དང་འཁྲིལ་ ཁྲིམས་ཀྱི་འདུན་སར་ གཏང་དགོཔ་སྦེ་ ཁྲལ་གྱི་སྲིད་བྱུས་ནང་ བཀོད་ཡོད་པའི་གནས་ཚུལ།


text:
༉ རྒྱ་གར་གཞུང་གིས་ མ་དངུལ་ཟད་འགྲོ་བཏང་ཐོག་ལས་ ལོ་ལྔའི་འཆར་གཞི་༡༢ པའི་ནང་ དངུལ་ཀྲམ་ཐེར་འབུམ་༢༨ དེ་ཅིག་གནས་པའི་ མཉམ་འབྲེལ་ལས་འགུལ་ཁག་༨༢ ཡོད་མི་ལས་ ད་ཚུན་གྱི་བར་ན་ ལས་འགུལ་༡༦ རྐྱངམ་གཅིག་ མཇུག་བསྡུ་ནུག།
དངུལ་ཀྲམ་ས་ཡ་༢༥,༡༩༡.༣༡༤ གནས་པའི་ ལས་འགུལ་གཞན་༦༦ ལས་ མང་ཤོས་ར་ མཇུག་བསྡུ་རན་ཁར་ ལྷོད་དེ་ ཡོདཔ་ད་ ལ་ལོ་ཅིག་ ལཱ་གི་གནས་ཚད་ སོ་སོར་ནང་ ལྷོད་དེ་ཡོདཔ་ཨིན་པས།
མཉམ་འབྲེལ་ལས་འགུལ་ཚུ་གི་གྲས་ལས་ པདྨ་དགའ་ཚལ་རྫོང་གསར་བཞེངས་དང་ བཀང་ལུང་དང་ ངང་ལམ་གྱི་ ཁྲོམ་སྡེ་གོང་འཕེལ་མཐུན་རྐྱེན་ དེ་ལས་ བདེ་བ་ཐང་ལུ་ ཉལ་ཁྲི་༤༠ འབད་མི་ སྨན་ཁང་བཟོ་སྐྲུན་དང་ སཱུན་ཀོཤ་-དར་དཀར་དཔལ་ལའི་གཞུང་ལམ་ ཀི་ལོ་མི་ཊར་༤༥.༥ འབད་མི་དང་ བོང་སྡེ་མ་བཟོ་གྲྭ་གླིང་གའི་ གོང་འཕེལ་གྱི་ ལཱ་ཚུ་ཨིན་པས།
ལས་འགུལ་ཚུ་གི་ གྲུབ་འབྲས་སྐོར་ལས་ ཁ་ཙ་ ཐིམ་ཕུག་ལུ་ འགོ་འདྲེན་འཐབ་མི་ འབྲུག་དང་རྒྱ་གར་གྱི་བར་ན་ ལས་འགུལ་ལྟ་རྟོག་ཚོགས་ཆུང་གི་ ཞལ་འཛོམས་སྐབས་ གྲོས་བསྟུན་འབད་ཡོདཔ་ཨིན་པས།
ཚོགས་ཆུང་གིས་ གྲུབ་འབྲས་ལེགས་ཐོན་བྱུང་མི་ ལས་འགུལ་༩ གི་ ཟད་འགྲོ་ཡར་སེང་འགྱོ་མིའི་ སྙན་ཞུ་ཚུ་ བཙུགས་དགོ་ པའི་ གྲོས་འདེབས་བཀོད་ཡོདཔ་ད་ ལས་འགུལ་༥ གི་ ནང་འགྲིག་འབད་ནི་དང་ དངུལ་ཀྲམ་ས་ཡ་༥,༥༤༨.༧༨༧ འཕྲལ་མགྱོགས་སྦེ་ འཛིན་གྲོལ་འབད་དགོ་པའི་ གནད་དོན་ཚུ་ལུ་ གྲོས་བསྡུར་བྱུང་ནུག།
ལྟ་རྟོག་ཚོགས་ཆུང་དེ་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཀྱི་ དྲུང་ཆེན་ངོ་ཚབ་ དབང་ཕྱུག་རྣམ་རྒྱལ་གྱིས་ རྒྱ་ གཞུང་གི་ ཕྱི་འབྲེལ་ལྷན་ཁག་གི་ བྱང་ཕྱོགས་མདོ་ཆེན་ ཨ་མིཏ་ཤུག་ལ་དང་གཅིག་ཁར་ མཉམ་སྡེབ་ཐོག་ འགོ་ཁྲིད་འབད་ཡོདཔ་ཨིན་པས།
ཚོགས་ཆུང་དེ་ནང་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་དང་ ཕྱི་འབྲེལ་ལྷན་ཁག་ དངུལ་རྩིས་ལྷན་ཁག་ རྒྱ་ གར་གྱི་གཞུང་ཚབ་ ཌན་ཊག་ལས་འགུལ་དང་ མཉམ་འབྲེལ་ལས་འགུལ་བསྟར་སྤྱོད་འབད་མི་ ལས་སྡེ་དང་ཡི ག་ཚང་ཚུ་གིས་ གྲལ་གཏོགས་འབད་ནུག།
ད་ལྟོའི་ འཆར་ལོ་ནང་ རྒྱ་གཞུང་གིས་ འབྲུག་གི་དོན་ལུ་ དངུལ་ཀྲམ་ཐེར་འབུམ་༤༥ གྲོགས་རམ་འབད་ནི་སྦེ་ ཁས་ལེན་ འབད་ཡོདཔ་ཨིན་པས།
དབང་ཕྱུག་རྣམ་རྒྱལ་གྱིས་ སླབ་མིའི་ནང་ དངུལ་ཀྲམ་ཐེར་འབུམ་༤༥ ལས་ འབྲུག་གིས་ དངུལ་ཀྲམ་ཐེར་འབུམ་༣༡.༦ ཐོབ་མི་དེ་ ཡོངས་བསྡོམ་མ་དངུལ་ལས་ བརྒྱ་ཆ་༧༠.༢༦ དེ་ཅིག་ཨིནམ་ད་ ལས་འགུལ་ལྷག་ལུས་ཚུ་ག་ར་ དུས་ཚོད་ཁར་ མཇུག་བསྡུ་ནིའི་ རེ་བ་ཡོད་ཟེར་ཨིན་པས།
ཨ་མིཏ་ཤུག་ལ་གིས་ ནད་ཡམས་ཀྱི་ གདོང་ལེན་བྱུང་སྟེ་འབད་རུང་ རྒྱ་གཞུང་གིས་ འཆར་ དངུལ་འཛིན་གྲོལ་འབད་ཚུགས་མི་དེ་གིས་ རྒྱལ་ཁབ་༢ ཀྱི་བར་ན་ མཐུན་ལམ་དམ་ཟབ་ཡོད་པའི་ རྟགས་མཚན་ཨིན་ཟེར་ བཤད་ནུག།
ཁོ་གིས་ སླབ་མིའི་ནང་ ལྷག་ལུས་མ་དངུལ་ཚུ་ཡང་ དུས་ཚོད་ཁར་ འཛིན་གྲོལ་འབད་འོང་ཟེར་ཨིནམ་ད་ འགོ་དཔོན་ཚུ་གིས་འབད་བ་ཅིན་ ནད་ཡམས་ཀྱིས་ ལས་འགུལ་ལག་ལེན་འཐབ་ནི་ལུ་ དམིགས་བསལ་དུ་ ཕྱིའི་ལས་མི་དགོ་མི་དང་ ཅ་ཆས་ཚུ་ བཏོན་དགོ་མི་ཚུ་ལུ་ གནོད་པ་རྐྱབ་ཅི་ཟེར་ཨིན་པས།
ཨིན་རུང་ ལས་འགུལ་ཚུ་ག་ར་ མ་དངུལ་ཚད་རྩིས་བཀོད་མི་དེ་གིས་ར་ མཇུག་བསྡུ་འོང་ཟེར་ཨིནམ་ད་ ཚོགས་ཆུང་གིས་ གྲུབ་འབྲས་ལེགས་ཤོམ་ཐོན་མི་ལས་འགུལ་ སྤ་རོ་ལུ་ཡོད་མི་ འཇིགས་མེད་སེངྒེ་དབང་ཕྱུག་ཁྲིམས་དོན་སློབ་ཁང་དང་ ཨའི་དང་ཨ་ལོའི་དོན་ལུ་ ཉལ་ཁྲི་༡༥༠ འབད་མི་ སྨན་ཁང་རྐྱབ་མི་ དེ་ལས་ བཟོ་གྲྭ་ཆུང་བ་དང་ བར་མའི་ཚོང་ཁྲོམ་ དེ་ལས་ ཆུ་བར་ཆུ་དང་ འབྱུང་བཞི་ནང་གི་བར་ན་ སྣུམ་འཁོར་༤ ཤོང་མི་ འཁོར་ལམ་དང་ དབང་འདུས་ཕོ་བྲང་རྫོང་བསྐྱར་བཞེངས་འབད་མི་ཚུ་ནང་ གྲོགས་རམ་འབད་ནུག།
ལས་འགུལ་ལྟ་རྟོག་ཚོགས་ཆུང་གིས་ ཞལ་འཛོམས་དང་པ་དེ་ ན་ཧིང་ སྤྱི་ཟླ་༡༡ པའི་ཚེས་༣ ལུ་ ཡོངས་འབྲེལ་ཐོག་ལས་ འགོ་འདྲེན་འཐབ་ཡོད་པའི་གནས་ཚུལ།


text:
༉ རྒྱ་གར་ལས་ ཚོང་འབྲེལ་འཐབ་མི་ འདྲ་མཉམ་འཚམས་ གནས་ཡོད་རུང་ འབྲུག་གིས་ རྒྱ་གར་ལུ་ ཕྱིར་ཚོང་འཐབ་མི་དེ་ ནང་འདྲེན་ལས་ལྷག་སྟེ་ ཡར་སེང་འགྱོཝ་མས་ཟེར་ རྒྱ་གར་གྱི་ ཚོང་འབྲེལ་དང་ བཟོ་གྲྭའི་དྲུང་ཆེན་ རི་ཏ་ ཏིའུ་ཤི་ཡ་གིས་ བཤད་པའི་ཁར་ དེ་སྦེ་ ཕྱིར་ཚོང་ཡར་སེང་འགྱོ་མི་དེ་ ལེགས་ཤོམ་ཨིན་མས་ཟེར་ བཤད་ཅི།
དེ་ཡང་ ཁ་ཙ་ ཐིམ་ཕུག་ལུ་ འགོ་བཙུགས་མི་ འབྲུག་དང་ རྒྱ་གར་གྱི་ ཚོང་འབྲེལ་དང་ བརྒྱུད་འགྲུལ་སྐོར་ ཟུང་ཕྱོགས་ཞལ་འཛོམས་ཉིན་གྲངས་༢ འབད་མི་དེ་ རྒྱ་གར་གྱི་ ཚོང་འབྲེལ་དྲུང་ཆེན་གྱིས་ འགོ་ཁྲིད་ཐོག་ལས་དང་ བསྟན་རྒྱས་ལྷན་ཁག་གི་དྲུང་ཆེན་ དྲགོས་ཡེ་ཤེས་དབང་འདུས་ཀྱིས་ འབྲུག་གི་སྡེ་ཚན་ འགོ་ཁྲིད་དེ་ གསུང་གྲོས་གནངམ་ཨིན་པས།
དྲུང་ཆེན་རི་ཏ་ ཏིའུ་ཤི་ཡ་གིས་འབད་བ་ཅིན་ འབྲུག་གི་ཕྱིར་ཚོང་ཅ་ཆས་ཆ་མཉམ་གྱི་གྲས་ལས་ བརྒྱ་ཆ་༧༨ རྒྱ་གར་ལུ་ བཙོངམ་བཞིན་དུ་ ཟུང་ཕྱོགས་ཚོང་འབྲེལ་དེ་ སྤྱི་ལོ་༢༠༡༥-༡༦ ལུ་ དངུལ་ཀྲམ་ས་ཡ་༧༥༠ ལས་ སྤྱི་ལོ་༢༠༡༦-༡༧ ལུ་ དངུལ་ཀྲམ་ས་ཡ་༨༡༧ ལུ་ ཡར་འཕར་སོང་པའི་ཁར་ སྤྱི་ལོ་༢༠༡༧-༡༨ ལུ་ དངུལ་ཀྲམ་ས་ཡ་༩༠༩ ལུ་ ཡར་སེང་སོང་ནུག་ཟེར་ཨིན་པས།
ཚོང་འབྲེལ་གྱི་ འབོར་ཚད་དེ་ འཕྲོ་མཐུད་དེ་ར་ ཡར་འཕར་སོང་ཡོདཔ་ལས་ ངལ་རངས་དགོ་པའི་ གཞི་ཁུངས་ཅིག་ཨིན་མས་ཟེར་ མོ་གིས་ བཤད་ཅི།
དྲགོས་ཡེ་ཤེས་དབང་འདུས་གྱིས་ བཤད་མིའི་ནང་ རྒྱ་གར་དེ་ ནང་འདྲེན་དང་ ཕྱིར་ཚོང་གཉིས་ཆ་རའི་ནང་ འབྲུག་གི་དོན་ལུ་ ཚོང་འབྲེལ་མཉམ་རོགས་གཙོ་ཅན་ཅིག་ཨིན་ཟེར་ཨིན་པས།
སྤྱི་ལོ་༢༠༡༧ ལུ་ རྒྱ་གར་དང་ འབྲུག་གི་བར་ན་ དངུལ་ཀྲམ་ཐེར་འབུམ་༨༥.༥༩ དེ་ཅིག་གི་ ཟུང་ཕྱོགས་ཚོང་འབྲེལ་འཐབ་མི་དེ་ འབྲུག་གི་ཚོང་འབྲེལ་ཡོངས་བསྡོམས་ བརྒྱ་ཆ་༨༢.༠༧ གི་རྩིས་ཨིནམ་ད་ འབྲུག་གིས་ རྒྱ་གར་ལས་ དངུལ་ཀྲམ་ཐེར་འབུམ་༨༡.༦ དེ་ཅིག་ ནང་འདྲེན་འབད་མི་དང་ཕྱདཔ་ད་ ཕྱིར་ཚོང་དངུལ་ཀྲམ་ཐེར་འབུམ་༥༣.༩༧ འབད་ནུག།
ད་རེས་ནངས་པར་ གཏན་འཇགས་ཀྱི་ ཅ་དམ་ཡིག་ཚང་༨ དང་ དུས་ཚོད་དང་བསྟུན་པའི་ ས་ཐོག་ཅ་དམ་ཡིག་ཚང་༡ ཡོད་མི་ལས་ ས་མཚམས་ཁྲོམ་སྡེ་ ཇའི་སྒང་ལུ་ཡོད་མི་ ཅ་དམ་ཡིག་ཚང་གཅིག་གིས་ འབྲུག་གི་ཚོང་འབྲེལ་བརྒྱ་ཆ་༩༠ ལག་ལེན་འཐབ་དོ་ཡོདཔ་ད་ རྒྱ་གར་གྱིས་ ཇའི་སྒང་ལུ་ གཅིག་བསྡོམས་ཞིབ་དཔྱད་ཁང་ཅིག་ བཟོ་དགོ་པའི་ གྲོས་འཆར་བཀོད་ཡོདཔ་བཞིན་དུ་ དེ་གིས་ རྒྱལ་ཁབ་གཉིས་ཀྱི་བར་ན་ ཚོང་འབྲེལ་ལྷག་པར་དུ་ གོང་འཕེལ་འགྱོ་ནི་གི་ རེ་བ་ཡོདཔ་ཨིན་པས།
འབྲུག་གཞུང་གིས་ ཞུ་བ་འབདཝ་བཞིན་དུ་ རྒྱ་གཞུང་གིས་ ཨ་སམ་གྱི་ས་གནས་ རང་ག་པ་ནི་དང་ ནུབ་བེང་གཱལ་གྱི་ས་གནས་ བིར་པ་ར་ལུ་ ཚོང་འབྲེལ་རྒྱུན་ལམ་དང་ ཅ་དམ་ཡིག་ཚང་རེ་ གཞི་བཙུགས་འབད་དགོ་པའི་ གསལ་བསྒྲགས་འབད་ཡོདཔ་ཨིན་པས།
དྲུང་ཆེན་རི་ཏ་ཏིའུ་ཤི་ཡ་གིས་འབད་བ་ཅིན་ འབྲུག་གིས་ བང་ལ་དེཤ་དང་ འབྲུག་ རྒྱ་གར་ ནེ་པཱལ་རྒྱལ་ཁབ་༤ གི་ སྣུམ་འཁོར་འགྲུལ་སྐྱོད་ཆིངས་ཡིག་ནང་ ག་དེ་མགྱོགས་མགྱོགས་ འཛུལ་ཞུགས་འབད་བ་ཅིན་ རྒྱ་གར་དེ་ སེམས་དགའ་ནི་མས་ཟེར་ཨིན་པའི་གནས་ཚུལ།


text:
LibreOffice 7.4 Help
Adds a header to the current page style. A header is an area in the top page margin, where you can add text or graphics.
ཁྱོད་རང་དགོ་པ་ཅིན་ མགོ་ཡིག་ལུ་ ཁྱོད་ཀྱིས་ མཐའ་མཚམས་དང་ཡང་ན་ རྒྱབ་གཞི་བཀང་ནི་ཚུ་ཡང་ ཁ་སྐོང་བརྐྱབ་བཏུབ་ཨིན།
ཁྱོད་ཀྱིས་མགོ་ཡིག་འདི་ ཤོག་ལེབ་ཀྱི་ས་སྟོང་ནང་ལུ་ རྒྱ་འཕར་གཏང་ནི་ཨིན་པ་ཅིན་ གཞི་ཁྲམ་འདི་མགོ་ཡིག་ནང་ལུ་བཙུགས།
མགོ་ཡིག་གི་རྒྱུ་དངོས་འདི་གཞི་སྒྲིག་འབད།
Adds a header to the current page style.
Even and odd pages share the same content.
First and even/odd pages share the same content.
ཤོག་ལེབ་ཀྱི་གཡོན་གྱི་མཐའམ་དང་ མགོ་ཡིག་གི་གཡོན་གྱི་མཐའམ་གྱི་བར་ན་ བཞག་ནི་ཨིན་པའི་བར་སྟོང་གི་མང་ཉུང་ཚད་འདི་ཐོ་བཀོད་འབད།
ཤོག་ལེབ་ཀྱི་གཡས་ཀཡི་མཐའམ་དང་ མགོ་ཡིག་གི་གཡས་ཀྱི་མཐའམ་ཚུ་གི་བར་ན་ བཞག་ནི་ཨིན་པའི་ མང་ཉུང་ཚད་འདི་ཐོ་བཀོད་འབད།
ཁྱོད་ཀྱིས་ མགོ་ཡིག་གི་མཇུག་གི་མཐའམ་དང་ ཡིག་ཆའི་ཚིག་ཡིག་གི་མགོའི་མཐའམ་གྱི་བར་ན་ བཞག་ནི་ཨིན་པའི་བར་སྟོང་གི་མང་ཉུང་ཚད་འདི་ཐོ་བཀོད་འབད།
གིས་ བར་སྟོང་བཞག་ཐང་ སྒྲིག་སྟངས་འདི་ཟུར་བཞག་འབད་ནི་དང་ མགོ་ཡིག་འདི་ མགོ་ཡིག་དང་ཡིག་ཆའི་ཚིག་ཡིག་གི་བར་ནའི་ མངའ་ཁོངས་ནང་ལུ་ ཡར་འཕར་གཏངམ་བཅུགསཔ་ཨིན།
ཁྱོད་ཀྱིས་ མགོ་ཡིག་དོན་ལུ་དགོ་ནི་ཨིན་པའི་ མཐོ་ཚད་འདི་ཐོ་བཀོད་འབད།
ཁྱོད་ཀྱིས་ཐོ་བཀོད་འབད་མི་ ནང་དོན་ལུ་ཚུད་སྒྲིག་འབད་ནི་དོན་ལུ་ མགོ་ཡིག་གི་མཐོ་ཚད་འདི་རང་བཞིན་གྱིས་ བདེ་སྒྲིག་བཟོཝ་ཨིན།
མགོ་ཡིག་དོན་ལུ་ མཐའ་མཚམས་དང་རྒྱབ་གཞི་ཚོས་གཞི་ ཡང་ན་ རྒྱབ་གཞི་དཔེ་རིས་འདི་ངེས་འཛིན་འབདཝ་ཨིན།


text:
Up-to-date Information
Up-to-Date Info: To find the latest CDC information on this topic go to: https://www.cdc.gov/coronavirus/2019-nCoV/index.html
དུས་སྟོན་དང་ འཛོམས་འདུ་ཚུའི་ཞིབ་བལྟས་ཚུ།
Details:
-
Alternative Title:Considerations for events and gatherings [Dzongkha]
-
Corporate Authors:
-
Description:Considerations for events and gatherings [Dzongkha] Updated Dec. 31, 2020 ཡུ་ནཱའི་ཊེཌ་ཨིས་ཊེཌས་ནང་ལུ་ཡོད་པའི་ མི་སྡེ་ལ་ལུ་ཅིག་གིས་ དུས་སྟོན་དང་ འཛོམས་འདུ་ཚུའི་འཆར་གཞི་དང་ འགོ་འདྲེན་འཐབ་ནི་འགོ་བཙུགསཔ་དང་གཅིག་ཁར་ ནད་གཞི་བཀག་འཛིན་དང་སྔོན་འགོག་ལྟེ་བ་གིས་ མི་ངོམ་དང་ མི་སྡེ་ཚུའི་ཉེན་སྲུང་ཡར་དྲག་གཏང་ནི་དང་ ཀོ་ཝིཊ་-༡༩ ཁྱབ་སྤེལ་འགྱོ་ནི་ལས་ སྔོན་འགོག་འབད་ཐབས་ལུ་ གཤམ་གསལ་གྱི་ཞིབ་བལྟས་ཚུ་ ཕུལཝ་ཨིན།དུས་སྟོན་འཆར་འགོད་པ་ཚུ་དང་ ལས་བྱེད་པ་ཚུ་གིས་ མངའ་སྡེ་དང་ས་གནས་ཀྱི་གསོ་བའི་ལས་བྱེད་པ་ཚུ་དང་གཅིག་ཁར་མཉམ་འབྲེལ་གྱི་ཐོག་ལས་ ས་གནས་ཀྱི་མི་སྡེའི་ཐུན་མོང་མ་ཡིན་པའི་དགོས་མཁོ་དང་ གནས་སྟངས་ཚུ་དང་མཐུན་ཚུགས་པའི་བདེ་སྒྲིག་བཟོ་སྟེ་ ཞིབ་བལྟས་འདི་ཚུ་ ལག་ལེན་འཐབ་ནི་ཨིན་ན་དང་ ག་དེ་སྦེ་ལག་ལེན་འཐབ་ནི་ཨིན་ན་ གཏན་འབེབས་བཟོ་ཚུགས།ཀོ་ཝིཊ་-༡༩ གི་ནད་འབུཔ་གི་ཁྱབ་སྤེལ་ཚུ་ མི་སྡེ་ཚུ་ནང་ སོ་སོ་ཨིནམ་ལས་ ཞིབ་བལྟས་ཚུ་གིས་ ངལ་གསོའི་སྐབས་འཛོམས་འདུ་རི་རི་འབད་དགོ་ས་ལུ་ ཆ་གནས་ཡོད་པའི་མངའ་སྡེ་དང་ ས་གནས་ དེ་ལས་ མངའ་ཁོངས་དང་ ཡང་ན་ རིགས་ཚན་གང་རུང་གི་གཟུགས་ཁམས་དང་ ཉེན་སྲུང་གི་ཁྲིམས་ལུགས་ དེ་ལས་ བཅའ་ཡིག་དང་སྒྲིག་གཞི་ཚུ་ལུ་ ལྷན་ཐབས་འབད་དགོཔ་དང་ སོར་ཚབ་འབད་ནི་མེན།འགོ་འདྲེན་པ་ཚུ་གིས་ ད་ལྟོའི་གནས་སྟངས་ཚུ་ལུ་གཞི་བཞག་སྟེ་ དགའ་སྟོན་འདི་ ཕར་འཕུལ་རྐྱབ་ནི་དང་ ཆ་མེད་གཏང་ནི་ ཡང་ན་ མི་ངོམ་གྱི་གྱངས་ཁ་ རྒྱ་ཆེ་དྲགས་སྦེ་མར་ཕབ་འབད་ནི་ཨིན་ན་ཚུ་ འཕྲོ་མཐུད་དེ་རང་ བརྟག་ཞིབ་འབད་དགོ།
-
Content Notes:ལམ་སྟོན་གྱི་རྣམ་གཞག་ཚུ། -- ཀོ་ཝིཊ་-༡༩ གི་ཁྱབ་སྤེལ་འགྱོ་ནི་ དམིགས་གཏད་བསྐྱེད་ནི། -- ཁྱབ་སྤེལ་མར་ཕབ་འབད་ཚུགས་པའི་སྤྱོད་ལམ་བཟང་པོ་ཚུ་ ཡར་དྲག་གཏང་ནི། -- མཐའ་འཁོར་ཧིང་སངས་སང་སྦེ་བཞག་ནི། -- ལག་ལེན་སྒྲིང་སྒྲིང་སྦེ་འཐབ་ནི། --ག་འབད་རུང་ ན་བ་ཅིན་སྒྲ་སྒྲིག་འབད་དགོ
-
Subject:
-
Document Type:
-
Collection(s):
-
Main Document Checksum:
-
File Type:
Supporting Files
More +


text:
༉ སྐྱེས་ལོ་༣༨ ལང་མི་ བསོད་ནམས་ལྷ་མོ་གིས་ ས་གནས་གཞུང་ཐེངས་༢ པའི་ནང་ གངས་ཟུར་རྒེད་འོག་ སོམ་ཞིང་སྤྱི་འོག་གི་ ཚོགས་པ་སྦེ་ གདམ་འཐུ་གྲུབ་པའི་ཤུལ་ལས་ འགན་ཁུར་ཧྲིལ་བུམ་འབག་སྟེ་ གཞུང་དང་ མི་སེར་གྱི་དོན་ལུ་ ཞབས་ཏོག་ཞུ་བའི་ཁར་ དམིགས་བསལ་དུ་ སྒོ་ནོར་གསོ་སྐྱོང་ཁང་༢ གཞི་བཙུགས་འབད་དེ་ འོང་འབབ་བཟོཝ་མ་ཚད་ གཞན་ཡང་ དངུལ་ཐོག་གི་ལཱ་ཚུ་ རྒྱ་ཆེ་དྲགས་སྦེ་ འབད་དོ་ཡོདཔ་ཨིན་པས།
ཨ་ལོ་༢ ཀྱི་ཨའི་ བསོད་ནམས་ལྷ་མོ་གིས་ སྤྱི་ལོ་༢༠༠༨ ལུ་ རྨགཔ་དང་ཁ་བྱལ་བའི་ཤུལ་ལུ་ ས་ཆ་ཌེ་སི་མཱལ་༡༥ ཉོ་ཞིནམ་ལས་ ཐོག་ཚད་༡ འབད་མི་ ཁྱིམ་རྐྱབ་ཞིནམ་ལས་ མཐའ་འཁོར་ལུ་ཡོད་པའི་ ས་ཞིང་ཨེ་ཀར་༢ གླ་ཁར་ལེན་ཏེ་ དངུལ་ཐོགས་ཀྱི་རིགས་ཚུ་ འཛུགས་སྐྱོང་འབད་ཡོདཔ་ཨིན་པས།
ཨམ་སྲུ་ཚོགས་པ་གིས་ བྱ་དང་ ནོར་གསོ་སྐྱོང་གཞི་བཙུགས་འབད་མི་ལས་ ལོ་བསྟར་བཞིན་དུ་ འོང་འབབ་དངུལ་ཀྲམ་༥༠༠,༠༠༠ དང་༩༠༠,༠༠༠ གི་བར་ན་ བཟོ་ཡོདཔ་མ་ཚད་ ཚོད་བསྲེའི་རིགས་དང་ རྩྭ་ཚུ་ལས་བརྟེན་ འོང་འབབ་དངུལ་ཀྲམ་༥༠,༠༠༠ ལྷགཔ་ཅིག་ བཟོ་ཚུགས་ནུག།
ཚོགས་པ་བསོད་ནམས་ལྷ་མོ་གིས་ སླབ་མིའི་ནང་ འདས་པའི་ལོ་༡༠ གི་ཧེ་མར་ བཟའ་ཚང་ནང་འཁོད་ལུ་ དཀའ་ངལ་འདྲ་མིན་སྣ་ཚོགས་བྱུང་མི་ལུ་བརྟེན་ ཕམ་དང་སྤུན་ཆ་ཚུ་ལུ་ ཞབས་ཏོག་ཞུ་ནི་ཕར་བཞག་ ཨ་ལོ་༢ ཡང་ གསོ་མ་ཚུགས་པའི་ གདོང་ལེན་བྱུང་ཡོདཔ་ཨིན་པས།
ལྷུན་རྩེ་རྫོང་ཁག་ནང་ བྱ་གསོ་སྐྱོང་ཁང་ གཞི་བཙུགས་འབད་ནི་དེ་ འགོ་ཐོག་ཨིན་རུང་ སྒོང་རྡོག་གི་ ཐོན་ཤུགས་རྒྱ་ཆེ་བའི་ཁར་ འོང་འབབ་ཡང་ འབོར་ཆེ་ཏོག་ཏོ་སྦེ་ བཟོ་ཚུགས་ཡོདཔ་ཨིན་པས།
གཡུས་མི་ཚུ་གིས་ དཔེ་ལྟ་སྟེ་ བྱ་གསོ་སྐྱོང་ཁང་ གཞི་བཙུགས་འབད་ནི་ འགོ་བཙུགས་ཡོདཔ་བཞིན་དུ་ ད་རེས་ནངས་པར་ ལྷུན་རྩེ་རྫོང་ཁག་ནང་ བྱ་གསོ་སྐྱོང་ཁང་ གྱངས་ཁ་མ་ཆོདཔ་ཅིག་ཡོད་རུང་ སྒོང་རྡོག་གི་ཐོན་སྐྱེད་བཙོང་མ་ཚུགས་པའི་ དཀའ་ངལ་མེདཔ་ཨིན་པས།
ཚོགས་པ་བསོད་ནམས་ལྷ་མོ་གིས་ སླབ་དོ་བཟུམ་འབད་བ་ཅིན་ ད་རེས་ནངས་པ་ བྱ་གསོ་སྐྱོང་ཁང་ནང་ བྱ་ ༤༠༠ ཡོད་མི་ལས་ སྒོང་རྡོག་འབུད་མི་བྱམོ་༢༥༠ ལྷགཔ་ཅིག་ཡོད་ཟེར་ཨིནམ་ད་ གསརཔ་མཁོ་སྒྲུབ་འབད་མི་ བྱ་ཚུ་ སྒོང་རྡོག་འབུད་ནིའི་དུས་ཚོད་ དུམ་གྲ་ཅིག་ཡོད་ཟེར་ཨིན་པས།
ཟླ་རིམ་བཞིན་དུ་ སྒོང་རྡོག་ལུ་བརྟེན་ འོང་འབབ་དངུལ་ཀྲམ་༡༢༠,༠༠༠ དེ་ཅིག་ བཟོ་ཚུགས་མིའི་ཐོག་ལས་ ཟནམ་གི་དོན་ལུ་ དངུལ་ཀྲམ་༤༠,༠༠༠ ཟད་འགྲོ་བཏང་ཡོད་པའི་ལྷག་ལུས་ དངུལ་ཀྲམ་༥༠,༠༠༠ དེ་ཅིག་གསོག་འཇོག་ནང་ བཞག་དོ་ཟེར་ཨིན་པས།
འོང་འབབ་ཐོབ་མི་དེ་གིས་ ཟླ་རིམ་བཞིན་དུ་ སྐྱིན་ཚབ་དངུལ་ཀྲམ་༣༠,༠༠༠ དེ་ཅིག་ བཏབ་དོ་ཡོདཔ་མ་ཚད་ མོ་རའི་ ལཱ་འབད་མི་ཨམ་སྲུ་ལུ་ དངུལ་ཕོགས་སྤྲོད་པའི་ཁར་ སློབ་གྲྭ་ནང་འགྱོ་མི་ ཨ་ལོ་ཚུ་ལུ་ཡང་ རྒྱབ་སྐྱོར་འབད་དོ་ཡོདཔ་ཨིན་པས།
དེ་བཟུམ་སྦེ་ ནོར་གསོ་སྐྱོང་ལུ་བརྟེན་ འོང་འབབ་དངུལ་ཀྲམ་༢༠,༠༠༠ ལྷགཔ་ཅིག་ བཟོ་དོ་ཡོདཔ་མ་ཚད་ གླ་ཁར་ལེན་མི་ས་ཞིང་ནང་ ཀེ་བ་དང་ སྒོགཔ་ ཨེ་མ་ སྲནམ་ཅུམ་ཚུ་ འཛུགས་སྐྱོང་འབད་དེ་ ལོ་བསྟར་བཞིན་དུ་ འོང་འབབ་བཟོ་དོ་ཡོདཔ་ཨིན་པས།
བསོད་ནམས་ལྷ་མོ་གིས་ སླབ་དོ་བཟུམ་འབད་བ་ཅིན་ ཚོད་བསྲེ་ལྡུམ་རའི་ཐོན་སྐྱེད་དང་ གསོ་སྐྱོང་ཁང་གི་ཐོན་སྐྱེད་ཚུ་ ཉིན་བསྟར་བཞིན་དུ་ རྒེད་འོག་དང་ ཐིམ་ཡུལ་འབྲིང་རིམ་སློབ་གྲྭ་འོག་མ་ ལྷུན་རྩེ་འབྲིང་རིམ་སློབ་གྲྭ་གོང་མ་ དེ་ལས་ ཁྲོམ་ནང་ བཙོང་ཚུགས་ནི་དེ་གིས་ ལཱ་འབདཝ་ད་ སྟབས་བདེ་བས་ཟེར་ཨིན་པས།
འོང་འབབ་ཀྱི་དོན་ལུ་ ཚོད་བསྲེ་ལྡུམ་ར་དང་ གསོ་སྐྱོང་ཁང་ དེ་ལས་ གཞན་དངུལ་ཐོག་འོང་འབབ་ཀྱི་ ལཱ་འབད་ནིའི་ འཆར་གཞི་དང་ལས་རིམ་ཡོད་རུང་ སྤྱི་འོག་གི་ ཚོགས་པའི་འགན་འཁྲི་འབག་སྟེ་ མི་སེར་ལུ་ ཞབས་ཏོག་ཞུ་སྡོད་པའི་སྐབས་ ཁྱིམ་ནང་ ལཱ་འབད་མི་་མེདཔ་ལས་ ལཱ་ཁག་རྐྱབ་མས་ཟེར་ ཨིན་པས།
སྐྱིད་ལུང་གཡུས་ཚན་ལས་ སྐྱེས་ལོ་༤༢ ལང་མི་ ཟླ་བ་བསོད་ནམས་ཀྱིས་ སླབ་མིའི་ནང་ ཨམ་སྲུ་ཚོགས་པ་གིས་ ཚོགས་པའི་འགན་འཁྲི་འབག་པའི་ཤུལ་ མི་སེར་ཚུ་ལུ་ དོན་མིན་ཅན་སྦེ་ ཕན་ཐོགས་བྱུངམ་མ་ཚད་ ཧེ་མ་ སྐྱོ་དྲགས་སྦེ་སྡོད་མི་ཚུ་ཡང་ ད་རེས་ ཡར་དྲག་སོང་སྟེ་ཡོད་ཟེར་ཨིན་པས།
སྐྱེས་ལོ་༣༠ ལང་མི་ སངས་རྒྱས་དབང་མོ་གིས་ སླབ་མི་དང་འཁྲིལཝ་ད་ ད་ལྟོ་ཚུན་ མི་སྡེ་འགོ་ཁྲིདཔ་ཚུ་ ཕོ་སྐྱེས་རྐྱངམ་གཅིག་གིས་ འབད་ཡོདཔ་ལས་ ཕོ་མོ་ལུ་ འདྲ་མཉམ་མེད་པའི་དཀའ་ངལ་དེ་ ད་རེས་ འདྲ་མཉམ་གྱི་ཐོག་ལས་ གནས་ཏེ་ཡོད་ཟེར་ཨིན་པས།
དེ་ཡང་ མོ་གིས་འབད་བ་ཅིན་ ཨམ་སྲུ་ཚོགས་པ་གིས་ སོ་ནམ་པ་འབད་རུང་ ཕོ་སྐྱེས་ཚུ་བ་དྲགཔ་སྦེ་ ལཱ་འབད་བའི་ཁར་ གཞུང་དང་མི་སེར་གྱི་བར་ན་ཡང་ ལྕོགས་གྲུབ་དང་ལྡན་པའི་ཐོག་ལས་ ཞབས་ཏོག་ཞུ་མི་ལུ་བརྟེན་ མ་འོངས་ཨམ་སྲུ་ཚུ་གི་དོན་ལུ་ དཔེ་སྟོན་དང་ ལམ་སྟོན་གཞི་བཙུགས་འབད་ཡོདཔ་ལས་ མི་སེར་ཚུ་གིས་ ཨམ་སྲུ་དྲགོས་ཅིག་སྦེ་ བརྩི་འཇོག་འབད་དོ་ཟེར་ སླབ་ཨིན་པས།
ས་གནས་གཞུང་གི་ འགོ་ཁྲིདཔ་ཚུ་གིས་ སོམ་ཤིང་ཚོགས་པ་ བསོད་ནམས་ལྷ་མོ་ལུ་ འགན་ཁུར་ག་ཅི་བཀལ་རུང་ འཐུས་ཤོར་མེད་པར་ སྒྲིང་སྒྲི་སྦེ་ ཕྱག་ཞུ་སྟེ་ཡོད་ཟེར་ ཨིན་པའི་གནས་ཚུལ།
ལྷུན་རྩེ་ལས་ བཀྲིས་ཕུན་ཚོགས།


text:
༉ བསྟན་སྲུང་དྲག་པོའི་དམག་སྡེ་གི་ ཁྲིམས་རྩོདཔ་དང་ ཉེས་འཛུགས་ཅན་ དམག་སྲིད་འོགམ་ ཨྱོན་ནོར་བུ་གིས་ བདེ་སྲུང་སྦྱོང་བརྡར་སྐབས་ གཞུང་དངུལ་ལོག་སྤྱོད་འབད་བའི་གནད་དོན་ཐོག་ སྤྱི་ཟླ་༢ པའི་ཚེས་༢༠ ལུ་ ཆེ་མཐོ་ཁྲིམས་འདུན་གྱི་ ཁྲིམས་ཁྲི་གསུམ་པ་ལུ་ སྒྲུབ་བྱེད་ཚུ་ཕུལ་ཡི།
ཁྲིམས་ཁྲི་གསུམ་པའི་ དྲང་དཔོན་གཉིས་ཀྱིས་ དུས་ཡུན་ཆུ་ཚོད་༢ དེ་ཅིག་གི་རིང་ ཉེས་འཛུགས་ཅན་དང་ དམག་སྡེའི་ཁྲིམས་རྩོདཔ་གཉིས་ཀྱིས་ ཕུལ་ཡོད་པའི་སྒྲུབ་བྱེད་ཚུ་ རེ་རེ་བཞིན་དུ་ སྙན་གསན་མཛད་ཅི།
དམག་སྲིད་འོགམ་ ཨྱོན་ནོར་བུ་གིས་ ཁོ་རའི་ རྩིས་ཁྲ་དང་ རྩིས་བཱིལ་ཚུ་ ཕུལ་ཡོདཔ་མ་ཚད་ ཁྲིམས་འདུན་གྱི་ཁ་ཐུག་ལས་ དབྱེ་དཔྱད་འབད་ནི་གི་དོན་ལུ་ ཁོང་རའི་ འགོ་བདག་ཚུ་འབོ་གནང་དགོ་པའི་ ཞུ་བ་འབད་ཡོདཔ་ད་ དེ་སྦེ་འབད་དགོ་མི་དེ་ཡང་ ཅ་ཆས་ཚུ་ མཁོ་སྒྲུབ་འབད་བའི་སྐབས་ ཁོང་གི་བཀའ་དང་འཁྲིལ་ཏེ་ འབད་ནི་དེ་གིས་ ཨིནམ་སྦེ་ཞུ་ཡི།
ཁོ་གིས་ རྩིས་ཁྲ་བཞག་མི་དང་འཁྲིལཝ་ད་ ཁོ་ལུ་ བཀལ་ཡོད་པའི་ དངུལ་ལོག་སྤྱོད་ཀྱི་ཉེས་འཛུགས་དེ་ ངོ་མ་འབད་བ་ཅིན་ ཁོ་གིས་ སྙོམས་སྒྲིག་འབད་ཡོདཔ་མ་གཏོགས་ མནོ་བཞིན་བསམ་བཞིན་དུ་ ཁོ་རའི་ཁེ་ཕན་ལུ་དམིགས་ཏེ་ ལོག་སྤྱོད་འབད་འབདཝ་རྩ་ལས་མེདཔ་སྦེ་ ཞུ་ཡི།
དམག་སྡེའི་ཁྲིམས་རྩོད་པ་གིས་ བཤེར་ལན་ཕུལ་བའི་སྐབས་ལུ་ ཉེས་འཛུགས་ཅན་ ཨྱོན་ནོར་བུ་གིས་ ངན་ལྷད་བཀག་སྡོམ་ལྷན་ཚོགས་བཅའ་ཁྲིམས་ཀྱི་དོན་ཚན་༥༣ ལས་འགལ་ཡོདཔ་ལས་ ཁོ་གིས་ དངུལ་ལོག་སྤྱོད་འབད་བའི་གྲངས་སུ་ བཙུགས་མི་དེ་ཡང་ དེ་ལུ་བརྟེན་ཏེ་ ཨིནམ་སྦེ་ཞུ་ཡི།
ཉེས་འཛུགས་ཅན་གྱིས་ ད་ལྟོ་ཚུན་ཚོད་ དཀའ་ངལ་དེ་བཟུམ་ཐོན་དགོ་མི་དེ་ གཙོ་བོ་ར་ བྱ་སྒོའི་ལས་ལུགས་ཅིག་ མེད་མི་ལུ་བརྟེན་ཏེ་ དེ་སྦེ་བྱུང་ནུག་ཟེར་ ཞུ་ཡི།
ཨྱོན་ནོར་བུ་གིས་འབད་བ་ཅིན་ ཁོ་གིས་འབད་མི་དེ་ གོང་མའི་བཀའ་དང་འཁྲིལ་ཏེ་འབད་ཡོདཔ་ད་ ཧེ་མ་ལས་ཡོད་མི་ ལམ་ལུགས་དང་འཁྲིལ་ཏེ་འབད་ཡོདཔ་ལས་ ཁོ་ལུ་འཛོལ་བ་མེདཔ་སྦེ་ཞུ་ཡི།
ཨྱོན་ནོར་བུ་གིས་ གླེ་མོ་ཚོང་ཁང་ལས་ དངུལ་ཀྲམ་༧༠,༠༠༠ དང་ སི་ཏ་ཤ་ཁང་ནང་ དངུལ་ཀྲམ་༩༨,༠༠༠ རྡོ་རྗེ་མངར་ཟས་ནང་དངུལ་ཀྲམ་༢༠,༠༠༠ དང་ སྒྲོལ་མ་ཚོང་ཁང་ནང་ དངུལ་ཀྲམ་༡༠༠,༠༠༠ རྩིས་སྙོམས་སྒྲིག་འབད་ཡོདཔ་སྦེ་ཨིན་པས།
དམག་སྲིད་འོགམ་ ཨྱོན་ནོར་བུ་གིས་ ཁྲིམས་འདུན་ལུ་ ཞུ་མི་དང་འཁྲིལཝ་ད་ ཁོ་གིས་ ཚོང་ཁང་༣ ནང་ རྩིས་སྙོམས་སྒྲིག་འབད་མི་དེ་ ངེས་བདེན་ཨིན་རུང་ སྒྲོལ་མ་ཚོང་ཁང་གིས དངུལ་ཀྲམ་༡༠༠,༠༠༠ དེ་ རྩིས་སྒྲིག་ཡང་མ་འབདཝ་མ་ཚད་ ཁོང་དང་གཅིག་ཁར་ འབྲེལ་བ་འཐབ་འཐབ་མེདཔ་སྦེ་ ཞུ་ཡི།
ཉེས་འཛུགས་ཅན་ ཨྱོན་ནོར་བུ་གིས་འབད་བ་ཅིན་ ཁོ་གིས་ རྩིས་ཁྲ་ཚུ་ག་ར་བཞག་ཡོདཔ་ཨིན་རུང་ ཐོག་མའི་ཁྲིམས་འདུན་གྱིས་ དེ་ལུ་ ངོས་ལེན་འབད་མ་བཏུབ་ཟེར་ཨིན་པས།
དེ་མ་ཚད་ བསྟན་སྐྱོང་གླིང་ལུ་ ཞབས་ཁྲ་རྐྱབ་མི་ཚུ་ལུ་ གསོལ་རས་ཀྱི་དོན་ལུ་ དངུལ་ཀྲམ་༤༠,༩༠༠ བྱིན་ཡོད་མི་དེ་ཡང་ དམག་སྡེའི་ཁྲིམས་རྩོད་པ་གིས་ དངུལ་ཀྲམ་༢༢,༠༠༠ རྐྱངམ་གཅིག་སྦེ་ འཁོད་དེ་འདུག་ཟེར་ཨིན་པས།
ཨྱོན་ནོར་བུ་གིས་ དངུལ་ཀྲམ་༡༠,༠༠༠ སྤྲོད་ཐོག་ལས་ བྱིང་གུམ་མཁོ་སྒྲུབ་འབད་ཡོད་རུང་ དངུལ་ཀྲམ་༧༥༠༠ གི་ རྩིས་བཱིལ་བཏོན་མ་ཚུགསཔ་མ་ཚད་ ད་ལྟོ་འགྲུལ་འཕྲིན་དེ་ཡང་ འགྱོ་མི་བཏུབ་པས་ཟེར་ཨིན་པས།
དམག་སྡེའི་ཁྲིམས་རྩོདཔ་གིས་འབད་བ་ཅིན་ ཉེས་འཛུགས་ཅན་ ཨྱོན་ནོར་བུ་གིས་ ཁྲིམས་འདུན་ལུ་བཙུགས་ཡོད་མི་ ཡིག་ཐོག་ལུ་བྲིས་ཏེ་ཡོད་མི་ རྩིས་ཁྲ་ཚུ་ ཐོག་མའི་ཁྲིམས་འདུན་གྱིས་ ངོས་ལེན་འབད་མ་བཏུབ་མི་དེ་ དམག་སྡེ་ཡིག་ཚང་ལྟེ་བ་གིས་ ཆ་འཇོག་འབད་འབདཝ་མེད་ནི་དེ་གིས་ ཨིནམ་འོང་ཟེར་ཨིན་པས།
དེ་མ་ཚད་ ཡིག་ཆ་དེ་ཚུ་གུ་ འོང་འབབ་འགྲེམ་རྟགས་སྦྱར་ཏེ་མེད་ནི་དེ་གིས་ ངོས་ལེན་འབད་ཐབས་མེད་མི་དེ་ དེ་ལུ་བརྟེན་ཏེ་ འོང་ཟེར་དམག་སྡེའི་ཁྲིམས་རྩོདཔ་གིས་ ཞུ་བ་འབད་ཡི།
དམག་སྡེའི་ཁྲིམས་རྩོདཔ་ ཀུན་དགའ་བསྟན་འཛིན་གྱིས་འབད་བ་ཅིན་ ཉེས་འཛུགས་ཅན་གྱིས་ སྒྲུབ་བྱེད་ཕུལ་ཡོད་མི་དེ་ལུ་ ཞིབ་དཔྱད་ལེགས་ཤོམ་སྦེ་འབད་གནང་དགོ་པའི་ ཞུ་བ་འབད་ཡི།
དམག་སྡེའི་ཁྲིམས་རྩོད་པ་ཚུ་ཡང་ ཉེས་འཛུགས་ཅན་ ཨྱོན་ནོར་བུ་གིས་ བདེ་སྲུང་སྦྱོང་བརྡར་ཐེངས་༡༩ པ་ འགོ་འདྲེན་འཐབ་པའི་སྐབས་ བདག་སྐྱོང་འགོ་དཔོན་སྦེ་ ཕྱག་ཞུཝ་ད་ གཞུང་དངུལ་ དངུལ་ཀྲམ་༢༨༨,༧༣༤ ལོག་སྤྱོད་འབད་ཡོད་པའི་ སྒྲུབ་བྱེད་ཚུ་ ཕུལ་ཡི།
ངན་ལྷད་བཀག་སྡོམ་ལྷན་ཚོགས་ཀྱིས་ ཞིབ་དཔྱད་འབད་བའི་སྐབས་ དངུལ་ཀྲམ་༤༠༨,༠༠༠ ལོག་སྤྱོད་འབད་ཡོདཔ་སྦེ་ཨིན་རུང་ ཐོག་མའི་ཁྲིམས་འདུན་གྱིས་ ཞིབ་དཔྱད་འབད་བའི་སྐབས་ དངུལ་ཀྲམ་༢༨༨,༧༣༤ ལུ་ མར་བབས་སོང་ཡོདཔ་ཨིན་པའི་གནས་ཚུལ།
ཡེ་ཤེས་སྒྲོལ་མ།


text:
LibreOffice 7.4 Help
ཁྱོད་ཀྱིས་ ལེབ་གྲངས་ནང་ཐིག་ནང་ ལེབ་གྲངས་གཞན་ཁར་ཡོད་པའི་ནང་ཐིག་ཅིག་ལུ་ གཞི་བསྟུན་ཅིག་སྟོན་ཚུགས།
ཐབས་ལམ་འདི་བཟུམ་སྦེ་ གཞི་བསྟུན་འདི་ འ་ནི་ཡིག་ཆ་འདི་ཧེ་མ་ལས་ ཡིག་སྣོད་སྦེ་སྲུང་བཞག་འབད་ཡོདཔ་སྦེ་ གཞན་མི་ཡིག་ཆ་ཅིག་ལས་ ནང་ཐིག་ཅིག་ལུ་བཟོ་བཏུབ།
Open a new, empty spreadsheet. By default, it has only a single sheet named Sheet1. Add a second sheet clicking on + button to the left of the sheet tab in the bottom (it will be named Sheet2 by default).
དཔེའི་ཐོག་ལུ་ འོག་གི་མན་ངག་འདི་ ལེབ་གྲངས་ ༡ གི་ནང་ཐིག་ཨེ་ ༡ ནང་བཙུགས་:
=Sheet2.A1
ཤོག་ཁྲམ་གྱི་མཇུག་ལུ་ ལེབ་གྲངས་ ༢ མཆོང་ལྡེ་ལུ་ཨེབ་གཏང་འབད། ནང་ཐིག་ ཨེ་ ༡ནང་ འོད་རྟགས་གཞི་སྒྲིག་འབད་ཞིནམ་ལས་ ཚིག་ཡིག་ ཡང་ན་ ཨང་གྲངས་ཅིག་བཙུགས།
ཁྱོད་ཀྱིས་ ལེབ་གྲངས་ ༡ ལུ་ལོག་སོར་བསྒྱུར་འབད་བ་ཅིན་ ནང་ཐིག་ ཨེ་ ༡ དེ་ནང་ལུ་ ནང་དོན་ཅོག་འཐདཔ་འབད་མཐོང་འོང་། ག་དེམ་ཅིག་འབད་ ལེབ་གྲངས་ ༢་ཨེ༡་ གི་ནང་དོན་ཚུ་འགྱུར་བ་ཅིན་ ལེབ་གྲངས་༡་ཨེ༡ གི་ནང་དོན་ཚུ་ཡང་ འགྱུར་འོང་།
When referencing a sheet with name containing spaces, use single quotes around the name: ='Sheet with spaces in name'.A1
The example uses Calc formula syntax. It is also possible to use Excel A1 or R1C1 formula syntax; this is configured on Formula options page.
ཡིག་སྣོད་ - ཁ་ཕྱེ་ འདི་ ཡོད་བཞིན་པའི་ཤོག་ཁྲམ་ཡིག་ཆ་འདི་མངོན་གསལ་འབད་ནིའི་དོན་ལས་ གདམ་ཁ་རྐྱབས།
ཡིག་སྣོད་ - གསརཔ་ འདི་ ཤོག་ཁྲམ་ཡིག་ཆ་གསརཔ་ཅིག་ཁ་ཕྱེ་ནིའི་དོན་ལས་ གདམ་ཁ་རྐྱབས། ཁྱོད་ཀྱིས་ཕྱིའི་གནད་སྡུད་འདི་བཙུགས་དགོ་མནོ་སའི་ ནང་ཐིག་འདི་ནང་འོད་རྟགས་འདི་གཞི་སྒྲིག་འབད་ དེ་ལས་ མཉམ་རྟགས་ཅིག་ ཁྱོད་ཀྱིས་མན་ངག་ཅིག་འགོ་བཙུགས་ནིའི་དོན་ལས་ ཐོ་བཀོད་འབད།
ཁྱོད་ཀྱིས་མངོན་གསལ་འབད་ཡོད་པའི་ཡིག་ཆ་འདི་ལུ་སོར་བསྒྱུར་འབད། ཁྱོད་ཀྱིས་ཡིག་ཆ་གསརཔ་འདི་ནང་བཙུགས་དགོ་མནོ་མི་ གནད་སྡུད་དང་གཅིག་ཁར་ནང་ཐིག་འདི་ཨེབ་གཏང་།
ཤོག་ཁྲམ་གསརཔ་འདི་ལུ་ལོག་སོར་བསྒྱུར་འབད། ཨིན་པུཊི་གྲལ་ཐིག་ནང་ལུ་ ཁྱོད་ཀྱིས་ད་ LibreOffice ཀེལཀི་གིས་ ཁྱོད་ཀྱི་དོན་ལུ་ གཞི་བསྟུན་འདི་མན་ངག་ལུ་ག་དེ་སྦེ་ཁ་སྐོང་རྐྱབས་ཡོདཔ་ཨིན་ན་ མཐོང་ཚུགས།
ཡིག་ཆ་གཞན་མི་ཅིག་གི་ནང་ཐིག་ལུ་གཞི་བསྟུན་འདི་གི་ནང་ན་ ཡིག་ཆ་གཞན་མི་ཅིག་གི་མིང་འདི་ གནས་ལོག་འབད་འབད་བའི་ལྷོད་རྟགས་རྐྱང་པ་ནང་ དེ་ལས་ཨང་རྟགས་ # དེ་ལས་ ཡིག་ཆ་གཞན་མི་འདི་གི་ལེབ་གྲངས་དེའི་མིང་ ནང་ཐིག་འདི་གི་མིང་དང་ས་ཚིགས་ཀྱིས་རྗེས་སུ་འབྲང་སྟེ་ཡོདཔ་ཨིན།
ཞིབ་དཔྱད་རྟགས་ཧོནམ་གུ་ཨེབ་གཏང་འབད་ཐོག་ལས་ མན་ངག་ངེས་དཔྱད་འབད།
If you drag the box in the lower right corner of the active cell to select a range of cells, LibreOffice automatically inserts the corresponding references in the adjacent cells. As a result, the sheet name is preceded with a "$" sign to designate it as an absolute reference.
ཁྱོད་ཀྱིས་ འ་ནི་མན་ངག་ནང་ལུ་ ཡིག་ཆ་གཞན་མི་འདི་གི་མིང་འདི་བརྟག་དཔྱད་འབད་བ་ཅིན་ ཁྱོད་ཀྱིས་འདི་ ཡུ་ཨར་ཨེལ་ ཅིག་སྦེ་འབྲི་ཡོདཔ་སྦེ་ མཐོང་ཚུགསཔ། འ་ནི་འདི་ཁྱོད་ཀྱིས་ ཨིན་ཊར་ནེཊི་འདི་ལས་ ཡུ་ཨར་ཨེལ་ཅིག་ཡང་ཐོ་བཀོད་འབད་ཚུགས་པའི་དོན་ཨིན།


text:
རང་འཐག་གླིང་རྒེད་འོག་འདི་ ཧེ་མ་འབད་བ་ཅིན་ ཅའོ་ནི་སྟའི་ཟེར་སླབ་ཨིན་རུང་ དེ་རྫོང་ཁའི་ནང་སྐད་སྒྱུར་འབདཝ་ད་རང་འཐག་ལུ་གོ་དོ་ཡོདཔ་ལས་ རང་འཐག་གླིང་ཟེར་ཐད་ཀར་སྐད་སྒྱུར་འབད་དེ་སླབ་སྲོལ་དར་ཁྱབ་བྱུང་ནུག། དེ་ཡང་ ལུང་གཤོང་སྒང་ཏོག་ཁ་ལས་ལྟཝ་ད་ ལུང་གཤོང་དེ་རང་འཐག་གི་དབྱིབས་བཟུམ་སྦེ་མཐོང་ནི་འདི་གིས་ཨིན་པས། རྒེད་འོག་གི་སའི་རྒྱ་ཚད་བསྡོམས་ཀྱིས་ཀི་ལོ་མི་ཊར་ ༢༤.༥ གྲུ་བཞི་དང་ གཡུས་ཚན་༨ ཡོད་མིའི་ནང་ལུ་ གཞི་རྙིངམ་དང་གཞི་གསར་བསྡོམས་ཏེ་ ཁྱིམ་གུང་ ༤༢༣ ཡོད། མི་རློབས་བསྡོམས་ཀྱིས་ ༢༧༠༠ དེ་ཅིག་ཡོདཔ་དང་རྒྱ་མཚོ་ལས་མི་ཀྲར་༦༠༠-༡༦༠༠ གི་ས་ཁར་ཡོད། རྒེད་འོག་འདི་གི་ ཐོན་ཁུངས་གཙོ་བོ་ར་ གེ་ཟ་དང་། བྱཱར། མོནམ་བྱཱ། ཚལ་ལུ་ཚུ་ཨིན། ལོ་ངོ་གསུམ་དེ་ཅིག་གི་ཧེ་མ་དངུལ་ཐོག་ཡང་ རང་འཐག་གླིང་གི་གོན་ལུ་ས་སྒ་དང་སུན་ཀོཤ་སྤྱི་འོག་དོན་ལུ་ སྒོགཔ་ཨིན་པས། དུས་ཅི་ལས་ཕར་ རང་འཐག་གླིང་དང་། དར་རྒྱས། གནས་མེད་ས་ཚུའི་ནང་ལུ་ ཨ་ལཱན་ཅི་བཙུགས་ཡོདཔ་དང་། སུན་ཀོཤ་དང་ཉི་མ་གཟོར་གཡུས་ཚན་གྱི་མི་སེར་ལ་ལུ་ཅིག་གིས་ཨམ་ཅུ་ཀུ་ལི་ཡང་བཙུགས་ནིའི་འགོ་བཙུགས་ཏེ་ཡོ། རྒེད་འོག་བདག་སྐྱོང་ཡིག་ཚང་འདི་ཡང་ རྫོང་ཁག་གི་ལྷོ་ནུབ་ཁ་ཐུག་ ཀི་ལོ་མི་ཊར་ ༤ གི་ས་ཁར་ཆགས་ཡོདཔ་དང་ རྩི་ནག་བཏང་ཡོད་པའི་འཁོར་ལམ་གྱིས་མཐུད་དེ་ཡོདཔ་ཨིན། ས་ཆའི་རང་གཤིས་འདི་ཡངsub-tropics དང་འདབ་མ་སྦོམ་གྱི་ཤིང་རིགས་ཡོད་པའི་ ནགས་ཚལ་གྱིས་བརྒྱ་ཆ་ ༨༠ ཁྱབ་སྟེ་ཡོདཔ་ཨིན། གཡུས་ཁའི་མི་ཚུ་གིས་གསོ་བའི་ཞབས་ཏོག་ཚུ་ རྒེད་འོག་ནང་ཡོད་མི་རྒྱ་སྐྱེད་གྲོང་གསེབ་སྨན་ཁང་གཉིས་དང་ གྲམ་ཕུག་སྨན་ཁང་ལས་ལེནམ་ཨིན། རང་བཞིན་སླར་འབྱུང་ཐོན་སྐྱེད་རྒྱ་སྐྱེད་ཞབས་ཏོག་ལྟེ་བ་ཡོད་ནི་འདི་གིས་དགོས་མཁོའི་ཞབས་ཏོག་མཐུན་རྐྱེན་ལེན་ནིའི་ལུ་ལྷན་ཐབས་འབདཝ་ཨིན།
རང་འཐག་གླིང
རང་འཐག་གླིང
Institutions
Staff
བལྟ་བཤལ།
No tourist destinations in this Gewog.


text:
༉ འཕྲལ་མགྱོགས་ར་ འགོ་འདྲེན་འཐབ་ནི་ཨིན་མི་ སྤྱི་ལོ་༢༠༡༨ ཀྱི་ རྒྱལ་ཡོངས་ཚོགས་འདུའི་དོན་ལུ་ ཁ་ཙ་ ཐིམ་ཕུག་ལུ་ མི་སེར་དམངས་གཙོ་ཚོགས་པའི་གཙོ་འཛིན་ བློན་ཆེན་ཚེ་རིང་སྟོབས་རྒྱས་ཀྱིས་ འདེམས་ཁོངས་༧ གྱི་ འདེམས་ངོ་ཚུ་ ངོ་སྤྲོད་གནང་ཡི།
དེ་ཡང་ ས་གནས་གཞུང་ལས་ཁུངས་ཀྱི་ ཡོངས་ཁྱབ་མདོ་ཆེན་བགྲེསཔ་ ལུང་བསྟན་རྡོ་རྗེ་གིས་ གཞལམ་སྒང་ པཱན་སྦང་ལས་ དོ་འགྲན་འབད་ནི་ཨིནམ་ད་ ཁོ་ལུ་ ལོ་ངོ་༢༧ གྱི་ ཞི་གཡོག་ནང་ ཕྱག་ཞུ་བའི་ ཉམས་མྱོང་ཡོད་པའི་ཁར་ ཀྲོང་གསར་དང་ བཀྲིས་སྒང་རྫོང་བདག་སྦེ་ཡང་ ལོ་༡༠ དེ་ཅིག་ ཕྱག་ཞུ་ནུག།
མི་སེར་དམངས་གཙོ་ཚོགས་པ་གིས་ མོང་སྒར་རྫོང་ཁག་ནང་ འདེམས་ཁོངས་༢ ཀྱི་ འདེམས་ངོ་ཚུ་ཡང་ ངོ་སྤྲོད་འབད་ཡོདཔ་ད་ ད་ལྟོ་ཚུན་གྱི་བར་ན་ འདེམས་ཁོངས་དེ་གཉིས་ལས་ ཚོགས་པ་དེ་གིས་ འདས་པའི་བཙག་འཐུ་ཐེངས་གཉིས་ འགོ་འདྲེན་འཐབ་པའི་སྐབས་ རྒྱལ་ཁ་ཚར་ཅིག་ཡང་ ཐོབ་མ་ཚུགསཔ་ཨིན་པས།
དེ་ཡང་ སྐྱེས་ལོ་༤༤ ལང་མི་ པི་ཨེཆ་ཌི་ཤེས་ཚད་འཆང་མི་ སྟོབས་རྒྱས་ཀྱིས་ མོང་སྒར་དགྲ་མེད་རྩེ་-སྔ་ཚང་འདེམས་ཁོངས་ཀྱི་ འདེམས་ངོ་སྦེ་ ངོ་སྤྲོད་འབད་ཡོདཔ་ད་ འབྲུག་ཕུན་སུམ་ཚོགས་པའི་ འཐུས་མི་བགྲེསཔ་ བསོད་ནམས་དཔལ་འབྱོར་གྱིས་ སྐྱེངས་མཁར་-ཝེ་རིང་ལ་གི་ འདེམས་ཁོངས་ལས་ དོ་འགྲན་འབད་ནི་ཨིན་པས།
སྟོབས་རྒྱས་ཀྱིས་ བསྟན་རྒྱས་ལྷན་ཁག་ ས་གཏེར་ལས་ཁུངས་ནང་ ས་གཏེར་མཁས་མཆོག་གོངམ་སྦེ་ ལོ་༡༣ དེ་ཅིག་ ལཱ་འབད་བའི་ཤུལ་ལུ་ ས་གཏེར་གྲོས་སྟོན་པ་སྦེ་ ལཱ་འབད་ཡོདཔ་ཨིན་པས།
བསོད་ནམས་དཔལ་འབྱོར་གྱིས་ འབྲུག་རྒྱལ་ཡོངས་དངུལ་ཁང་ནང་ གོ་གནས་སོ་སོའི་ནང་ འགོ་འཛིན་པ་དང་ དངུལ་ཁང་གི་ བཀོད་ཁྱབ་འགོ་དཔོན་སྦེ་ ཕྱག་ཞུ་བའི་ ཉམས་མྱོང་ཡོདཔ་བཞིན་དུ་ ཁོ་གིས་ སྤྱི་ལོ་༢༠༠༨-༡༣ ཚུན་ འབྲུག་ཕུན་ཚོགས་པའི་འཐུས་མི་སྦེ་ ཕྱག་ཞུ་ནུག།
རྒྱལ་ཡོངས་དཔེ་མཛོད་དང་ གཏན་མཛོད་ཀྱི་ ཡོངས་ཁྱབ་མདོ་ཆེན་བགྲེསཔ་ རྡོ་རྗེ་ནོར་བུ་དེ་ པདྨ་དགའ་ཚལ་ ངང་ལམ་འདེམས་ཁོངས་ཀྱི་ འདེམས་ངོ་ཨིནམ་ད་ ཁོ་གིས་ ས་གནས་གཞུང་ལས་ཁུངས་ཀྱི་ ཡོངས་ཁྱབ་མདོ་ཆེན་དང་ བཀྲིས་གཡང་རྩེ་དང་ བཀྲིས་སྒང་གི་ རྫོང་བདག་སྦེ་ཡང་ ཕྱག་ཞུ་ཡོདཔ་ཨིན་པས།
བསམ་གྲུབ་ལྗོངས་མཁར་ཇོ་མོ་གཙང་ཁ་-མར་ཚ་ལ་འདེམས་ཁོངས་ཀྱི་འཐུས་མི་ དཔལ་བཟང་དབང་ཕྱུག་གི་ཚབ་དེ་ ཌོག་ཊར་བློ་བཟང་རྡོ་རྗེ་ཨིནམ་ད་ ཁོ་ལུ་ གཞུང་དང་ སྒེར་སྡེ་ དེ་ལས་ རྒྱལ་སྤྱི་ལས་སྡེ་ནང་ ལཱ་འབད་ཡོད་པའི་ ཉམས་མྱོང་འདུག།
ཌོག་ཊར་བློ་བཟང་རྡོ་རྗེ་གིས་ སྤུ་ན་ཁ་དང་ རྩི་རང་རྫོང་ཁག་གི་ གསོ་བའི་འགོ་དཔོན་སྦེ་ ཕྱག་ཞུ་ཡོདཔ་མ་ཚད་ དགེ་ལེགས་ཕུག་ལུང་ཕྱོགས་གཙོ་བསྟེན་སྨན་ཁང་གི་ སྡེ་འཛིན་སྦེ་ཡང་ སྡོད་ཡོདཔ་ད་ ད་ལྟོ་ ཕྱག་ཞུ་བའི་བསྒང་ཡོད་མི་ འཐུས་མི་དཔལ་བཟང་དབང་ཕྱུག་དེ་ ཁས་བླངས་ཐོག་ལས་ དགོངས་ཞུ་འབད་ནི་ཨིན་པས།
འབྲུག་གི་བཟོ་སྐྲུན་ཚོགས་སྡེའི་ ཡོངས་ཁྱབ་དྲུང་ཆེན་བགྲེསཔ་ དབང་འདུས་རྒྱལ་མཚན་གྱིས་ བདེ་བ་ཐང་-སྒོམ་དར་འདེམས་ངོ་གི་འཐུས་མི་ མིང་པོ་འབྲུག་པ་གི་ཚབ་སྦེ་ དོ་འགྲན་འབད་ནི་ཨིནམ་ད་ ཁོ་ལུ་ ཁྲོམ་སྡེ་འཆར་གཞི་བཟོ་ནིའི་ནང་ ཉམས་མྱོང་ཡོདཔ་བཞིན་དུ་ ཁོ་གིས་ རྒྱལ་ཡོངས་ལས་འགུལ་ མང་རབས་ཅིག་ནང་ ལཱ་འབད་ཡོདཔ་ཨིན་པས།
ཚོགས་པའི་འཐུས་མི་ མིང་པོ་འབྲུག་པ་དེ་ ལོ་གྲངས་ཚང་མི་ལུ་བརྟེན་ བཅའ་མར་གཏོགས་མི་ཆོག་ནི་ཨིན་པས།
མི་སེར་དམངས་གཙོ་ཚོགས་པ་གིས་ སྐྱེས་ལོ་༤༢ ལང་མི་ ནགས་ཚལ་མེ་རྐྱེན་འཛིན་སྐྱོང་སྡེ་ཚན་གྱི་འགོ་དཔོན་བགྲེསཔ་ རྟ་མགྲིན་རྡོ་རྗེ་དེ་ ལྷོ་ཐིམ་ཕུག་འདེམས་ཁོངས་ཀྱི་ འདེམས་ངོ་སྦེ་ ངོ་སྤྲོད་འབད་ཡོདཔ་ད་ ཁོ་གིས་ ཞི་གཡོགཔ་ནང་ སྡོད་པའི་སྐབས་ ལས་འགུལ་གྲོགས་རམ་ཆུང་བའི་ ལས་འགུལ་འཛིན་སྐྱོང་པ་སྦེ་ ལཱ་འབད་ཡོདཔ་མ་ཚད་ རྐྱེན་ངན་འཛིན་སྐྱོང་ནང་ཡང་ ལཱ་འབད་བའི་ ཉམས་མྱོང་ཡོདཔ་ཨིན་པས།
ཚོགས་པའི་གནས་ཚུལ་གསར་བཏོན་དང་འཁྲིལཝ་ད་ འདེམས་ངོ་ཚུ་ ལྕོགས་གྲུབ་ཅན་དང་ ཤེས་ཡོན་ཅན་ འགོ་ཁྲིད་པའི་ ཁྱད་རིག་ཡོད་མི་ལུ་བརྟེན་ ཚོགས་པ་དེ་ ལྷག་པར་དུ་ སྒྲིང་སྒྲི་བཟོ་སྟེ་ཡོད་ཟེར་ཨིན་པའི་གནས་ཚུལ།
ཨོ་རྒྱན་རྡོ་རྗེ།


text:
བར་གཤོང་རྒེད་འོག་འདི་ རྩི་རང་རྫོང་ཁག་གི་ནུབ་ཕྱོགས་ཁ་ཐུག་ལུ་ སའི་རྒྱ་ཚད་བསྡོམས་ཀྱིས་ ཀི་ལོ་མི་ཊར་གྲུ་བཞི་ ༢༡.༢ དང་ རྒྱ་མཚོ་ལས་མཐོ་ཚད་མི་ཊར་ ༧༠༠ ལས་ ༡༥༠༠ གི་བར་ན་ཡོད། ས་གནས་འདི་གི་ས་ཆ་བརྒྱ་ཆ་ ༥༢.༨༣ དེ་ཅིག་ནགས་ཚལ་གྱིས་ཁྱབ་སྟེ་ཡོད་པའི་ཁར་ མང་ཤོས་ཅིག་འདབ་མ་སྦོམ་གྱི་རིགས་ཀྱིས་གང་སྟེ་ཡོད། རྒེད་འོག་ནང་སྐམ་ཞིང་བསྡོམས་ཨེ་ཀར་ ༥༧༥.༢༤ དང་། ཆུ་ཞིང་ཨེ་ཀར་ ༢༥༤.༦ ། ཤིང་འབྲས་ལྡུམ་ར་ཨེ་ཀར་ ༥༧.༢༥ ། ཨ་ལཱན་ཅི་ཨེ་ཀར་ ༩.༨ ཡོད། ཡོངས་གྲགས་ཡོད་པའི་ཁ་སྐད་ཡང་ ལྷོ་མཚམས་ཁ། ཏ་མང་། མོང་གར། སུ་བྷ་ཚུ་ཨིན། རྒེད་འོག་འདི་ སྤྱི་འོག་༥ ལུ་བགོ་སྟེ་ཡོད་མི་ཡང་ བར་གཤོང་སྟོད་དང་། བར་གཤོང་སྨད། གངས་ཏོ་ཁ། བཅུ་གཉིས་ཁང་། སྟོའི་སང་ཚུ་ཨིན་པའི་ཁར་ བདག་སྐྱོང་ལྟེ་བ་དང་རང་བཞིན་སླར་འབྱུང་ཐོན་སྐྱེད་ཀྱི་ལྟེ་བ་ཡང་བར་གཤོང་སྟོད་ལུ་ཆགས་ཏེ་ཡོདཔ་ཨིན། སྤྱི་འོག་ ༥ ཡོད་ས་ལས་བཅུ་གཉིས་ཁང་དང་སྟོའི་སང་སྤྱི་འོག་གཉིས་ལུ་འཁོར་ལམ་མེད། སྤྱི་འོག་དེའི་ནང་ ཁྱིམ་གུང་བསྡོམས་ ༣༣༠ དང་ མི་རློབས་ ༢༣༨༣ ༼ཕོ་ ༡༢༣༩ དང་མོ་ ༡༡༤༤༽ གཡུས་ཚན་ཁག་ ༩ ནང་ཁ་གཏོར་ཏེ་ཡོད། རྒེད་འོག་ལྟེ་བ་འདི་ རྩི་རང་རྫོང་ཁག་བདག་སྐྱོང་ལས་ཀི་ལོ་མི་ཀྲར་ ༢༨ གི་ས་ཁར་ཡོད། ཕན་ཐོགས་ཅན་གྱི་ སོ་ནམ་སྐྱེ་ལྡན་གནས་སྟངས་ཀྱིས་རྒེད་འོག་འདིའི་ནང་ སོ་ནམ་གྱི་ལཱ་མ་འདྲཝ་འབྲུ་སྣ་དང་ལྡུམ་རའི་ལཱ་ལུ་ནུས་ཤུགས་སྦོམ་བྱིནམ་ཨིན། དེ་ཡང་ རེད། གེ་ཟ། མར་ཁུའི་སོན་དང་ཀར་ཚུ་འབྲུ་སྣ་ངོ་མ་དང་ ཚལ་ལུ་འདི་དངུལ་ཐོག་ལཱ་དང་མི་སེར་ཚུ་ལུ་འོང་འབབ་ངོ་མ་ཅིག་ཨིན། སྒོ་ནོར་སེམས་ཅན་གསོ་ནི་འདི་ཡང་ ཟས་བཅུད་ཅན་བྱིན་མི་དང་སྒོ་ནོར་ཐོན་སྐྱེད་ལྷག་ལུས་བཙོངས་ཏེ་འོང་འབབ་བཟོ་མི་ཁག་ཆེ་བའི་ལཱ་ཅིག་ཨིན། སྐམ་ཞིང་ཡོད་མིའི་ཁྱིམ་གུང་ཚུ་ལུ་ རེད་འདི་འོང་འབབ་ཐོན་ཁུངས་ངོ་མ་དང་། སྐམ་ཞིང་མེད་མི་ཚུ་ལུ་ ཚལ་ལུ་དང་། སྒོ་ནོར་ཐོན་ཁུངས། ཚོད་བསྲེ། གཞན་ཡང་ཞིང་གི་ལཱ་མེད་པའི་ཤིང་བཟོ་དང་ཤིང་ཆས་ཚུ་ཨིན། སོ་ནམ་དང་སྒོ་ནོར་གྱི་ཞབས་ཏོག་ཚུ་ རང་བཞིན་སླར་འབྱུང་ཐོན་སྐྱེད་ལྟེ་བ་གིས་བྱིནམ་ཨིན། དེ་བཟུམ་སྦེ་ ད་ལྟོ་གསོ་བའི་ཞབས་ཏོག་འདི་ གངས་ཏོག་ཁ་གཞི་རྟེན་སྨན་ཁང་ལས་ལེནམ་ཨིན། འབྲི་ལྷག་ཤེས་ཡོན་གྱིགནས་ཚད་བརྒྱ་ཆ་ ༨༨ ཡོདཔ་དང་ ཤེས་རིག་གི་ཞབས་ཏོག་ལངམ་སྦེ་ཕུལ་མི་ བར་གཤོང་སློབ་གྲྭ་ཆུང་བ་རྐྱངམ་ཅིག་ཨིན། རྒེད་འོག་ནང་ལུ་ལཱ་འབད་མི་གཞི་གཡོགཔ་ ༡༩ ཡོདཔ་དང་ རྒེད་འོག་དེ་ ཀི་ལོ་མི་ཊར་ ༩.༨ འབད་མི་རྒེད་འོག་ལྟེ་བའིའཁོར་ལམ་གྱིས་ མནྜལ་སྒང་ལས་བར་གཤོང་རྒེད་འོག་་ལྟེ་བ་ལུ་མཐུད་ཡོདཔ་དང་ སོ་ནམ་འཁོར་ལམ་ ཀི་ལོ་མི་ཊར་ ༢༣.༡༤ ཡོདཔ་ཨིན།༌ ད་ལྟོ་ཞིང་ཆུ་ཁག་ ༤༩ དྲང་ནིའི་འཆར་གཞི་ཚུ་ ༼ཀི་ལོ་མི་ཊར་ ༢༤.༥༥༽ཡོདཔ་ཨིན། རྒེད་འོག་ནང་ཡོད་པའི་ཁྱིམ་གུང་བརྒྱ་ཆ ༩༨.༣༩ གློག་མེ་གིས་ཁྱབ་སྟེ་ཡོད། མི་སྡེ་ལྟེ་བ་གིས་མི་སེར་ཆ་མཉམ་ལུ་ བརྡ་དོན་འཕྲུལ་རིག་གི་ཞབས་ཏོག་སྤྱོད་ནིའི་ལུ་ཕན་ཐོགས་སྦོམ་སྦེ་བྱུང་ཡོདཔ་ཨིན།
བར་གཤོང
བར་གཤོང
Institutions
Staff
བལྟ་བཤལ།
No tourist destinations in this Gewog.


text:
LibreOffice 7.4 Help
ཁྱོད་ལུ་ སྣ་མང་ཤོག་ལེབ་དཔར་བསྐྲུན་འབད་ཚུགས་པའི་ལེབ་གྲངས་སྦོམ་ཅིག་ཡོད་པ་ཅིན་ དཔར་བསྐྲུན་འབད་ཡོད་པའི་ཤོག་ལེབ་རེ་རའི་གུ་ གྲལ་ཐིག་ ཡང་ན་ ཀེར་ཐིག་ཚུ་གཞི་སྒྲིག་འབད་ཚུགས།
As an example, If you want to print the top two rows of the sheet as well as the first column (A) on all pages, do the following:
རྩ་སྒྲིག་ - དཔར་བསྐྲུན་ཁྱབ་ཚད་ཚུ་ - ཞུན་དག་ གདམ་ཁ་རྐྱབས། དཔར་བསྐྲུན་ཁྱབ་ཚད་ ཞུན་དག་འབད་ཌའི་ལོག་འབྱུངམ་ཨིན།
མངའ་ཁོངས་འདི་ཡང་བསྐྱར་འབད་ནི་གི་དོན་ལུ་ གྲལ་ཐིག་གི་གཡས་ཕྱོགས་ལུ་ ངོས་པར་གུ་ཨེབ་གཏང་འབད།
ཌའི་ལོག་བསྐུམ་ལས་ ཁྱོད་ཀྱིས་ལེབ་གྲངས་ལེ་ཤ་ཅིག་ར་མཐོང་ཚུགས།
གྲལ་ཐིག་དང་པམ་གཉིས་སེལ་འཐུ་འབད་ཞིནམ་ལས་ དཔེ་འདི་གི་དོན་ལུ་ ནང་ཐིག་ ཨེ་༡ གུ་ཨེབ་གཏང་འབད་བའི་ཤུལ་ལས་ ཨེ་༢ ཁ་ཐུག་ལུ་འདྲུད།
བསྐུམས་ཡོད་པའི་ཌའི་ལོག་ནང་ $༡ མཐོང་འོང་། གྲལ་ཐིག་ ༡པ་དང་ ༢པ་ཚུ་ད་ལས་ཕར་ཡང་བསྐྱར་འབད་ནི་ཨིན་པའི་གྲལ་ཐིག་ཨིན།
མངའ་ཁོངས་ཡང་བསྐྱར་འབད་ནི་ལུ་ གྲལ་ཐིག་གཡས་ཀྱི་ངོས་པར་གུ་ ཨེབ་གཏང་འབད། ཌའི་ལོག་འདི་ལོག་གསོག་འཇོག་འབདཝ་ཨིན།
ཀེར་ཐིག་ ཨེ་འདི་ཡང་བསྐྱར་འབད་དགོ་མནོ་བ་ཅིན་ མངའ་ཁོངས་ཡང་བསྐྱར་འབད་ནི་ལུ་ ཀེར་ཐིག་གཡས་ཀྱི་ངོས་པར་གུ་ཨེབ་གཏང་འབད།
ཀེར་ཐིག་ ཨེ་ གུ་ཨེབ་གཏང་འབད་(ཀེར་ཐིག་མགོ་ཡིག་ནང་མེན་)།
མངའ་ཁོངས་ཡང་བསྐྱར་འབད་ནི་ལུ་ ཀེར་ཐིག་གཡས་ཀྱི་ངོས་པར་གུ་ལོག་ ཨེབ་གཏང་འབད།
ཡང་བསྐྱར་འབད་ནི་ཨིན་མི་གྲལ་ཐིག་ཚུ་ལེབ་གྲངས་ལས་ཨིན། ཁྱོད་ར་ རྩ་སྒྲིག་ - ཤོག་ལེབ་ ནང་ དཔར་བསྐྲུན་ཤོག་ལེབ་རེ་རེའི་གུ་ བརྟེན་ནི་མེདཔ་འབད་མགོ་ཡིག་དང་མཇུག་ཡིག་གཉིས་ཀྱི་ངེས་འཛིན་འབད།


text:
༉ ཀྲོང་གསར་རྫོང་ཁག་ བྲག་སྟེང་རྒེད་འོག་གི་ སྒོ་ནོར་གོང་འཕེལ་མཉམ་ལས་ནང་ ཕོ་སྐྱེས་ཅིག་གིས་ མ་དངུལ་ལྐོག་ཟ་འབད་ཡོདཔ་ལས་ གནད་དོན་དེ་ ད་རེས་ ངན་ལྷད་བཀག་སྡོམ་ལྷན་ཚོགས་ནང་ ལྷོད་ཡོདཔ་ཨིན་པས།
སྙན་ཞུ་དེ་ཡང་ ཀྲོང་གསར་རྫོང་ཁག་གིས་ སྔོན་འགྲོའི་དབྱེ་ཞིབ་ཚུ་ འབད་ཐོག་ལས་ ལམ་ལུགས་དང་འཁྲིལ་ ལྷན་ཚོགས་ལུ་ ཕུལ་བཏང་ཡོདཔ་ད་ ད་ལས་ཕར་ ལྷན་ཚོགས་ཀྱིས་ དབྱེ་ཞིབ་མཐིལ་ཕྱིན་འབད་དེ་ བདེན་དཔྱད་འབད་ནི་ཨིན་པས།
ཕོ་སྐྱེས་དེ་ མཉམ་ལས་ཀྱི་ ཁྲི་འཛིན་ཡང་ཨིནམ་ད་ ཤུལ་ལས་ མཉམ་ལས་ཀྱི་ འཐུས་མི་ཚུ་གིས་ མཉམ་ལས་དེ་ ལེགས་ཤོམ་སྦེ་ འཛིན་སྐྱོང་འཐབ་མ་ཚུགས་མི་ལུ་བརྟེན་ ཕོ་སྐྱེས་དེ་ལུ་ གླ་ཁར་སྤྲོད་ཡོདཔ་ཨིན་པས།
ཀྲོང་གསར་རྫོང་ཁག་གི་ འགོ་དཔོན་ཚུ་གིས་ སླབ་མིའི་ནང་ མི་སེར་ཚུ་ལས་ ཉོགས་བཤད་ལྷོད་མི་དང་འཁྲིལ་ རྫོང་ཁག་གི་ ནང་འཁོད་རྩིས་ཞིབ་པ་གིས་ དབྱེ་ཞིབ་འབད་བའི་སྐབས་ ཕོ་སྐྱེས་དེ་གིས་ དངུལ་ཀྲམ་༡,༡༢,༠༠༠ དེ་ཅིག་ ལྐོག་ཟ་འབད་ཡོདཔ་སྦེ་ མཐོང་ཡོདཔ་ཨིན་པས།
གནས་ཚུལ་བཤད་མི་ཚུ་གིས་ འབད་བ་ཅིན་ མཉམ་ལས་གཞི་བཙུགས་འབད་སའི་ ཁང་མིག་དེ་ གཞུང་གི་འབད་ནི་དེ་གིས་ ཕོ་སྐྱེས་དེ་གིས་ ཟླ་རིམ་བཞིན་དུ་ ཁང་གླ་དངུལ་ཀྲམ་༣,༦༠༠ མཉམ་ལས་ཀྱི་ མིང་ཐོ་ལུ་བཀོད་པའི་ དངུལ་ཁང་གི་ རྩི་ཁྲ་ནང་ བཙུགས་དགོཔ་ཨིན་རུང་ ཟླ་ངོ་༢༠ གི་རིང་ མ་བཙུགས་པས་ཟེར་ཨིན་པས།
དེ་ལས་ འཐུས་མི་ཚུ་ལས་ འཐུས་མིའི་འཐུས་ ཟླ་རིམ་བཞིན་དུ་ དངུལ་ཀྲམ་༡༠༠ རེ་འབདཝ་ད་ དངུལ་བསྡོམས་༢༢,༥༠༠ འབད་མི་དེ་ཡང་ ཁོ་གིས་ལེན་ཡོདཔ་ཨིན་རུང་ མཉམ་ལས་ཀྱི་རྩིས་ཁྲ་ནང་ མ་བཙུགས་པར་ བཞག་ཡོདཔ་ཨིན་པས།
དེ་ལས་ མཉམ་ལས་ནང་ཡོད་པའི་ ཁེྱགས་སྒྲོམ་༢ ཡོད་མི་ཚུ་ཡང་ གཞན་ལུ་བཙོང་བཏང་ཡོད་པའི་ ཁ་ཉེས་བཀལ་ཏེ་ ཡོདཔ་ཨིན་པས།
མཉམ་ལས་ཀྱི་ ཁྱིམ་གྱི་ཁང་གླ་དེ་ ཟླ་ངོ་༢༠ འབདཝ་ད་ བསྡོམས་ཀྱིས་ དངུལ་ཀྲམ་༧༢,༠༠༠ ལང་ཡོདཔ་ད་ ཁེྱགས་སྒྲོམ་རེ་ལུ་ དངུལ་ཀྲམ་༢༦,༥༠༠ འབདཝ་ད་ དངུལ་ཀྲམ་༥༣,༠༠༠ གནསཔ་ཨིན་ཟེར་ རྫོང་ཁག་ འགོ་དཔོན་ཚུ་གིས་ སླབ་ཨིན་པས།
མ་གཞི་ ཁོ་གིས་ དངུལ་བསྡོམས་དངུལ་ཀྲམ་༡༤༧,༥༠༠ ལོག་སྤྱོད་འབད་ཡོདཔ་ཨིན་རུང་ ཤུལ་ལས་ རྒེད་འོག་གིས་ འགོ་འདྲེན་ཐོག་ལས་ མི་སེར་ཚུ་དང་ འཛོམས་འདུ་རྐྱབ་ཐོག་ལས་ ཕོ་སྐྱེས་དེ་གིས་ དངུལ་ཀྲམ་༣༥,༠༠༠ ལོག་བཏབ་ཡོདཔ་ལས་ ད་ལྟོ་ ལྷག་ལུས་དངུལ་ཀྲམ་༡༡༢,༠༠༠ ཡོདཔ་ཨིན་པས།
མ་གཞི་ རྒེད་འོག་དང་ ཕོ་སྐྱེས་དེ་གི་བར་ན་ཡང་ དངུལ་ལྷག་ལུས་དེ་ ལོག་བཏབ་ནི་སྦེ་ གན་རྒྱ་བཟོ་ཡོདཔ་ཨིན་རུང་ བཏབ་ནི་མེད་མི་ལུ་བརྟེན་ རྫོང་ཁག་བརྒྱུད་དེ་ ལྷན་ཁག་ནང་ བཙུགས་ཡོདཔ་ཨིན་པས།
བྲག་སྟེང་སྒོ་ནོར་གོང་འཕེལ་མཉམ་ལས་ཚོགས་པ་དེ་ སྤྱི་ལོ་༢༠༡༡ ལུ་ གཞི་བཙུགས་འབད་ཡོདཔ་ཨིན་རུང་ འཐུས་མི་ཚུ་གིས་ ལེགས་ཤོམ་སྦེ་ འཛིན་སྐྱོང་འབད་མ་ཚུགས་མི་ལུ་བརྟེན་ ཤུལ་ལས་ ཕོ་སྐྱེས་དེ་ལུ་ གླ་ཁར་སྤྲོད་སྤྲོདཔ་ཨིན་པས།
མཉམ་ལས་དེ་ནང་ འཐུས་མི་༧༡ དེ་ཅིག་ ཡོདཔ་ཨིན་པའི་གནས་ཚུལ།
ཉི་མ་དབང་འདུས།


text:
༉ འབྲུག་གི་བཙག་འཐུ་ལྷན་ཚོགས་ཀྱིས་ མི་མང་ཡོངས་ལུ་དྲན་གསོ་ཞུ་དོན་དེ་ཡང་ རྫོང་ཁག་ཉི་ཤུའི་འདེམས་ཁོངས་ ༤༧ ཆ་མཉམ་ནང་ལུ་ སྤྱི་ཚེས་ ༡༨-༡༠-༢༠༡༨ རེས་གཟའ་པ་སངས་འདི་ སྤྱིར་བཏང་བཙག་འཐུ་ ༢༠༡༨ ཀྱི་ཚོགས་རྒྱན་ཉིནམ་ཨིན་པའི་དྲན་གསོ་ཞུཝ་ཨིན།
གོང་འཁོད་ཚེས་གྲངས་ཀྱི་ཚོགས་རྒྱན་ཉིནམ་འདི་ གཞུང་གི་ངལ་གསོ་ཨིནམ་ལས་ བཙག་འཐུ་ལྷན་ཚོགས་ཀྱིས་ཉིནམ་འདི་ཁར་ བཟའ་ཁང་དང་ ཉེར་མཁོའི་ཞབས་ཏོག་སྤྲོད་མི་མེན་པའི་ གཞན་ཡིག་ཚང་ཁག་ཚུ་དང་ ཚོང་ལས་ཆ་མཉམ་རང་ སྒོ་བསྡམ་བཞག་དགོཔ་ད་ ལཱ་གཡོག་བྱིན་མི་ཆ་མཉམ་གྱིས་རང་ གལ་སྲིད་ རང་གི་ལས་བྱེདཔ་ཚུ་ ཁོང་རང་མི་ངོམ་སྦེ་ ཚོགས་རྒྱན་བསྐྱུར་བར་འགྱོ་ནི་གི་བློ་འདོད་ཡོད་མི་ལུ་ ཁྲིམས་ལུགས་ཀྱི་དགོས་མཁོ་དང་འཁྲིལ་ འོས་འཚམས་ལྡན་པའི་ཉིན་གྲངས་ཀྱི་ངལ་གསོ་གནང་དགོ།
ཚོགས་རྒྱན་བཙུགས་ནི་འདི་ དྲོ་པའི་ཆུ་ཚོད་ ༩ ལས་ ཕྱི་རུའི་ཆུ་ཚོད་ ༥ ཚུན་ཨིན།
ཐོ་བཀོད་གྲུབ་པའི་ཚོགས་རྒྱན་སྐྱུར་མི་ཆ་མཉམ་གྱིས་རང་ ཚོགས་རྒྱན་ས་ཁོངས་ནང་ རང་སོའི་ཚོགས་རྒྱན་སྐྱུར་མིའི་ངོས་འཛིན་འདྲ་པར་བསྣམ་འབྱོན་དགོཔ་དང་ རང་གི་བསམ་འཆར་བཀོད་ནི་ཡོདཔ་ངེས་བདེན་བཟོ་ཐབས་ལུ་ ཚོགས་རྒྱན་བཙུགས་པར་འབྱོན་གནང་དགོཔ་ལུ་དྲན་གསོ་ཕུལཝ་ཨིན། རང་ལུགས་ས་ཕོ་ཁྱི་ ཟླ་ ༩ པའི་ཚེས་ ༦ གམ་ སྤྱི་ཚེས་ ༡༥-༡༠-༢༠༡༨ ལུ།
༼ཆོས་རྒྱལ་ཟླ་སྒོ་རིག་འཛིན༽
འབྲུག་གི་བཙག་འཐུ་ལྷན་འཛིན་སྤྱི་ཁྱབ།


text:
༉ བཀྲིས་སྒང་ ཆེ་ན་རི་ལུ་ཡོད་པའི་ ཀོ་ཕུ་ཀུ་རྒྱལ་སྤྱི་ཨོམ་བཟོ་སྦྱོར་ལས་སྡེ་གིས་ ལོ་༧ གྱི་རྒྱབ་ལས་ འགོ་དང་པ་ ཁེ་སང་དངུལ་ཀྲམ་ས་ཡ་༡.༧༧ བཟོ་ཡོདཔ་ཨིན་པས།
དེ་ཡང་ ལས་སྡེ་གཞི་བཙུགས་འབད་བའི་ཤུལ་ལུ་ གྱོང་རྒུད་ཐོག་ལས་ར་ ལཱ་འབད་ཡོདཔ་ད་ ལས་སྡེ་དེ་ མི་སྡེ་གོང་འཕེལ་དང་ ཞབས་ཏོག་སྤྲོད་མི་ཅིག་ཨིན་པས།
ལས་སྡེ་གིས་ སྤྱི་ལོ་༢༠༢༠ ལུ་ འོང་འབབ་དངུལ་ཀྲམ་ས་ཡ་༢༥.༤ བཟོ་ཡོད་མི་ལས་ སྤྱི་ལོ་༢༠༢༡ ལུ་ འོང་འབབ་དངུལ་ཀྲམ་ས་ཡ་༥༦.༢༥ ལུ་ ཡར་སེང་སོང་ཡོདཔ་ད་ ཧེ་མའི་ ལོ་དང་ཕྱདཔ་ད་ འོང་འབབ་ལོག་ལྟབ་སྦེ་ བཟོ་ཚུགས་ཡོདཔ་ཨིན་པས།
འོང་འབབ་ཚུ་ཡང་ ཨོམ་གི་ཐོན་སྐྱེད་ དཔེ་འབད་བ་ཅིན་ དར་ཚིལ་དང་ ཚྭ་མེད་པའི་མར་ དེ་ལས་ ཞོ་ཧམ་པ་མ་འདྲཝ་༢ རྒྱལ་ཁབ་ནང་འཁོད་བཙོང་སྟེ་བཟོ་ཡོདཔ་ད་ ཁེ་སང་དེ་ལུ་བརྟེན་ཏེ་ ཤར་ཕྱོགས་རྫོང་ཁག་བཞི་གི་ མི་སེར་སོ་ནམ་པ་ སྒོ་ནོར་ལུ་བརྟེན་སྡོད་མི་ཚུ་ལུ་ ཐད་ཀར་དུ་ ཁེ་ཕན་བྱུང་ཡོདཔ་ཨིན་པས།
ལས་སྡེ་གི་ བཀོད་ཁྱབ་གཙོ་འཛིན་འགོ་དཔོན་ མཁས་དབང་ཚེ་རིང་རྡོ་རྗེ་གིས་ སླབ་མིའི་ནང་ ལོ་མང་རབས་ཅིག་ གྱོང་རྒུད་ཕོག་པའི་ཤུལ་ལུ་ ན་ཧིང་ལས་ ཁེ་སང་དུམ་གྲ་རེ་བཟོ་ནི་ འགོ་བཙུགས་ཡི་ཟེར་ཨིན་པས།
ལས་སྡེ་གིས་ ཧེ་མར་ ཨོམ་སྤུས་ཚད་ཅན་སྦེ་ བཞག་མ་ཚུགས་པའི་སྐྱོན་གྱིས་ གྱོང་རྒུད་ཕོག་སྡོད་ནུག་ཟེར་ ཁོ་གིས་བཤད་པའི་ཁར་ ལས་སྡེ་གིས་ ཨོམ་བསྡུ་ལེན་འབད་སའི་ ས་ཁོངས་ཚུ་ནང་ ཨོམ་བསིལ་ཏོང་ཏོ་བཞག་མི་ ཅ་ཆས་བཙུགས་པའི་ཤུལ་ལུ་ ཨོམ་གི་སྤུས་ཚད་ ཡར་དྲག་སོང་ཡི་ཟེར་ཨིནམ་ད་ གནད་དོན་དེ་ལུ་བརྟེན་ཏེ་ ན་ཧིང་ལས་ ཁེ་སང་བཟོ་ནི་ འགོ་བཙུགས་ཡི་ཟེར་ཨིན་པས།
ཁོ་གིས་ སླབ་མིའི་ནང་ ཁེ་སང་བཟོ་མི་ གནད་དོན་གཞན་ཡང་ ཨོམ་རྒྱུན་ཆད་མེད་པར་ བསྡུ་ལེན་འབད་ཚུགས་མི་དང་ ཨོམ་གི་ཐོན་སྐྱེད་བཙོང་སའི་ ཚོང་ལམ་ཡར་དྲག་སོང་ནི་དེ་གིས་ ཨིནམ་འོང་ནི་མས་ཟེར་ཨིནམ་ད་ སྤྱིར་སྙོམས་གྱི་ ཉིནམ་རེ་ལུ་ མི་སེར་ཚུ་ལས་ ཨོམ་ལི་ཊར་༡,༠༨༣ དེ་ཅིག་ བསྡུ་ལེན་འབད་དོ་ཟེར་ཨིན་པས།
འབྲུག་ཛམ་བྷ་ལ་དར་ཚིལ་གྱིས་ སྤྱི་ལོ་༢༠༢༡ ལུ་ འོང་འབབ་དངུལ་ཀྲམ་ས་ཡ་༤༣.༡༦ བཟོ་ཡོདཔ་བཞིན་དུ་ ཞོ་ཧམ་པ་མ་འདྲཝ་༢ བཙོང་མི་དེ་གིས་ འོང་འབབ་དངུལ་ཀྲམ་ས་ཡ་༤.༥༦ དང་ ཚྭ་མེད་པའི་མར་གྱིས་ འོང་འབབ་དངུལ་ཀྲམ་ས་ཡ་༢.༧༢ བཟོ་ཡོདཔ་ཨིན་པས།
ལས་སྡེ་གིས་ སྤྱི་ལོ་༢༠༢༡ ལུ་ ཨོམ་མེ་ཊིག་ཊཱོན་༦༧༨.༠༥ བསྡུ་ལེན་འབད་མི་གིས་ གའུ་ད་དར་ཚིལ་མེ་ཊིག་ཊཱོན་༡༠༠.༠༥ དེ་ཅིག་དང་ མར་མེ་ཊིག་ཊཱོན་༡༠.༤༢༩ བཟོ་ཡོདཔ་ད་ མི་ལི་ལི་ཊར་༡༠༠ འབད་མི་ ཞོ་ཕོརཔ་༢,༡༣,༨༠༨ དེ་ཅིག་དང་ མི་ལི་ལི་ཊར་༤༠༠ འབད་མི་ ཞོ་ཕོརཔ་༢༢,༠༤༧ དེ་ཅིག་ བཟོ་ཡོདཔ་ཨིན་པས།
འགོ་དཔོན་ཚུ་གིས་ སླབ་མིའི་ནང་ ལས་སྡེ་གིས་ ཨོམ་ཐོན་སྐྱེད་འབད་མི་ གུང་པ་༡༢༠༠ དེ་ཅིག་དང་གཅིག་ཁར་ ཨོམ་བསྡུ་ལེན་གྱི་མཐུད་སྦྲེལ་འབད་ཡི་ཟེར་ཨིནམ་ད་ ཨོམ་ལས་བརྟེན་ ཐད་ཀར་དུ་ སོ་ནམ་པ་ཚུ་ལུ་ འོང་འབབ་དངུལ་ཀྲམ་ས་ཡ་༡༢.༨༨ སྤྲོད་ས་ལས་ སྤྱི་ལོ་༢༠༢༡ ལུ་ འོང་འབབ་དངུལ་ཀྲམ་༢༣.༤༡ ལུ་ ཡར་སེང་སོང་ཡི་ཟེར་ཨིན་པས།
འགོ་དཔོན་ཅིག་གིས་ སླབ་མིའི་ནང་ ཨོམ་བསྡུ་ལེན་ཡར་སེང་འབད་མི་ལུ་བརྟེན་ ལས་སྡེ་གི་ འཕྲུལ་ཆས་ལག་ལེན་བརྒྱ་༥༡ ལས་ སྤྱི་ལོ་༢༠༢༢ ཀྱི་ཟླཝ་༧ པའི་ནང་ བརྒྱ་ཆ་༩༧ དེ་ཅིག་ གཡོག་བཀོལ་ཚུགས་ཡི་ཟེར་ཨིན་པས།
ཀོ་ཕུ་ཀོ་རྒྱལ་སྤྱི་ཨོམ་བཟོ་སྦྱོར་ལས་སྡེ་གིས་ རྒྱལ་ཁབ་ནང་ ཨོམ་གི་ཐོན་སྐྱེད་ནང་འདྲེན་ལེ་ཤ་འབད་མི་ དར་ཚིལ་མར་ཕབ་འབད་ནི་ལུ་ བརྩོན་ཤུགས་བསྐྱེད་དོ་ཡོདཔ་ད་ དེ་དང་འབྲེལ་བའི་ གདོང་ལེན་ལེ་ཤ་ར་ཡོདཔ་ཨིན་པས།
ལས་སྡེ་གིས་ སྤྱི་ལོ་༢༠༢༠ ལུ་ ཛམ་བྷ་ལ་དར་ཚིས་ མེ་ཊིག་ཊཱོན་༡༡༦༢.༩༧ འབད་མི་གིས་ ནང་འདྲེན་བརྒྱ་ཆ་༤ དེ་ཅིག་འབད་ཚུགས་ཡོདཔ་བཞིན་དུ་ སྤྱི་ལོ་༢༠༢༡ ལུ་ དར་ཚིལ་ མེ་ཊིག་ཊཱོན་༡༢༢༨.༦༨ ཐོན་སྐྱེད་འབད་མི་གིས་ ནང་འདྲེན་བརྒྱ་ཆ་༨ ལས་བརྒལ་འབད་མ་ཚུགས་པས།
ལས་སྡེ་དང་འཁྲིལ་བ་ཅིན་ འབྲུག་ཛམ་བྷ་ལ་དར་ཚིལ་གྱི་ ཚོང་ལམ་ཡར་སེང་སོང་ཡོདཔ་ད་ སྤྱི་ལོ་༢༠༢༡ ལུ་ དར་ཚིལ་ལུ་བརྟེན་ འོང་འབབ་དངུལ་ཀྲམ་ས་ཡ་༤༣.༡༦ དེ་ཅིག་ བཟོ་ཡོདཔ་ཨིན་པས།
མཁས་དབང་ཚེ་རིང་རྡོ་རྗེ་གིས་འབད་བ་ཅིན་ ནོར་གྱི་ཨོམ་ལས་བཟོ་མི་ ཛམ་བྷ་ལ་དར་ཚིལ་ལུ་ རྒྱལ་ཁབ་ནང་འཁོད་ཀྱི་ ཚོང་མགྲོན་པ་ཚུ་ལས་ ངོས་ལེན་ལེགས་ཤོམ་ཐོབ་སྟེ་ཡོད་ཟེར་ཨིན་པས།
ཁོ་གིས་ སླབ་མིའི་ནང་ ནང་འདྲེན་འབད་མི་ དར་ཚིལ་བཟུམ་མེན་པར་ ཛམ་བྷ་ལ་དར་ཚིལ་དེ་ ལས་སྡེ་གིས་ འཛམ་གླིང་གསོ་བའི་ཚོགས་པའི་ ཚད་གཞི་དང་འཁྲིལ་ཏེ་ བཟོ་དོ་ཟེར་ཨིནམ་ད་ བཟའ་རུང་བཅུད་ཡོདཔ་མ་ཚད་ མགུ་ཏོ་ན་མི་དང་ གཟུགས་ཁམས་ལུ་གནོད་ཡོད་པའི་ ཉོགས་བཤད་ག་ནི་ཡང་ མེད་ཟེར་ཨིན་པས།
ད་རེས་ ལས་སྡེ་གིས་ ནང་འཁོད་ནང་ ཛམ་བྷ་ལ་དར་ཚིལ་གྱི་ ཚོང་ལམ་བརྒྱ་ཆ་༨.༩ དེ་ཅིག་ ལེན་ཡོདཔ་བཞིན་དུ་ རྫོང་ཁག་༡༦ ག་ར་ནང་ ཚོང་ལམ་མཐུད་སྦྲེལ་འབད་ཡོདཔ་ད་ དུས་ཅི་བརྒྱ་ཆ་༡༥ དེ་ཅིག་ ནང་འདྲེན་མར་ཕབ་འབད་ནིའི་ དམིགས་གཏད་ཡོདཔ་ཨིན་པས།
ཛམ་བྷ་ལ་དར་ཚིལ་ མཁོ་འདོད་བཀོད་ཡོད་མི་ ནུབ་ཕྱོགས་རྫོང་ཁག་ཚུ་ནང་ མངམ་ཡོདཔ་ཨིན་རུང་ ལས་སྡེ་གིས་ འཕྲུལ་ཆས་རྙིངམ་འབད་ནི་དེ་གིས་ འཕྲུལ་ཆས་མེདཔ་ཐལ་བའི་ གདོང་ལེན་ཡོདཔ་ཨིན་པས།
རྒྱལ་ཁབ་ནང་ ལོ་བསྟར་བཞིན་དུ་ དངུལ་ཀྲམ་ཐེར་འབུམ་༡ ལྷགཔ་ཅིག་གནས་པའི་ ཨོམ་གི་ཐོན་སྐྱེད་ཚུ་ ནང་འདྲེན་འབད་དོ་ཡོདཔ་ད་ རང་བཞིན་སླར་འབྱུང་ཐོན་སྐྱེད་ཀྱི་རྩིས་ཁྲ་༢༠༢༡ དང་འཁྲིལ་བ་ཅིན་ དངུལ་ཀྲམ་ས་ཡ་༡༠༩༦.༧༣ གནས་པའི་ ཨོམ་གྱི་ཐོན་སྐྱེད་འབད་མི་ལས་ ཐོས་ཤོས་ར་ དར་ཚིལ་མེ་ཊིག་ཊཱོན་༡,༡༢༨.༦༥ ཐོན་སྐྱེད་འབད་ཡོད་པའི་གནས་ཚུལ།
གནས་བརྟན་རྡོ་རྗེ། བཀྲིས་སྒང་།


text:
ཐིམ་ཕུག་བཀའ་རྒྱ་ཁྲོམ་ནང་ བཤལ་བལྟ་བར་འགྱོ་མི་ ཨམ་སྲུ་རྒན་ཤོས་༢ ཀྱིས་ བདེ་སྲུང་པའི་ཟ་ཁང་ གཞི་བཙུགས་འབད་སའི་ས་ཁོངས་ནང་ལས་ཕར་ འགྱོ་ལྟ་བའི་བསྒང་ཨིནམ་ད་ བཀའ་རྒྱ་ཁྲོམ་ནང་ རྒས་གཞོན་བར་༣ མེད་པར་ སྤྲོ་བ་བསྐྱེད་དེ་ སྤུངམ་འཛོམས་འབད་དོ་ཡོད་པའི་གནས་ཚུལ།. (པར་་་་་ཨྱོན་དཔལ་འབྱོར)
Check Also
བདེ་ཆེན་གླིང་ལུ་ གླངམོ་ཆེ་དང་འབྲེལ་བའི་དཀའ་ངལ།
༉ པདྨ་དགའ་ཚལ་ བདེ་ཆེན་གླིང་མཁོ་ལོམ་རི་དང་ དགོན་པ་འུང་སྤྱི་འོག་༢ ནང་ གླངམོ་ཆེ་དང་འབྲེལ་བའི་ གནོད་ཉེན་དེ་ ཆེ་སུ་ཅིག་སྦེ་ཐོན་ཡོདཔ་ལས་ ས་གནས་ཀྱི་མི་སེར་ཚུ་ ཚ་གྱང་ལང་སྟེ་ ཡོདཔ་ཨིན་པས། མ་གཞི་ ནགས་ཚལ་འགོ་དཔོན་དང་ གཡུས་ཁའི་མི་ཚུ་གིས་ གླངམོ་ཆེ་ཚུ་ …


text:
རྩི་རང་།
ལོག་ནཱཐ་ ཏི་ཝ་རི།
སྐྱེས་ལོ་ ༣༡
གཡུས་ དབང་ཐང་གླིང་།
རྒེད་འོག་ ཕུན་བརྟན་ཆུ།
ཤེས་ཚད་ གློག་འཕྲུལ་དང་ བརྡ་དོན་ལམ་ལུགས་ནང་ ཚན་རིག་གི་ མཐོ་རིམ་ཤེས་ཚད་ཡོད།
ཉམས་མྱོང་ སོ་ནམ་པ་འབད་བའི་ ཉམས་མྱོང་ཡོད།
མི་ཚུ་གིས་ ཁྱོད་ལུ་ཚོགས་རྒྱན་ག་ཅི་སྦེ་ བཙུགས་དགོཔ? ང་ར་ གཡུས་ཚན་ཆུང་ཀུ་འདི་ནང་ར་ སྡོད་ཡོད་པའི་ཁར་ གཞི་རིམ་གྱི་ ཤེས་ཡོན་ཚུ་ཡང་ འདི་ནང་ལས་ར་ སྦྱངས་ཡོདཔ་ད་ གཉིས་པའི་ཐད་ཁར་ ང་ར་ ཤེས་ཡོན་ཅན་གྱི་ སོ་ནམ་ཨིནམ་ལས་ རྩི་རང་གི་ མི་སེར་ཚུ་ལུ་ བློ་གཏད་བྱིན་ཚུགས། ང་ར་ རྩ་བ་གསུམ་ལུ་ ཕྱག་ཞུ་ནིའི་ བསམ་འཆར་ཡོདཔ་ ཤེས་མི་ལུ་བརྟེན་ མི་སེར་ཚུ་གིས་ཡང་ ང་ལུ་ བློ་གཏད་ཡོད་མི་དེ་ གནད་དོན་འདི་ལུ་བརྟེན་ཨིན།
མིག་དམར་རྡོ་རྗེ།
སྐྱེས་ལོ་ ༣༠
གཡུས་ ས་གཙང་མ།
རྒེད་འོག་ དཀྱིལ་འཁོར་ཐང་།
ཤེས་ཚད་ རྒྱལ་སྤྱི་ཚོང་འབྲེལ་ནང་ གཙུག་ལག་ཤེས་ཚད་ཡོད།
ཉམས་མྱོང་ ཀུ་ཝེཌ་ལུ་ ཚོང་སྒྱུར་བཀོད་ཁྱབ་དང་ སོ་ནམ་པ་འབད་བའི་ ཉམས་མྱོང་ཡོད།
མི་ཚུ་གིས་ ཁྱོད་ལུ་ཚོགས་རྒྱན་ག་ཅི་སྦེ་ བཙུགས་དགོཔ? རྒྱལ་ཡོངས་ཚོགས་སྡེའི་ འཐུས་མི་ཚུ་ གཞུང་དང་མི་སེར་གྱི་བར་ནའི་ ཁྲིམས་བསྐྱར་ཞིབ་ཀྱི་ འཆམ་ཁ་བཟོ་མི་ཨིནམ་ལས་ ང་ཡང་ འདི་ནང་ཕྱག་ཞུ་ནི་ཨིནམ་ད་ ལཱ་གཡོག་གི་དཀའ་ངལ་དང་ ཨམ་སྲུ་དང་ཨ་ལོའི་ཉེན་སྲུང་ དེ་ལས་ ཚོང་འབྲེལ་ལ་སོགས་པའི་ གནད་དོན་ཚུ་ སེལ་ཐབས་འབད་ནི་ལུ་ ཁྲིམས་དང་སྲིད་བྱུས་ཚུ་ བཟོ་ནི་དང་ བསྐྱར་ཞིབ་ཚུ་ནང་ དྭངས་གསལ་ངེས་བརྟན་བཟོ་ནི་ཨིན། དེ་ལས་ ཕྱུགཔོ་དང་སྤྱང་ཀ་བར་ན་ ཁྱད་པར་མེདཔ་བཟོ་ནི་དང་ གཙོ་རིམ་བཟུང་ཐོག་ལས་ ཁྲིམས་བཟོ་ནི་དང་ བསྐྱར་ཞིབ་འབད་ནི་དེ་ ཁག་ཆེ་ཤོས་ཅིག་ཨིན།
ལྟ་བཤལཔ་དེ་ རྒྱལ་ཁབ་ནང་ འོང་འབབ་ཀྱི་ ཐོན་ཁུངས་ངོ་མ་ཅིག་ཨིནམ་ལས་ ལྷོ་ཕྱོགས་རྫོང་ཁག་ཚུ་ནང་ སྐྱེ་ལྡན་ལྟ་བཤལ་གི་ གོ་སྐབས་བཟོ་ནི་དང་ སོ་ནམ་ལས་ཚན་གྱི་ཐད་ཁར་ སོ་ནམ་གྱི་ལག་ལེན་ ཡུན་བརྟན་གནས་ཐབས་ལུ་ འབྲུ་སྣ་ཉེན་སྲུང་དཔྱད་ཡིག་དེ་ ཁག་ཆེ་ནི་མས་ཟེར་མནོཝ་མས།
གནག་མདོག་རིན་ཆེན།
སྐྱེས་ལོ་ ༣༠
གཡུས་ བར་གཤོང་སྨད།
རྒེད་འོག་ བར་གཤོང་།
ཤེས་ཚད་ གཞི་རིམ་ཤེས་རིག་ནང་ མཐོ་རིམ་ཤེས་ཚད་ཡོད།
ཉམས་མྱོང་ ཞི་གཡོགཔ་དང་ སློབ་དཔོན་སྦེ་ ཕྱག་ཞུ་བའི་ ཉམས་མྱོང་ཡོད།
མི་ཚུ་གིས་ ཁྱོད་ལུ་ཚོགས་རྒྱན་ག་ཅི་སྦེ་ བཙུགས་དགོཔ? ང་གིས་ དམ་ཚིག་དཔང་བཙུགས་ཐོག་ལས་ རྩ་བ་གསུམ་ལུ་ ཕྱག་ཞུ་ནིའི་ ཁས་བླངས་ཡོད། ང་གིས་ ཁག་ཆེ་བའི་ ཁྲིམས་ཚུ་གི་ གོ་བརྡ་སྤྲོད་ནི་དང་ འབྲུག་གི་ རྩ་ཁྲིམས་ཆེན་མོའི་ དོན་ཚན་དང་འཁྲིལ་ ཁྲིམས་ཚུ་ བསྐྱར་ཞིབ་འབད་ནི་ཨིན།
ཉིམ་ཀརྨ་ཤེར་པ།
སྐྱེས་ལོ་ ༥༤
གཡུས་ ནད་མེད་ས།
རྒེད་འོག་ རང་ཐང་གླིང་།
ཤེས་ཚད་ སྤྱིར་བཏང་གི་ མཐོ་རིམ་ཤེས་ཚད་དང་ ཚོང་འབྲེལ་བདག་སྐྱོང་ནང་ གཙུག་ལག་ཤེས་ཚད་ཡོད།
ཉམས་མྱོང་ ཞི་གཡོགཔ་དང་ ཡུ་ནི་སེཕ་ སཱག་ སེ་བེག་ དེ་ལས་ རྒྱལ་ཡོངས་གྲོས་སྟོན་པ་སྦེ་ ཕྱག་ཞུ་བའི་ ཉམས་མྱོང་ཡོད།
མི་ཚུ་གིས་ ཁྱོད་ལུ་ཚོགས་རྒྱན་ག་ཅི་སྦེ་ བཙུགས་དགོཔ? དམངས་གཙོ་དང་འབྲེལ་བའི་ སྤྱི་ཚོགས་ཀྱི་བྱ་སྒོ་ཚུ་ མཐར་འཁྱོལ་ཅན་སྦེ་ འགྱོ་ནི་ལུ་ ལྷན་ཐབས་འབད་དེ་ ག་དེ་དྲག་དྲག་ རྩ་འགེངས་ཕྱག་ཞུ་ནི་དང་ ང་གིས་ ཞི་གཡོགཔ་དང་ ཡུ་ནི་སི་ཨེཕ་ལ་སོགས་པ་ཚུ་ནང་ ལོ་ངོ་༣༠ དེ་ཅིག་གི་རིང་ ཕྱག་ཞུ་བའི་ ཉམས་མྱོང་ཚུ་ལུ་ གཞི་བཞག་པ་ཅིན་ རྩི་རང་གི་ མི་ཚུ་གིས་ ང་ལུ་ ཚོགས་རྒྱན་མི་བཙུགས་ནིའི་ དོགས་པ་མེད། མི་ཚུ་གིས་ ང་ལུ་ ཚོགས་རྒྱན་བཙུགས་དགོ་པའི་ རྒྱུ་མཚན་དེ་ ང་གིས་ སྤྱི་ལོ་༢༠༠༨ ལུ་ རྒྱལ་རབས་ཅན་གྱི་ སྤྱི་ཚོགས་ཀྱི་བཙག་འཐུ་ནང་ བཅའ་མར་གཏོགས་ཡོདཔ་ལས་ སྤྱི་ཚོགས་ཀྱི་ གྲོས་ཆོད་བཟོ་ནིའི་ བྱ་སྒོའི་ལམ་ལུགས་ཚུ་ ཧ་གོ་ཡོད་པའི་ཁར་ དམ་ཚིག་དཔང་བཙུགས་ཐོག་ལས་ རྩ་བ་གསུམ་ལུ་ ཕྱག་ཞུ་ནིའི་ ཁས་ལེན་ཡོད་མི་ལུ་བརྟེན་ཨིན།
ར་མིཤ་ཆེ་ཏི་རི་ བཱན་ད་རི།
སྐྱེས་ལོ་ ༣༢
གཡུས་ རི་སེར་བུ་ཨེ།
རྒེད་འོག་ མནྜལ་སྒང་།
ཤེས་ཚད་ ཚོང་རིག་ནང་ མཐོ་རིམ་ཤེས་ཚད་ཡོད།
ཉམས་མྱོང་ སྒེར་སྡེ་ནང་ རྩིས་འཛིན་པ་དང་ ས་སྒའི་ཚོང་འབྲེལ་གྱི་ བར་ཚོང་རྐྱབ་མི་ དེ་ལས་ ལྟ་བཤལཔ་ལམ་སྟོན་པ་འབད་བའི་ ཉམས་མྱོང་ཡོད།
མི་ཚུ་གིས་ ཁྱོད་ལུ་ཚོགས་རྒྱན་ག་ཅི་སྦེ་ བཙུགས་དགོཔ? ང་ར་ ཨ་རྟག་ར་ རྒྱལ་ཁབ་དང་ མི་སེར་ཚུ་ལུ་ སེམས་ཀྱི་གདིང་ལས་ར་ ཕྱག་ཞུ་ནིའི་མནོ་བསམ་ཡོད། མཐོ་རིམ་སློབ་སྦྱོང་མཐར་འཁྱོལ་ཞིནམ་ལས་ སོ་ནམ་པ་སྦེ་ སྡོད་ཡོདཔ་ལས་ གཡུས་ཁར་ལུ་ མི་ཚེའི་དཀའ་སྡུག་ཚུ་ ག་དེ་སྦེ་ཡོདཔ་ཨིན་ན་ ཤེས་རྟོགས་བྱུང་པའི་ཁར་ ད་ལྟོའི་གནས་སྟངས་ནང་ སྟབས་མ་བདེཝ་དང་ དངུལ་འབྲེལ་ལ་སོགས་པའི་དཀའ་ངལ་ཚུ་ ཧ་གོ་ཚུགས་མི་ལུ་བརྟེན་ ང་གིས་ གནད་འགག་ཆེ་བའི་ འགན་ཁུར་འབག་ཚུགས་ཟེར་མནོཝ་མས། ང་གིས་ མི་ཚུ་གི་ དཀའ་ངལ་ཚུ་ ངོས་འཛིན་འབད་དེ་ སེལ་ཐབས་འབད་ནི་དང་ ཞིང་ལཱ་འབད་ནི་ལུ་ ལོག་སྟེ་ར་ སྤྲོ་བ་ཡོདཔ་བཟོ་ནི་ དེ་ལས་ སོ་ནམ་ཞིང་ལཱ་དེ་ མི་ཚུ་གི་དོན་ལུ་ གཙོ་བོ་ཅིག་ཨིནམ་ལས་ མི་ཚུ་ལུ་ ཧེང་སྐལ་ར་ སྤྲོ་བ་བསྐྱེད་བཅུག་ནི་དང་ ང་གིས་ ཞབས་ཏོག་དེ་ཚུ་ ལེགས་ཤོམ་སྦེ་ར་ སྤྲོད་ཚུགས་ཟེར་མནོཝ་མས།
སངས་རྒྱས་ཏ་མང་།
སྐྱེས་ལོ་ ༣༤
གཡུས་ མཚོ་གླིང་མཁར་སྟོད།
རྒེད་འོག་ མཚོ་གླིང་མཁར།
ཤེས་ཚད་ ཚོང་འབྲེལ་བདག་སྐྱོང་ནང་ མཐོ་རིམ་ཤེས་ཚད་ཡོད།
ཉམས་མྱོང་ ལྟ་བཤལ་ལས་སྡེ་ངོ་ཚབ་ ཟླཝ་༦ དང་ ལོ་༣ གྱི་རིང་ འཛིན་སྐྱོང་པ་སྦེ་ ཕྱག་ཞུ་བའི་ ཉམས་མྱོང་ཡོད།
མི་ཚུ་གིས་ ཁྱོད་ལུ་ཚོགས་རྒྱན་ག་ཅི་སྦེ་ བཙུགས་དགོཔ? ང་གིས་ གཡུས་ཁར་སྡོད་ཐོག་ལས་ ཞིང་ལཱ་འབད་དེ་ ལོ་༣ ལྷག་ཙམ་ཅིག་ སོང་ཡོདཔ་ད་ ཨ་རྟག་ར་ མཐའ་ཟུར་གནས་ཚད་ཀྱི་ མི་ཚུ་ལུ་ཐོབ་མི་ དཀའ་སྡུག་ཚུ་ མྱོང་ཡོདཔ་བཞིན་དུ་ དེ་བཟུམ་མའི་ དཀའ་སྡུག་ཐོབ་མི་ཚུ་རྐྱངམ་གཅིག་གིས་ ཧ་གོ་ཚུགས་ནི་ཨིནམ་ལས་ མི་སྡེ་ལུ་ ཕྱག་ཞུ་ཚུགས་ནི་ཨིནམ་ད་ ང་ལུ་ ལཱ་འབད་ནི་དང་ མི་སེར་ཚུ་ལུ་ ལམ་སྟོན་བྱིན་ཚུགས་པའི་ ལྕོགས་གྲུབ་ཡོད། རྒྱལ་ཁབ་ཀྱི་ ཁྲིམས་སྒྲིང་སྒྲི་བཟོ་ནིའི་དོན་ལུ་ ང་གིས་ མི་ངོ་རྐྱང་དང་སྡེ་ཚན་ དེ་ལས་ མི་སྡེ་ཚུ་དང་གཅིག་ཁར་ ལཱ་འབད་ཚུགས་ནི་ཨིནམ་ལས་ ག་དེམ་ཅིག་སྦེ་ ང་ལུ་ གོ་སྐབས་བྱིན་པ་ཅིན་ འགོ་ཁྲིདཔ་ལེགས་ཤོམ་དང་ མི་སྡེ་ལུ་ དྲང་བདེན་གྱི་ ཞབས་ཏོག་སྤྲོད་མི་ དེ་ལས་ གཞུང་དང་མི་སེར་གྱི་བར་ན་ ཟམ་བཟུམ་སྦེ་དང་ རྩི་རང་རྫོང་ཁག་གི་ མཐའ་ཟུར་གནས་ཚད་ཀྱི་ མི་ཚུ་གི་ དཀའ་ངལ་ཚུ་ སེལ་ཐབས་འབད་ནིའི་དོན་ལུ་ དམ་ཚིག་དཔང་བཙུགས་ཏེ་ རྩ་བ་གསུམ་ལུ་ ཕྱག་ཞུ་ནི་ཨིན།
བསོད་ནམས་སྟོབས་རྒྱས།
སྐྱེས་ལོ་ ༢༩
གཡུས་ གསེར་གྱི་ཐང་སྟོད།
རྒེད་འོག་ གསེར་གྱི་ཐང་།
ཤེས་ཚད་ ཚོང་རིག་ནང་ མཐོ་རིམ་ཤེས་ཚད་ཡོད།
ཉམས་མྱོང་ འགོ་འདྲེན་པ་དང་ ལམ་སེལ་ལས་ཁུངས་ཀྱི་ ལག་ལེན་འགོ་དཔོན་ དེ་ལས་ ཧེའོ་སང་ལས་འཛིན་ནང་ འཛིན་སྐྱོང་པ་སྦེ་ ཕྱག་ཞུ་བའི་ ཉམས་མྱོང་ཡོད།
མི་ཚུ་གིས་ ཁྱོད་ལུ་ཚོགས་རྒྱན་ག་ཅི་སྦེ་ བཙུགས་དགོཔ? ང་གིས་ མི་ཚུ་ལུ་ གོང་འཕེལ་དང་ ཞབས་ཏོག་ཚུ་ ངེས་བརྟན་སྤྲོད་ནི་དང་ མི་སྡེ་སྒྲིང་སྒྲི་བཟོ་ཐོག་ལས་ རྒྱལ་ཡོངས་དགའ་སྟོན་དང་ ས་གནས་ཁག་གི་ ལས་རིམ་ཚུ་ནང་ བཅའ་མར་གཏོགས་བཅུག་ནི་དེ་ ངེའི་གཙོ་རིམ་ཅིག་ཨིནམ་ད་ ང་གིས་ ཐབས་ལམ་ཚུ་ལུ་མེན་པར་ དག་བཅོས་ཀྱི་ དྲང་ཁྲིམས་ལུ་ ཡིད་ཆེས་ཡོདཔ་ལས་ ང་གིས་ ཁོང་གི་ངོ་ཚབ་འབད་དེ་ མི་ཚུ་གིས་ གཞུང་གི་ཕྱག་འགན་ཚུ་ལུ་ འགན་འཁྲི་སྤྲོད་ནི་དང་ མི་རྒན་ཤོས་ཚུ་ལུ་ དབང་ཆ་བྱིན་ནི་ ངན་ལྷད་སྔོན་འགོག་གི་ཐབས་ལམ་ མི་མང་བདག་སྐྱོང་དང་ དངུལ་འབྲེལ་འཛིན་སྐྱོང་ ལེགས་བཅོས་འབད་ནི་ ཕྱོགས་ལྷུང་གི་ གནད་དོན་ཚུ་ མར་ཕབ་འབད་ནིའི་དོན་ལུ་ རྒྱལ་ཡོངས་གནས་ཚད་ཀྱི་ སྲིད་བྱུས་ཚུ་ བསྒྱུར་བཅོས་འབག་འོང་ནི་དེ་ ངེའི་གཙོ་རིམ་ཅིག་ཨིན།
ཏ་ར་བིར་ ཅུ་ཝན།
སྐྱེས་ལོ་ ༣༥
གཡུས་ གདངས་ར་བུ།
རྒེད་འོག་ དུང་ལ་སྒང་།
ཤེས་ཚད་ དཔལ་འབྱོར་ནང་ མཐོ་རིམ་ཤེས་ཚད་ཡོད།
ཉམས་མྱོང་ རྒྱལ་ཡོངས་རྩིས་དཔྱད་བཀོད་འཛིན་དང་ གྲངས་རྩིས་བཀོད་མི་ དེ་ལས་ བཟོ་སྐྲུན་འཛིན་སྐྱོང་དང་ ཚོང་འབྲེལ་པ་འབད་བའི་ ཉམས་མྱོང་ཡོད།
མི་ཚུ་གིས་ ཁྱོད་ལུ་ཚོགས་རྒྱན་ག་ཅི་སྦེ་ བཙུགས་དགོཔ? རྒྱལ་ཡོངས་ཚོགས་སྡེ་ནང་ བཅའ་མར་གཏོགས་ནིའི་དོན་ལུ་ ཐག་མ་བཅད་པའི་ཧེ་མ་ལས་ རྩི་རང་རྫོང་ཁག་གི་ ས་གནས་ག་རའི་ནང་ ལྟ་སྐོར་འབད་ཡོདཔ་ལས་ མི་སེར་གྱི་དཀའ་ངལ་དང་ ལོངས་སྤྱོད་མ་ཚུགས་པར་ལུས་མི་ དཔལ་འབྱོར་གྱི་ གོ་སྐབས་ཚུ་གི་སྐོར་ལས་ ལེགས་ཤོམ་སྦེ་ ཤེས་རྟོགས་འབྱུང་ནི་ལུ་ ཕན་ཐོགས་ཡོདཔ་ད་ མི་ཚུ་དང་ ལྷག་པར་དུ་ གཡུས་ཚན་ཚུ་ནང་ ཁེ་ཕན་གྱི་ གོ་སྐབས་བཟོ་མི་ འགོ་ཁྲིདཔ་དགོཔ་ལས་ ང་གིས་ འདས་པའི་ལོ་༧ དེ་ཅིག་རིང་ ང་རའི་གཡུས་ཁའི་མི་དང་ རྒེད་འོག་༡༢ ག་རའི་ མི་ཚུ་དང་གཅིག་ཁར་ འབྲེལ་བ་འཐབ་སྟེ་ ལཱ་འབད་ཡོད་མི་ལུ་བརྟེན་ རྫོང་ཁག་གི་ གོང་འཕེལ་ལས་སྣ་ཚུ་ནང་ ལྷན་ཐབས་འབད་མ་ཚུགས་པའི་ དོགས་པ་མེད།
གོ་སྐབས་གནང་པ་ཅིན་ རྩི་རང་གི་ དམ་ཚིག་ཡོད་མི་ ངོ་ཚབ་འབད་ནི་ཨིནམ་བཞིན་དུ་ རྩ་བ་གསུམ་ལུ་ ཕྱག་ཞུ་ནིའི་དོན་ལུ་ མི་ཕྱུགཔོ་དང་ སྤྱང་ཀའི་བར་ན་ ཁྱད་པར་མར་ཕབ་འབད་ནི་དེ་ ང་རའི་གཙོ་རིམ་ཨིན།
བཀྲིས་ནོར་བུ།
སྐྱེས་ལོ་ ༣༨
གཡུས་ སྤ་ཚར་གླིང་སྟོད།
རྒེད་འོག་ སྤ་ཚར་གླིང་།
ཤེས་ཚད་ ཚོང་འབྲེལ་འཛིན་སྐྱོང་ནང་ མཐོ་རིམ་ཤེས་ཚད་ཡོད།
ཉམས་མྱོང་ རྒྱ་གར་བེངྒ་ལོར་ལུ་ རྒྱལ་མང་ལས་སྡེ་ཅིག་ནང་ ངོ་ཚབ་དང་ ལྟ་བཤལ་ངོ་ཚབ་ཀྱི་འཛིན་སྐྱོང་པ་ དེ་ལས་ ལམ་སྟོན་པའི་ ཉམས་མྱོང་ཡོད།
མི་ཚུ་གིས་ ཁྱོད་ལུ་ཚོགས་རྒྱན་ག་ཅི་སྦེ་ བཙུགས་དགོཔ? རྩི་རང་རྫོང་ཁག་གི་ རྒེད་འོག་༡༢ ནང་ ལམ་སྲོལ་མ་འདྲཝ་ཚུ་ཡོད་རུང་ མི་ཚུ་ལུ་ རྒྱལ་ཁབ་ནང་ ཁག་ཆེ་བའི་ཁར་ ལྷག་པར་དུ་ གྲོས་ཆོད་དང་ ཁྲིམས་བཟོ་ནིའི་ནང་ ཁག་ཆེ་མི་ རྫོང་ཁག་ལྷབ་ནི་དང་ ཧ་གོ་ནི་ལུ་ དཀའ་ངལ་ཡོད་མི་ལུ་བརྟེན་ ཆེ་མཐོའི་ཁྲིམས་བཟོ་ལྷན་སྡེ་ནང་ ཁོང་གི་ངོ་ཚབ་ཅིག་འབདཝ་ལས་ མི་ཚུ་ལུ་ ཁྲིམས་དང་སྲིད་བྱུས་ཚུ་གི་ གོ་བརྡ་དང་ བརྡ་དོན་སྤྲོད་ནི་ཚུ་ནང་ ལེགས་ཤོམ་དགོཔ་ད་ ང་གིས་ རྒྱ་གར་བེངྒ་ལོར་ལུ་ རྒྱལ་མང་ལས་སྡེ་ཅིག་ནང་ ངོ་ཚབ་དང་ འབྲུག་ལུ་ ལྟ་བཤལ་ངོ་ཚབ་ཅིག་གི་ འཛིན་སྐྱོང་པ་ དེ་ལས་ ལམ་སྟོན་པ་འབད་བའི་ ལྕོགས་གྲུབ་ཡོདཔ་ལས་ མི་ཚུ་གིས་ ང་ལུ་ བློ་གཏད་དེ་ ཚོགས་རྒྱན་བཙུགས་གནང།
ཀྲོང་གསར།
མགོནམ་རྡོ་རྗེ།
སྐྱེས་ལོ་ ༤༡
གཡུས་ བསམ་ཆོས་གླིང་།
རྒེད་འོག་ བྲག་སྟེང་།
ཤེས་ཚད་ རང་བཞིན་གནས་སྟངས་བཟོ་རིག་ནང་ གཙུག་ལག་ཤེས་ཡོན་དང་ ཡུན་བརྟན་གོང་འཕེལ་གྱི་ རང་བཞིན་གནས་སྟངས་འཕྲུལ་རིག་ནང་ གཙུག་ལག་ཤེས་ཡོན་ རང་བཞིན་གནས་སྟངས་འཛིན་སྐྱོང་དང་ སྔར་སྲོལ་ཉམས་སྲུང་ནང་ མཐོ་རིམ་གོང་མ་ཌིབ་ལོ་མའི་ཤེས་ཚད་དང་ ནགས་ཚལ་ཚན་རིག་ནང་ ཌིབ་ལོ་མའི་ ཤེས་ཚད་ཡོད།
ཉམས་མྱོང་ མི་སྡེ་ནགས་ཚལ་དང་ རྒྱ་སྐྱེད་ལས་ཁུངས་ཀྱི་ ཤིང་བཙུགས་གོངམ་དང་ རྫོང་ཁག་ནགས་ཚལ་འགོ་དཔོན་ དེ་ལས་ གླིང་ག་ནགས་ཚལ་གླིང་འཛིན་པ་སྦེ་ ཕྱག་ཞུ་བའི་ ཉམས་མྱོང་ཡོད།
མི་ཚུ་གིས་ ཁྱོད་ལུ་ཚོགས་རྒྱན་ག་ཅི་སྦེ་ བཙུགས་དགོཔ? ང་ར་ ཁྱད་འཕགས་ཞབས་ཏོག་རྟགས་མ་དང་ ཧཱ་ལུ་ རྒྱལ་ཡོངས་དུས་ཆེན་ཐེངས་༡༡༠ བརྩི་སྲུང་ཞུ་བའི་སྐབས་ མི་དབང་མངའ་ཞབས་མཆོག་ལས་ རྒྱལ་ཡོངས་གཟེངས་ཐོན་དངུལ་གྱི་རྟགས་མ་ ཐོབ་ཡོདཔ་ད་ ཀྲོང་གསར་དང་ བསམ་རྩེ་རྫོང་ཁག་བདག་སྐྱོང་ནང་ ལོ་བཅུ་ཕྲག་ལྷགཔ་ཅིག་གི་རིང་ ནགས་ཚལ་འགོ་དཔོན་གོངམ་དང་ ཀྲོང་གསར་ལུ་ ལོ་༦ ལྷག་ཙམ་ཅིག་ ཕྱག་ཞུ་མི་ལུ་བརྟེན་ ཀྲོང་གསར་རྫོང་ཁག་གི་ རྒེད་འོག་ཚུ་ནང་གི་ གདོང་ལེན་དང་ མི་སྡེ་དཔལ་འབྱོར་གྱི་ གནས་སྟངས་ཚུ་ ཤེས་རྟོགས་བྱུང་ཡོདཔ་ད་ རྫོང་ཁག་གི་ ས་གནས་ག་ར་ ཤེས་རྟོགས་ཡོད་མི་དང་ མི་ཚུ་དང་གཅིག་ཁར་ ལཱ་འབད་ཡོད་མི་དེ་ ང་རའི་ནུས་སྟོབས་དང་ གོ་སྐབས་ཅིག་ཨིན།


text:
རྒྱལ་གཞུང་ཞི་གཡོག་ལྷན་ཚོགས་ཀྱི་ཁ་ཐུག་ལས་ སྤྱི་ལོ་༢༠༡༧ ལོའི་ ནེཧ་རུ་དབང་ཕྱུག་སློབ་གཉེར་གྲོགས་རམ་གྱི་དོན་ལུ་ཕྱི་སེལ་གྲུབ་འབྲས་གསལ་བསྒྲགས་འབདཝ་ཨིན། ཁ་གསལ། ཕྱི་སེལ་གྲུབ་པའི་མི་ངོམ་ཚུ། བཙུག་འཐུའི་ཚད་གཞི། Post Views: 288
རྒྱལ་གཞུང་ཞི་གཡོག་ལྷན་ཚོགས་ཀྱི་ཁ་ཐུག་ལས་ སྤྱི་ལོ་༢༠༡༧ ལོའི་ རྒྱལ་གཞུང་འཛིན་སྐྱོང་སློབ་སྡེའི་ནང་ འབྲུག་གཞུང་གི་སློབ་གཉེར་གྲོགས་རམ་གྱི་དོན་ལུ་ཕྱི་སེལ་གྲུབ་པའི་མི་ངོ་ཚུ་གསལ་བསྒྲགས་འབདཝ་ཨིན། ཁ་གསལ། ཕྱི་སེལ་གྲུབ་མིའི་མི་ངོའི་ཐོ། Post Views: 345
རྒྱལ་གཞུང་ཞི་གཡོག་ལྷན་ཚོགས་ཀྱི་ཁ་ཐུག་ལས་ སྤྱི་ལོ་༢༠༡༧ ལོའི་ཐའི་ལེནཌ་རྒྱལ་སྤྱིའི་གོང་འཕེལ་མཐུན་ཚོགས་ལས་སྡེའི་ནང་སློབ་གཉེར་གྲོགས་རམ་ཀྱི་དོན་ལུ་ཕྱི་སེལ་གྲུབ་པའི་མི་ངོ་ཚུ་གི་གྲུབ་འབྲས་གསལ་བསྒྲགས་འབདཝ་ཨིན། ཁ་གསལ། Post Views: 333


text:
རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་རྫོང་ཁ་ རྫོང་ཁ་
Website Design & Development training at TTPL, IT Park, Babesa, from 5-30 December, 2016. This 1st batch training was attended by the Webmasters who are responsible for the development and maintenance of the websites in their respective agencies.


text:
བཙན་ཏོ།
ལོ་རྒྱུས་བཅུད་བསྡུ།
I. རྒྱབ་ཁུངས་
བཙན་ཏོག་རྒེད་འོག་བདག་སྐྱོང་གི་ཡིག་ཚང་དེ་ རྫོང་ཁག་ལྟེ་བ་ལས་ ཀི་ལོ་མི་ཊར་ ༡༤ འི་ས་གནས་ ཕྱོགས་བྱང་ཁ་ཐུག་ལུ་ རྒྱ་མཚོ་མཐའ་མར་ལས་ མཐོ་ཚད་ མི་ཊར་ ༢༠༠༠ ལས་ ༥༢༡༠ ཚུན་གྱི་ནང་འཁོད་ཆགས་ཏེ་འདུག། ས་གནས་ས་ཁོངས་ཀྱི་ རྒྱ་ཚད་ ༥༧༡.༡ ཡོད་པའི་གྲས་ལས་ བརྒྱ་ཆ་ ༢༠༩.༠༥ དེམ་ཅིག་ ནགས་ཚལ་གྱི་ཁྱབ་སྟེ་འདུག།
བཙན་ཏོག་རྒེད་འོག་གི་འོག་ལུ་ སྤྱི་གཡོག་ ༥ དང་ གཡུས་ཚན་ ༢༡ ཁྱིམ་གུང་པ་ ༤༨༧ ཡོད་པའི་ཁར་ གནམ་གཤིས་གནས་སྟངས་ བསིལ་དྲོད་ཀྱི་ཚད་ ༤-༡༧ དང་ ལོ་ལྟར་ཆར་ཆུ་འབབ་ཚད་ མི་ལི་མི་ཊར་ ༢༨༠ རེའི་རྩིས་ རྐྱབ་དོ་ཡོདཔ་ཨིན་མས།
རྒེད་འོག་ནང་འཁོད་ལུ་ ཕྱག་དང་མཆོད་པ་ཕུལ་སའི་ལྷ་ཁང་ གྱངས་ ༡༨ ཡོད་སར་ལས་ ལྷ་ཁང་ ༡ རྐྱངམ་ཅིག་ གཞུང་གི་བདག་དབང་ལུ་ཡོདཔ་མ་གཏོགས་ གཞན་ ལྷ་ཁང་ ༡༧ ག་ར་ མི་དམང་གི་ལྷ་ཁང་ཨིན་པས། བཙན་ཏོག་རྒེད་འོག་གིས་ མི་སེར་སོ་ནམ་ཞིང་ལམ་ ཁག་ ༣༡ སེལ་བའི་ཁར་ ཞིང་ལམ་ཀི་ལོ་མི་ཊར་ ༨༢ སེལ་མི་འདི་གིས་ མི་སེར་སོ་ནམ་པ་ཚུའི་ དངུལ་ཐོག་ལྡུམ་རས་ ཤིང་འབྲས་ཨེ་པཱལ་དང་ ཀེ་བ་ ཚོད་བསྲེ་ཀྱི་རིགས་ཚུ་ ཚོང་འབྲེལ་འཐབ་ནི་ལུ་ ཁེ་ཕན་དང་ མི་སེར་ག་ར་ ཡར་རྒྱས་གོང་འཕེལ་འགྱོ་བའི་སྒང་རང་འདུག།
II. གནས་བསྡུ།
III. མཐུན་རྐྱེན་སྦྱར་ནི།
IV. ས་ཆ་བཀོལ་སྤྱོད།


text:
༉ སྤྱི་ཟླ་༦ པའི་ཚེས་༢༥ ལུ་ གཞུང་གིས་ འབྲུག་གི་མི་རློབས་དང་ ཁྱིམ་གྱི་གྲངས་རྩིས་༢༠༡༧ ཅན་མའི་ སྙན་ཞུ་གསལ་སྟོན་འབད་དེ་ བརྡ་བརྒྱུད་ནང་ ཐོན་པའི་ཤུལ་ལས་ ང་བཅས་ཀྱི་ མི་མང་ཤོས་ར་ འབྲུག་པའི་མི་འབོར་གྱི་ གྱངས་ཁ་ལུ་བལྟ་སྟེ་ མགུ་འཐོམ་བྱུང་ནུག།
མགུ་འཐོམ་བྱུང་དགོ་པའི་ གཞི་ཁུངས་དེ་ཡང་ སྤྱི་ཟླ་༦ པའི་ཚེས་༢༦ ལུ་ པར་སྐྲུན་འབད་མི་ ཉིན་བསྟར་ཀུན་གསལ་རྫོང་ཁ་དང་ ཨིང་སྐད་གསར་ཤོག་གཉིས་ནང་ མི་འབོར་ཡོངས་བསྡོམས་ཀྱི་ གྱངས་ཁ་སོ་སོར་ གསལ་བཀོད་འབད་ནི་དེ་གིས་ཨིན་མས།
མ་གཞི་ འབྲུག་གི་མི་རློབས་གྱངས་ཁ་ངོ་མ་དེ་༦༨༡,༧༢༠ ཨིན་རུང་ སྤྱི་ལོ་༢༠༡༧ ལུ་ གྲངས་རྩིས་རྐྱབ་ད་ དེ་བསྒང་རྒྱལ་ཁབ་ནང་སྡོད་མི་ ཕྱི་མི་ཚུ་ཡང་ རྩིས་རྐྱབ་མི་ལུ་བརྟེན་ མི་འབོར་ཡོངས་བསྡོམས་༧༣༥,༥༥༣ ཡོད་པའི་ མངོན་གསལ་བྱུང་ནུག།
འདི་འབདཝ་ལས་ གསར་ཤོག་གཉིས་ནང་ འབྲུག་གི་མི་རློབས་༦༨༡,༧༢༠ དང་༧༣༥,༥༥༣ གསལ་བཀོད་འབད་མི་གཉིས་ཆ་ར་ ནོར་བ་མེན་པའི་ གྲངས་འབོར་ངེས་བདེན་ཨིན།
ག་འཆརཔ་ཟེར་བ་ཅིག་ ན་ཧིང་ སྤྱི་ཟླ་༥ པའི་ཚེས་༣༠ ལུ་ རྒྱལ་ཁབ་ནང་སྡོད་མི་ མི་རློབས་ཡོངས་བསྡོམས་༧༣༥,༥༥༣ ཡོད་ས་ལས་༦༨༡,༧༢༠ འབྲུག་མི་ཨིན་རུང་ མི་འབོར་༥༣,༨༣༣ དེ་ འབྲུག་ལུ་ ལཱ་འབད་མི་ ཕྱི་མི་ཚུ་ཨིན་པའི་ ཐོ་བཀོད་འབད་ནི་དེ་གིས་ཨིན་མས།
གོང་ལུ་བཀོད་དོ་བཟུམ་ མི་རློབས་ཀྱི་གྲངས་འབོར་ ཁག་གཉིས་སྦེ་ གསལ་བཀོད་འབད་མི་དེ་གིས་ སྤྱིར་བཏང་མི་མང་ལུ་ མགུ་འཐོམ་བྱུང་ཡོད་རུང་ ད་རེས་ ང་བཅས་ལུ་ གཞི་བཞག་སའི་ གནས་སྡུད་དང་ རྩིས་དཔྱད་བློ་གཏད་ཚུགསཔ་སྦེ་ ཡོད་ནི་དེ་གིས་ སྲིད་བྱུས་དང་ འཆར་གཞི་བརྩམ་ནི་ཚུ་ལུ་ ཕན་ཁྱད་འབྱུང་ནི་ཨིན་མས།
དེ་ཡང་ མི་རློབས་དང་ ཁྱིམ་གྱི་གྲངས་རྩིས་གསརཔ་དེ་གིས་ མི་རློབས་ཀྱི་ གྲངས་འབོར་རྐྱངམ་གཅིག་མེན་པར་ རྒྱལ་ཁབ་ནང་ འབྲི་ལྷག་ཤེས་ཡོན་གྱི་ཚད་གཞི་ལ་སོགས་པའི་ གནས་སྡུད་གསརཔ་ལེ་ཤ་བྱིན་དོ་ཡོདཔ་ལས་ ང་བཅས་ལུ་ གོ་སྐབས་དང་ ལེགས་བཅོས་འབད་དགོཔ་ དེ་ལས་ ཉེན་ཁ་ཚུ་ ག་ཅི་ར་ཡོདཔ་ཨིན་ན་ ཤེས་རྟོགས་བྱུང་ཚུགས་པས།
ང་བཅས་ཀྱི་ མི་རློབས་ཡོངས་བསྡོམས་ལས་ བརྒྱ་ཆ་༦༢.༢ གྲོང་གསེབ་ནང་ སྡོདཔ་མ་ཚད་ བརྒྱ་ཆ་༣༧.༨ ཁྲོམ་སྡེ་ནང་ སྡོདཔ་བཞིན་དུ་ ཕོ་མོའི་དབྱེ་བ་ལས་བཅད་པ་ཅིན་ ཨམ་སྲུ་༡༠༠ ལུ་ ཕོ་སྐྱེས་༡༡༠ གི་ རྩིས་ཨིན་པའི་ཁར་ མིའི་ཚེ་ཚད་དེ་ ལོ་༧༠.༢ ལུ་ཡར་སེང་སོང་ཡོད་མི་ལས་ སྤྱི་སྙོམས་ལུ་ ཨམ་སྲུ་ཚུ་གིས་ སྐྱེས་ལོ་༧༡.༧ དང་ ཕོ་སྐྱེས་ཚུ་ ལོ་ཚད་༦༨.༨ ཚུན་ སྡོདཔ་ཨིན་མས།
དེ་ལས་ སྤྱི་ལོ་༢༠༠༥ ལུ་ གཞན་ལུ་བརྟེན་སྡོད་མི་ བརྒྱ་ཆ་༦༠.༦ ཡོད་མི་དེ་ སྤྱི་ལོ་༢༠༡༧ ལུ་ བརྒྱ་ཆ་༤༧ ལུ་ མར་བབས་སོང་ཡོདཔ་མ་ཚད་ འབྲི་ལྷག་གི་ ཤེས་ཡོན་ཁྱབ་ཚད་དེ་ སྤྱི་ལོ་༢༠༠༥ ལུ་ བརྒྱ་ཆ་༥༩.༥ ལས་ བརྒྱ་ཆ་༧༡.༤ ལུ་ ཡར་སེང་སོང་མི་དེ་ རྒྱལ་ཁབ་ཀྱི་དོན་ལུ་ གནས་ཚུལ་ལེགས་ཤོམ་ཅིག་ཨིན་མས།
ད་རུང་ རྒྱལ་ཁབ་ནང་ ཁྱིམ་གུང་བརྒྱ་ཆ་༩༦.༦ གིས་ གློག་མེ་ལག་ལེན་འཐབ་མི་དེ་ སྤྱི་ལོ་༢༠༠༥ ལས་ བརྒྱ་ཆ་༣༩.༥ ཡར་སེང་སོང་པའི་ཁར་ ཁྱིམ་གུང་བརྒྱ་ཆ་༩༨.༦ ལུ་ ཉེན་སྲུང་ལྡན་པའི་ འཐུང་ཆུའི་ཐོབ་སྤྱོད་ཡོདཔ་བཞིན་དུ་ ཁྱིམ་གུང་བརྒྱ་ཆ་༧༤.༨ ལུ་ གཙང་སྦྲའི་མཐུན་རྐྱེན་ཚུལ་ལྡན་ཡོད་པའི་ ངོས་འཛིན་བྱུང་ནུག།
ན་གཞོན་ལཱ་གཡོག་མ་ཐོབ་པའི་ བརྒྱ་ཆ་དེ་༡༠.༦ ཨིན་མི་དེ་ ཁྲོམ་ཁར་སྡོད་མི་ཚུ་ལུ་ མཐོ་སུ་ཡོད་མི་དེ་ གདོང་ལེན་ཅན་ཅིག་སྦེ་ར་ གནས་ཡོད་པའི་ཁར་ མི་རློབས་ཡོངས་བསྡོམས་ལས་བརྒྱ་ཆ་༤༨.༧ རང་སོའི་རྒེད་འོག་ལས་ གནས་སྤོ་སྟེ་ ཁྲོམ་སྡེ་ཚུ་ནང་ འསོང་ཡོདཔ་མ་ཚད་ བརྒྱ་ཆ་༣༩.༨ རང་སོའི་རྫོང་ཁག་ལས་ཕྱི་ཁར་ གནས་སྤོ་སོང་ཡོདཔ་ཨིན་མས།
བརྟག་ཞིབ་སྙན་ཞུ་དེ་གིས་ འཆར་གཞི་ཚུལ་ལྡན་ཐོག་ གོ་སྐབས་བཟང་པོ་ཚུ་ སྤྱོད་ནི་གི་ གནས་སྟངས་གསལ་སྟོན་འབདཝ་མ་ཚད་ ཉེན་ཁ་ཚུ་ཡང་ གསལ་བཀོད་འབད་ཡོད་མི་དེ་གིས་ ང་བཅས་ཀྱིས་ གདོང་ལེན་འབད་ནིའི་དོན་ལུ་ གྲ་སྒྲིག་འབད་དགོ་པའི་ དྲན་གསལ་འབདཝ་ཨིན་མས།
འབྲུག་གི་མི་རློབས་དང་ འབྲུག་ལུ་སྡོད་མི་ མི་རློབས་ཀྱི་ཁྱད་པར།
༉ སྤྱི་ཟླ་༦ པའི་ཚེས་༢༥ ལུ་ གཞུང་གིས་ འབྲུག་གི་མི་རློབས་དང་ ཁྱིམ་གྱི་གྲངས་རྩིས་༢༠༡༧ ཅན་མའི་ སྙན་ཞུ་གསལ་སྟོན་འབད་དེ་ བརྡ་བརྒྱུད་ནང་ ཐོན་པའི་ཤུལ་ལས་ ང་བཅས་ཀྱི་ མི་མང་ཤོས་ར་ འབྲུག་པའི་མི་འབོར་གྱི་ གྱངས་ཁ་ལུ་བལྟ་སྟེ་ མགུ་འཐོམ་བྱུང་ནུག།


text:
༉ ཐིམ་ཕུག་འཇིགས་མེད་རྡོ་རྗེ་དབང་ཕྱུག་རྒྱལ་ཡོངས་གཙོ་བསྟེན་སྨན་ཁང་གི་ ལོ་བསྟར་སྙན་ཞུ་དང་འཁྲིལཝ་ད་ སྨན་ཁང་ནང་ ཨ་ལོ་སྐྱེས་མིའི་གྱངས་ཁ་ ཡར་སེང་འགྱོ་དོ་ཡོདཔ་སྦེ་ཨིན་པས།
དེ་ཡང་ ཉིནམ་རེ་ལུ སྨན་ཁང་ནང་ ཨ་ལོ་༡༢ དེ་རེ་ སྐྱེས་དོ་ཡོདཔ་ད་ སྤྱི་ལོ་༢༠༠༠ གི་སྙན་ཞུ་དང་འཁྲིལཝ་ད་ ཨ་ལོ་༡,༦༦༥ སྐྱེས་མི་དེ་ ན་ཧིང་གི་ལོ་ནང་ ཨ་ལོ་སྐྱེས་མིའི་གྱངས་ཁ་༤,༥༥༣ ལུ་ ཡར་སེང་སོང་ཡོདཔ་ད་ སྤྱི་ལོ་༢༠༡༦ ལུ་འབད་བ་ཅིན་ ཨ་ལོ་༤,༥༢༣ སྐྱེས་ཡོདཔ་ཨིན་པས།
ན་ཧིང་གི་ལོ་ནང་ ཨ་ལོ་༤,༥༥༣ སྐྱེས་མིའི་གྲས་ལས་ ཨ་ལོ་༣,༡༧༢ རང་བཞིན་གྱིས་སྐྱེས་ཡོདཔ་ཨིན་རུང་ ཨ་ལོ་༩༨ སྨན་ཁང་གི་ ཨ་ལོ་བཏོན་ནིའི་ ཅ་ཆས་ལག་ལེན་འཐབ་སྟེ་སྐྱེས་ཡོདཔ་ཨིན་པས།
ན་ཧིང་ གཤག་བཅོས་འབད་ཐོག་ལས་ ཨ་ལོ་སྐྱེས་མི་༡,༢༨༣ ཐོན་མིའི་ནང་ལས་ ཨའི་༣༣༨ ལུ་ གདམ་ཁ་བྱིན་པའི་སྐབས་ གཤག་བཅོས་འབད་ནི་ལུ་ ངོས་ལེན་འབད་ཡོདཔ་ད་ གཞན་མི་ཚུ་ གློ་བུར་གྱི་ གཤག་བཅོས་འབད་དེ་ ཨ་ལོ་བཏོན་གཏང་དགོཔ་བྱུང་ཡོདཔ་ཨིན་པས།
ཐིམ་ཕུག་རྒྱལ་ཡོངས་སྨན་ཁང་གི་ མོ་ནད་མཁས་མཆོག་ ཌོག་ཊར་ཨྱོན་མཚོ་མོ་གིས་ སླབ་མིའི་ནང་ སྨན་ཁང་ནང་ ཨ་ལོ་སྐྱེས་མིའི་གྱངས་ཁ་ ཡར་སེང་འགྱོ་མི་དེ་ཡང་ སྨན་ཁང་གི་ཁ་ཐུག་ལས་འབད་རུང་ ཨ་ལོ་སྨན་ཁང་ནང་ སྐྱེས་བར་འོང་དགོ་པའི་སྐོར་ལས་ གོ་བ་བརྡ་སྤྲོད་འབད་ནི་དེ་གིས་ཨིནམ་ད་ ཨའི་ཚུ་གིས་འབད་རུང་ སྨན་ཁང་ནང་སྐྱེ་བའི་སྐབས་ ཁེ་ཕན་ཡོད་ལུགས་ཚུ་གི་སྐོར་ལས་ ཧ་གོ་ནི་དེ་གིས་ཨིན་མས་ཟེར་ཨིན་པས།
དེ་མ་ཚད་ རྒྱལ་ཁབ་ཀྱི་ སྨན་ཁང་གཞན་ཚུ་ནང་ མོ་ནད་མཁས་མཆོག་མེད་ནི་དེ་གིས་ ཐིམ་ཕུག་གི་ཉེ་འདབས་ལུ་ཡོད་མི་ སྨན་ཁང་ཚུ་ནང་ དཀའ་ངལ་འཐོན་ནི་མས་ཟེར་མནོ་བ་ཅིན་ ཐིམ་ཕུག་སྨན་ཁང་ནང་ བཏང་མི་ཡང་ཡོདཔ་ལས་ ཐིམ་ཕུག་སྨན་ཁང་གི་ ཨ་ལོ་སྐྱེས་མི་གི་ གྱངས་ཁ་ཡར་སེང་སོང་་མི་དེ་ གནད་དོན་དེ་ལུ་བརྟེན་ འོང་ནི་མས་ཟེར་ཨིན་པས།
ཐིམ་ཕུག་ཚུན་གྱི་ སྣུམ་འཁོར་ལམ་གྱི་གནས་སྟངས་ ལེགས་ཤོམ་ཡོད་མི་དང་ ཐིམ་ཕུག་སྨན་ཁང་ནང་ མོ་ནད་མཁས་མཆོག་ཡོད་ནི་དེ་གིས་ ཁོང་ར་ བློ་བདེ་ནིའི་དོན་ལུ་ འོང་དོ་བཟུམ་ཚོར་ཡི་ཟེར་ཨིན་པས།
དེ་བཟུམ་སྦེ་ སྨན་ཁང་ནང་ ན་ཟུག་རྐྱབ་མ་དགོ་པར་ ཨ་ལོ་སྐྱེ་ནིའི་སྨན་ཁབ་ ཨི་པི་ཌུ་རལ་གྱི་ཞབས་ཏོག་དེ་ སྤྱི་ལོ་༢༠༡༦ ཟླ་༢ པའི་ནང་ འགོ་བཙུགས་ཡོདཔ་བཞིན་དུ་ སྤྱི་ལོ་༢༠༡༦ ནང་ ཞབས་ཏོག་ལེན་མི་༥༢ ལས་ ན་ཧིང་གི་ལོ་ནང་༡༠༠ ལུ་ ཡར་སེང་སོང་ནུག།
ཐིམ་ཕུག་རྒྱལ་ཡོངས་སྨན་ཁང་གི་ ཨ་ལོ་སྐྱེ་སའི་སྡེ་ཕྲན་ནང་ ཉལ་ཁྲི་༣༦ ཡོདཔ་ཨིན་པས།
ཐིམ་ཕུག་འཇིགས་མེད་རྡོ་རྗེ་དབང་ཕྱུག་རྒྱལ་ཡོངས་གཙོ་བསྟེན་སྨན་ཁང་ནང་ མོ་ནད་རིག་པའི་ཞབས་ཏོག་ཚུ་ འགོ་དང་པ་ སྤྱི་ལོ་༡༩༧༠ དོན་གྲངས་ནང་ འགོ་བཙུགས་ཡོདཔ་ཨིན་པའི་གནས་ཚུལ།
ཡེ་ཤེསསྒྲོལ་མ།


text:
༉ ད་ལས་ཕར་ གཞལམ་སྒང་པཱན་སྦང་གི་འཐུས་མི་ རྡོ་རྗེ་དབང་འདུས་ཀྱིས་ ལོ་༣ གྱི་རིང་ ལྡོག་ཕྱོགས་ཚོགས་པའི་ འཐུས་མི་གཞན་༡༦ དང་གཅིག་ཁར་ རྒྱལ་ཡོངས་ཚོགས་འདུ་ནང་ སྣ་ཁྲིད་འབད་ནི་ཨིན་པས། འབྲུག་ཕུན་སུམ་ཚོགས་པའི་ དྲུང་ཆེན་ཡིག་ཚང་ལས་འབད་བ་ཅིན་ ལྡོག་ཕྱོགས་འགོ་ཁྲིདཔ་གི་ གདམ་ངོ་དེ་ཡང་ ཚོགས་པའི་འཐུས་མི་ཚུ་གིས་ གསང་བའི་བརྒྱུད་འཕྲིན་ཐོག་ ཚོགས་རྒྱན་བཙུགས་ཏེ་ ཁ་ཙ་དྲོ་པར་ ཆ་འཇོག་འབད་ཡི་ཟེར་ཨིན་པས། …རྒྱས་པར་ལྷག། »
མཁོ་ལོང་ཆུ་གློག་མེ་ལས་འགུལ་གྱི་ལཱ་ དུས་ཅིའི་ལོ་ མཇུག་བསྡུ་ཁམས་ལས་ འགོ་བཙུགས་ཚུགས་པའི་རེ་བ།
༉ བཀྲིས་གཡང་རྩེ་ རྫོང་ཁག་གི་ས་ཁོངས་ནང་ གློག་ཤུགས་མེ་ག་ཝཱཊ་༦༠༠འབད་མི་ མཁོ་ལོང་ཆུ་གློག་མེ་ལས་འགུལ་དེ་ དུས་ཅི་ ལོ་མཇུག་བསྡུ་ཁམས་ཅིག་དང་ ཡང་ཅིན་ སྤྱི་ལོ་༢༠༢༡ ལུ་ འགོ་བཙུགས་ཚུགས་པའི་ རེ་བ་ཡོདཔ་ཨིན་པས། དེ་ཡང་ ཁེ་དབང་གན་ཡིག་གུ་ མཚན་རྟགས་བཀོད་ཚར་བའི་ཤུལ་ལུ་ ལས་འགུལ་སྦོམ་ཤོས་གསུམ་གྱི་ བཟོ་རིག་དང་འབྲེལ་བའི་ ཁས་ལེན་གནས་གོང་ཚུ་ལུ་ དབྱེ་ཞིབ་འབད་ཚར་ནི་དེ་གིས་ཨིན་པས། ཁེ་དབང་གན་ཡིག་གུ་ …རྒྱས་པར་ལྷག། »
རྫོང་ཁག་གཞན་ཁ་ལས་ བསམ་གྲུབ་ལྗོངས་མཁར་ལུ་འོང་མི་༣༦ དེ་ཅིག་ལུ་ ནད་ཡམས་ཀོ་བིཌ་-༡༩ གི་ བརྟད་དཔྱད་འབད་ཡོདཔ།
༉ ཁ་ཙ་ བསམ་གྲུབ་ལྗོངས་མཁར་གྱི་ གསོ་བའི་འགོ་དཔོན་ཚུ་གིས་ ཐིམ་ཕུག་དང་ དགེ་ལེགས་ཕུག་ དེ་ལས་ ཕུན་ཚོགས་གླིང་ཚུ་ལས་ བསམ་གྲུབ་ལྗོངས་མཁར་ལུ་འོང་མི་༣༦ དེ་ཅིག་ལུ་ ནད་ཡམས་ཀོ་བིཌ་-༡༩ གི་ བརྟད་དཔྱད་འབད་ཡི། དེ་ལས་ བསམ་གྲུབ་ལྗོངས་མཁར་གྱི་ ཨིམ་ཊཱཊ་གི་འགོ་དཔོན་ཚུ་ འཕྲལ་འཕྲལ་ར་ རྒྱ་གར་ལུ་ འགྱོ་དོ་ཡོད་མི་ལུ་བརྟེན་ འགོ་དཔོན་ཚུ་གིས་ …རྒྱས་པར་ལྷག། »
རྒྱལ་པོའི་ཞིང་ལུ་ རྣམ་རྒྱལ་མཆོད་རྟེན་བཞེངས་ཚར་དོ་ཡོདཔ།
༉ མོང་སྒར་རྒྱལ་པོའི་ཞིང་ལུ་ མི་སེར་ལས་འགུལ་ཐོག་ལས་བཞེངས་མི་ རྣམ་རྒྱལ་མཆོད་རྟེན་དེ་ ཧ་ལམ་བསྒྲུབ་ནི་གུ་ ལྷོད་ཡོདཔ་ད་ བཞེངས་ཚརཝ་ད་ རྒྱལ་ཁབ་ནང་ མཆོད་རྟེན་སྦོམ་ཤོས་ཅིག་ འོང་ནི་ཨིན་པས། མི་དབང་མངའ་བདག་རིན་པོ་ཆེ་མཆོག་གི་ བཀའ་རྒྱ་དང་འཁྲིལ་ མོང་སྒར་རྫོང་ཁག་འོག་གི་ དམག་མི་བགྲེསཔ་༤༠༠ ལྷགཔ་ཅིག་གིས་ བཞེངས་དོ་ཡོད་མི་མཆོད་རྟེན་དེ་ འོག་ཐོག་ལུ་ ལྷ་ཁང་སྦེ་ ཕྱིའི་བཟོ་བཀོད་ཚུ་ ཧ་ལམ་བསྒྲུབས་སོ་ནུག། …རྒྱས་པར་ལྷག། »
སྒོམ་ཀྲུ་དང་ བསམ་རྩེའི་བར་ན་ཡོད་མི་ ཁ་ན་བར་ཏི་གཙང་ཆུ་བྲེས་ཡོདཔ།
༉ སྤྱི་ཟླ་༨ པའི་ཚེས་༤ གི་དྲོ་པའི་ཆུ་ཚོད་༡༠ དེ་ཅིག་ཁར་ དེད་གཡོགཔ་བརྩིས་ཏེ་ འགྲུལ་པ་༥ འབག་མི་ སྣུམ་འཁོར་བོ་ལི་རོ་ཅིག་ ཁ་ན་བར་ཏི་གཙང་ཆུ་བརྒལ་ཏེ་ འགྱོ་ནི་གི་ དཔའ་བཅམ་ད་ ཆུ་ནང་ཐོགས་ལུས་སོཔ་ཨིན་པས། སྣུམ་འཁོར་དེ་ བསམ་རྩེ་ལས་ སྒོམ་ཀྲུ་ལུ་འོངམ་ད་ གཙང་ཆུ་བྲེས་མིའི་སྦུག་ལུ་ ཐོགས་ལུས་ཡོདཔ་ད་ ཁ་ན་བར་ཏི་གཙང་ཆུ་དེ་ བསམ་རྩེ་ལས་ …རྒྱས་པར་ལྷག། »
ལབ་རྩ་ཁ་སློབ་གྲྭ་ཆུང་བའི་ནང་ འགྲུལ་སྐྱོད་སློབ་སྟོན་ འགོ་བཙུགས་ཡོདཔ།
༉ སྤུ་ན་ཁ་རྟ་ལོག་ ལབ་རྩ་ཁ་སློབ་གྲྭ་ཆུང་བའི་ བློ་གསར་སློབ་རིམ་ནང་ ཤེས་ཡོན་སྦྱང་མི་ སློབ་ཕྲུག་བུཚ་ཅིག་གིས་ ལག་པར་འཇའ་ཆི་ཆི་སྦེ་ པི་སི་བཟུང་སྟེ་ གསལ་བྱེད་ཨེ་འབྲི་ནི་ལུ་ ལཱ་ཁག་རྐྱབ་སར་ མཐོངམ་ཨིན་པས། སློབ་དཔོན་མཁའ་འགྲོ་དབང་མོ་གིས་ ཁོ་འབད་སར་འོང་སྟེ་ ཨ་ལོ་དེ་གི་ ལགཔ་བཟུང་ཞིནམ་ལས་ ཡི་གུ་འབྲི་ཐངས་ཚུ་ སྟོན་བྱིནམ་ཨིན་པས། བདུན་ཕྲག་༣ གྱི་ཧེ་མར་ ཡོངས་འབྲེལ་ཐོག་ལས་ …རྒྱས་པར་ལྷག། »
བྷུ་ཊཱན་པི་རི་མི་ཡར་ལིག་རྩེད་འགྲན་ རྒྱང་མཐོང་ཊི་བི་ཐོག་ལས་སྟོན་ནི།
༉ སྤ་རོ་འུ་ཆུ་ལུ་ཡོད་མི་ ཕུཊ་བཱོལ་རྩེད་ཐང་ནང་ བྷུ་ཊཱན་པི་རི་མི་ཡར་ལིག་རྩེད་འགྲན་ འགོ་བཙུགས་པའི་སྐབས་ རྩེད་འགྲན་དེ་ རྒྱང་མཐོང་ཊི་བི་ཐོག་ལས་ སྟོན་དོ་ཡོད་རུང་ རྩེད་ཐང་གི་ ཉེ་འདབས་ལུ་ཡོད་མི་ འཁོར་ལམ་ཚུ་བདའ་སྟེ་ ལྟདམོ་ལྟ་མི་ལེ་ཤ་ ཐོན་དོ་ཡོདཔ་ཨིན་པས། རྩེད་ཐང་ནང་ བདེ་སྲུངཔ་ཚུ་ བཙུགས་ཡོད་རུང་ ལ་ལོ་ཅིག་གིས་ རྩེད་ཐང་མཐོང་སའི་ ལྡུམ་ར་ཚུ་ནང་སོང་སྟེ་ ལྟ་ཡོདཔ་ད་ …རྒྱས་པར་ལྷག། »
འབྲུག་ལྟ་བཤལ་ཚོགས་སྡེ་གིས་ ནང་འཁོད་ལྟ་བཤལ་ལུ་ གཙོ་རིམ་བཟུང་དོ་ཡོདཔ།
༉ ནད་ཡམས་ཀོ་བིཌ་-༡༩ ལུ་བརྟེན་ རྒྱལ་སྤྱི་ལྟ་བཤལཔ་ཚུ་ རྒྱལ་ཁབ་ནང་ འོང་ནི་ལུ་ སྒོ་བསྡམས་ཡོདཔ་ལས་ ད་རེས་ འབྲུག་ལྟ་བཤལ་ཚོགས་སྡེ་གིས་ ནང་འཁོད་ལྟ་བཤལ་ ཡར་དྲག་གཏང་ནི་ལུ་ གཙོ་རིམ་བཟུངམ་ཨིན་པས། ཚོགས་སྡེ་གིས་ ནང་འཁོད་ལྟ་བཤལ་ ཡར་དྲག་གཏང་ནིའི་ལཱ་དེ་ ནད་ཡམས་མ་ཐོན་པའི་ ཧེ་མ་ལས་ར་ འགོ་བཙུགས་ཡོདཔ་ད་ ལྟ་བཤལ་དེ་ རྒྱལ་ཁབ་ཀྱི་ …རྒྱས་པར་ལྷག། »
གནས་ཚུལ་མདོར་བསྡུས།
འཛམ་གླིང་སྤྱི་ཚོགས་ཀྱི་ ཡོངས་ཁྱབ་དྲུང་ཆེན་གྱིས་ ནད་ཡམས་ཀྱི་དུས་ཚོད་སྐབས་ འཛམ་གླིང་རྒྱལ་ཁབ་ཚུ་གིས་ ཨ་ལོའི་ཤེས་ཡོན་དང་ བཞེས་སྒོ་ གསོ་བ་ དེ་ལས་ ཉེན་སྲུང་ཚུ་ལུ་ གཙོ་རིམ་བཟུང་ནིའི་དོན་ལས་ ང་བཅས་ཀྱིས་ ཨ་ལོ་ཚུ་ ཉེན་སྲུང་འབད་གེ་ཟེར་བའི་ བརྗོད་དོན་ཐོག་ལུ་ འགོ་འདྲེན་འཐབ་མིའི་ནང་ རྒྱལ་ཁབ་༡༧༢ ཡོད་མིའི་གྲངས་སུ་ འབྲུག་གིས་ཡང་ གྲལ་གཏོགས་འབད་ཡོད་པའི་གནས་ཚུལ།རྒྱས་པར་ལྷག། »
མེ་རག་རྒེད་འོག་འཁོར་ལམ་གྱི་ ཉོགས་བཤད་བཤེར་ཡིག་ཕྱིར་འབུད་བཏང་ཡོདཔ།
༉ ཁ་ཙ་ བཀྲིས་སྒང་རྫོང་ཁག་ཁྲིམས་འདུན་གྱིས་ སྣ་ཚོགས་ཉན་གསན་མཛད་ཐོག་ལས་ མེ་རག་རྒེད་འོག་ལྟེ་བའི་ འཁོར་ལམ་རྩི་ནག་གཏང་ནིའི་ རྩོད་དོན་དེ་ ཕྱིར་འབུད་བཏང་ཡོདཔ་ལས་ གཞུང་གི་ བཀའ་རྒྱ་ལུ་ ངོས་ལེན་འབད་དགོཔ་ཨིན་པས། གཞུང་གི་བཀའ་རྒྱ་དེ་ཡང་ རྫོང་ཁག་ཚོགས་འདུ་གིས་ རྒེད་འོག་ལྟེ་བའི་ འཁོར་ལམ་རྩི་ནག་དེ་ གཤོང་ཕུག་རྒེད་འོག་ ལྕགས་གླིང་དང་ གཤོང་ཕུག་སྤྱི་འོག་༢ བརྒྱུད་དེ་མེན་པར་ ར་ལྡི་རྒེད་འོག་ …རྒྱས་པར་ལྷག། »


text:
༉ རྩོད་དཔོན་ཡོངས་ཁྱབ་ཡིག་ཚང་གིས་ འབྲུག་གོང་འཕེལ་དངུལ་ཁང་ལས་འཛིན་ནང་ གཡོ་སྒྱུ་དང་ ལྐོག་ཟ་འབད་བའི་ ཞིབ་དཔྱད་སྙན་ཞུ་ལུ་ ཟླཝ་༡༡ གི་རིང་ བསྐྱར་ཞིབ་འབད་བའི་ཤུལ་ལས་ མི་༡༢ ལུ་ ཉེས་འཛུགས་འབད་དེ་ ཁ་ཙ་ ཐིམ་ཕུག་རྫོང་ཁག་ཁྲིམས་འདུན་ལུ་ བཤེར་ཡིག་བཙུགས་ཡོདཔ་ཨིན་པས།
རྩོད་དོན་དེ་ཡང་ དངུལ་ཁང་གི་ ལས་བྱེདཔ་ཅིག་དང་ ཚོང་མགྲོན་གྱི་ ཞབས་ཏོག་ལེན་མི་༥༥ ལུ་ དངུལ་ཁང་གི་ སྐྱིན་འགྲུལ་དང་ ཁྲིམས་དོན་ལས་ཁུངས་ཀྱིས་ མ་ཤེསཔ་སྦེ་ སྐྱིན་འགྲུལ་དངུལ་ཀྲམ་ས་ཡ་༥༧༦.༤༦༩ བྱིན་མི་དེ་གིས་ ལས་བྱེདཔ་དེ་ལུ་ དངུལ་ཀྲམ་ས་ཡ་༤༢༢ ཁེ་ཕན་བྱུང་ཡོདཔ་སྦེ་ ཉེས་འཛུགས་ནང་བཀོད་ནུག།
རྩོད་དཔོན་ཡོངས་ཁྱབ་ཡིག་ཚང་གིས་ དངུལ་ཁང་གི་ལས་འགུལ་འགོ་དཔོན་ པདྨ་དངོས་གྲུབ་ལུ་ ཚུལ་མིན་ཐོག་ལས་ སྐྱིན་འགྲུལ་དངུལ་ཀྲམ་ས་ཡ་༤༠༣ བྱིན་མི་ལུ་བརྟེན་ མ་དངུལ་ལོག་སྤྱོད་ཀྱི་ ཉེས་འཛུགས་ཁག་༧༩ འབད་ཡོདཔ་མ་ཚད་ དངུལ་ཀྲམ་ས་ཡ་༢༦ གནས་པའི་ དངུལ་འཛིན་ཅཱེག་རྫུས་མ་བཟོ་བའི་ ཉེས་འཛུགས་ཁག་གསུམ་བཀལ་ནུག།
ཁོ་གིས་ ངན་ལྷད་བཀག་སྡོམ་བཅའ་ཁྲིམས་༢༠༡༡ ཅན་མའི་ དོན་ཚན་༥༢ དང་འཁྲིལ་ མི་མང་གི་ཏི་རུ་ ལོག་སྤྱོད་འབད་བའི་ ཉེས་འཛུགས་འབད་ཡོདཔ་ད་ པདྨ་དངོས་གྲུབ་ལུ་ བཅའ་ཁྲིམས་དེ་གི་ དོན་ཚན་༥༨ ཀ་པ་དང་འཁྲིལ་ དངུལ་ཀྲམ་ཐེར་འབུམ་༡.༧ ལས་ བར་འཐུས་ལེན་མི་ལུ་བརྟེན་ ཉེས་འཛུགས་ཁག་༦༠ འབད་ནུག།
འབྲུག་གི་ཉེས་འགེལ་ཁྲིམས་དེབ་༢༠༠༤ ཅན་མ་དང་འཁྲིལ་ ཁོ་གིས་ ནང་འཁོད་བཀའ་རྒྱ་བྱིན་མི་དང་ དངུལ་འཛིན་ཅཱེག་རྫུས་མ་བཟོ་བའི་ ཉེས་འཛུགས་ཁག་༤༣ འབད་ཡོད་པའི་ཁར་ དངུལ་ཀྲམ་ས་ཡ་༡.༥ གནས་པའི་ ནང་གསུག་ལེན་པའི་ཉེས་འཛུགས་ཡང་འབད་ནུག།
ཁོ་གིས་ དངུལ་ཁང་གི་ ཚོང་མགྲོན་པ་ རིག་འཛིན་གྱི་ མིང་ཐོ་ཁར་ ཡར་རྒྱས་ས་རྐོ་འཕྲུལ་ཆས་ཚོང་འབྲེལ་འཐབ་མི་ལས་ དངུལ་ཀྲམ་ས་ཡ་༢.༤ གནས་པའི་ མ་ཧིན་ད་ར་ བེག་ཧོ་ཉོ་ཡོད་མི་དེ་ སྐྱིན་འགྲུལ་ཧྲིལ་བུ་ཐོབ་ཐབས་ལུ་ འཕྲུལ་ཆས་དེ་གི་ གོང་ཚད་དེ་ དངུལ་ཀྲམ་ས་ཡ་༤.༨ ལུ་ ཡར་སེང་འབད་དེ་ རྫུས་མ་བཟོ་ཡོདཔ་ལས་ འབྲུག་གི་ཉེས་འགེལ་ཁྲིམས་དེབ་ཀྱི་ དོན་ཚན་༣༠༩ ཀ་པ་དང་འཁྲིལ་ གཡོ་སྒྱུ་འབད་བའི་ ཉེས་འཛུགས་འབད་ཡོདཔ་ཨིན་པས།
པདྨ་དངོས་གྲུབ་ལུ་ ངན་ལྷད་བཀག་སྡོམ་བཅའ་ཁྲིམས་༢༠༡༡ ཅན་མའི་ དོན་ཚན་༦༠ དང་པའི་ཁ་པ་དང་འཁྲིལཝ་ད་ ཁོ་ལུ་ དངུལ་ཀྲམ་ས་ཡ་༧༦ གནས་པའི་ རྒྱུས་དངོས་ཡོད་མི་དེ་ལུ་ ར་ཁུངས་སྐྱེལ་མ་ཚུགས་པའི་ ཉེས་འཛུགས་འབད་ཡོདཔ་ཨིན་པས།
བཤེར་ཡིག་ནང་ པདྨ་དངོས་གྲུབ་ཀྱི་ ལོ་བསྟར་འོང་འབབ་དེ་ འཐུས་ཚུ་ག་ར་བརྩིསཝ་ད་ དངུལ་ཀྲམ་ས་ཡ་༠.༤ དེ་ཅིག་ཨིན་རུང་ ཁོ་ལུ་ དངུལ་ཀྲམ་ས་ཡ་༧༦ གནས་པའི་ རྒྱུ་དངོས་འདུག་ཟེར་ བཀོད་ཡོད་པའི་ཁར་ རྩོད་དཔོན་ཡོངས་ཁྱབ་ཡིག་ཚང་གིས་ དངུལ་ཀྲམ་ས་ཡ་༤.༢ དེ་ སྐྱེད་དང་སྦྲགས་ཏེ་ གཞུང་ལུ་ སོར་ཆུད་འབད་དགོཔ་སྦེ་ ཞུ་ཡོདཔ་ད་ ཁོ་གི་སྣུམ་འཁོར་ ཧའི་ལགསི་དང་ ཝེ་ལོསི་ཊར་དམརཔོ་དང་ རྐང་འཁོར་བ་ཡེག་གསུམ་ དེ་ལས་ སྐྱིན་འགྲུལ་གྲོགས་རམ་ཐོག་ལས་ ས་ཉོ་ཡོད་མི་དང་ ཚོང་མགྲོན་པ་ཅིག་གིས་ ཁྱོསམ་སྦེ་བྱིན་མི་ ཝེ་ལོསི་ཊར་དེ་ཡང་ འཕྱོག་བཟུང་འབད་དགོཔ་སྦེ་བཀོད་ནུག།
ངན་ལྷད་བཀག་སྡོམ་ལྷན་ཚོགས་ཀྱིས་ བྱ་ངན་དེ་ནང་ འབྲེལ་བ་ཡོད་མི་ དངུལ་ཁང་དེ་གི་ ཚོང་མགྲོན་པ་བསྡོམས་༩ རྩོད་བཤེར་འབད་དགོཔ་སྦེ་ གྲོས་འདེབས་འབད་ཡོད་རུང་ རྩོད་དཔོན་ཡོངས་ཁྱབ་ཡིག་ཚང་གིས་ མི་༡༡ ལུ་ རྩོད་བཤེར་འབད་དགོ་པའི་ བཤེར་ཡིག་བཙུགས་ཡོདཔ་ཨིན་པས།
སྤ་རོ་ལུ་ཡོད་མི་ འབྲུག་ལྷ་ཡུལ་བཟོ་སྐྲུན་སྒེར་སྡེ་ལས་ དཔལ་ལྡན་རྡོ་རྗེ་གིས་ སྐྱིན་འགྲུལ་དངུལ་ཀྲམ་ས་ཡ་༩༦.༡ ལོག་སྤྱོད་འབད་ནིའི་ནང་ གྲལ་གཏོགས་འབད་མི་ལུ་བརྟེན་ ཉེས་འཛུགས་ཁག་༨ འབད་ཡོདཔ་མ་ཚད་ ཁོ་ལུ་ དངུལ་ཀྲམ་ས་ཡ་༢.༦ གནས་པའི་ དངུལ་འཛིན་ཅཱེག་རྫུས་བཟོ་དང་ ལོག་སྤྱོད་ནང་ གྲལ་གཏོགས་འབད་བའི་ ཉེས་འཛུགས་ཁག་གསུམ་འབད་ནུག།
ཁོ་ལུ་ ངན་ལྷད་བཀག་སྡོམ་བཅའ་ཁྲིམས་ཀྱི་ དོན་ཚན་༥༢ དང་༧༥ པ་ལས་ འགལ་ཡོད་པའི་ ཉེས་འཛུགས་འབད་ནུག།
དེ་ལས་ རྩོད་དཔོན་ཡོངས་ཁྱབ་ཡིག་ཚང་གིས་ ཐིམ་ཕུག་ཨོ་ལ་ཁ་ལུ་ཡོད་མི་ ཊི་ཊི་སྣུམ་འཁོར་བཅོ་ཁང་གི་ བསོད་ནམས་དབང་རྒྱལ་ལུ་ ཚུལ་མིན་ཐོག་ལས་ སྐྱིན་འགྲུལ་དངུལ་ཀྲམ་ས་ཡ་༣.༢ ལེན་མིའི་ནང་ གྲལ་གཏོགས་འབད་མི་ལུ་བརྟེན་ མ་དངུལ་ལོག་སྤྱོད་དང་འབྲེལ་བའི་ ཉེས་འཛུགས་ཁག་༢༡ འབད་ཡོདཔ་ད་ ཁོ་གིས་ པདྨ་དངོས་གྲུབ་ལུ་ དངུལ་ཀྲམ་ས་ཡ་༡ གནས་པའི་ སྣུམ་འཁོར་ཝེ་ལོསི་ཊར་ཧོནམ་བྱིན་མི་དེ་ ནང་གསུག་ཨིན་པའི་ ཉེས་འཛུགས་འབད་ཡོདཔ་ཨིན་པས།
བསོད་ནམས་དབང་རྒྱལ་གྱི་ཕོ་རྒནམ་ ཀུན་ལེགས་དངོས་གྲུབ་དེ་ ཚུལ་མིན་ཐོག་ལས་ སྐྱིན་འགྲུལ་དངུལ་ཀྲམ་༥༠༠,༠༠༠ ལེན་པའི་སྐབས་ གྲལ་གཏོགས་འབད་བའི་ ཉེས་འཛུགས་འབད་ཡོདཔ་ད་ བཱུ་ཊན་ཚོང་ལས་ཀྱི་ཇོ་བདག་ བཟང་ལ་ལུ་ ཚུལ་མིན་གྱི་སྐྱིན་འགྲུལ་དངུལ་ཀྲམ་ས་ཡ་༡༢༩ ལེན་པའི་སྐབས་ གྲལ་གཏོགས་འབད་མི་ལུ་ ཉེས་འཛུགས་ཁག་༡༡ འབད་ཡོདཔ་ད་ ཁོ་གིས་ པདྨ་དངོས་གྲུབ་ལུ་ དངུལ་ཀྲམ་༡༥༠,༠༠༠ ནང་གསུག་བྱིན་པའི་ ཉེས་འཛུགས་འབད་ནུག།
ཛམ་བྷ་ལ་ཤིང་བཟོ་དང་ སྒྲ་དབྱངས་ཀྱི་ དཀར་ཅུང་གིས་ དངུལ་ཀྲམ་ས་ཡ་༧ སྐྱིན་འགྲུལ་ཚུལ་མིན་ལེན་པའི་སྐབས་ གྲལ་གཏོགས་འབད་མི་ལུ་བརྟེན་ ཉེས་འཛུགས་ཁག་གསུམ་འབད་ཡོདཔ་ད་ བྱང་ཆུབ་བཟོ་སྐྲུན་ལས་སྡེ་གི་ རིག་འཛིན་ལུ་ཡང་ སྐྱིན་འགྲུལ་ཚུལ་མིན་ཐོག་ལས་ དངུལ་ཀྲམ་ས་ཡ་༢༣ ལེན་མིའི་ནང་ གྲལ་གཏོགས་འབད་མི་ལུ་བརྟེན་ ཉེས་འཛུགས་ཁག་བཞི་འབད་ཡོདཔ་མ་ཚད་ ཁོ་གིས་ཡང་ པདྨ་དངོས་གྲུབ་ལུ་ དངུལ་ཀྲམ་༨༠,༠༠༠ བྱིན་མི་དེ་ ནང་གསུག་ཨིན་པའི་ ཉེས་འཛུགས་འབད་ནུག།
རིག་འཛིན་གྱི་ནུ་གཅུང་ དབང་ཕྱུག་ལུ་ དངུལ་ཀྲམ་ས་ཡ་༢༠.༥ གནས་པའི་ སྐྱིན་འགྲུལ་བྱིན་མི་དེ་ ཚུལ་མིན་ཨིན་པའི་ཁར་ དངུལ་ཀྲམ་༥༥,༠༠༠ ནང་གསུག་བྱིན་པའི་ ཉེས་འཛུགས་ཁག་ལྔ་འབད་ནུག།
ཡར་རྒྱས་ས་རྐོ་འཕྲུལ་ཆས་ཚོང་འབྲེལ་འཐབ་མི་ བསྟན་འཛིན་རྒྱ་མཚོ་ལུ་ ཚུལ་མིན་ཐོག་ལས་ སྐྱིན་འགྲུལ་དངུལ་ཀྲམ་ས་ཡ་༦༣ ལེན་ནིའི་ནང་ གྲལ་གཏོགས་འབད་མི་དང་ ནང་གསུག་དངུལ་ཀྲམ་༡༠༠,༠༠༠ བྱིན་ཏེ་ འཕྲུལ་ཆས་བེག་ཧོ་ཉོ་ནིའི་ནང་ ཚུལ་མིན་གྱི་གྲལ་གཏོགས་འབད་བའི་ ཉེས་འཛུགས་ཁག་༧ འབད་ནུག།
ལྕང་རྒེད་འོག་ལས་ཨིན་མི་ ཐུགས་རྗེ་བཟང་མོ་གིས་ སྐྱིན་འགྲུལ་དངུལ་ཀྲམ་ས་ཡ་༩.༣ ལེན་པའི་ཁར་ ནང་གསུག་དངུལ་ཀྲམ་༡༠༠,༠༠༠ བྱིན་པའི་ ཉེས་འཛུགས་ཁག་༦ འབད་ཡོདཔ་ད་ ཐིམ་ཕུག་ལུ་ཡོད་མི་ ཨིསི་པིཌ་ཝེ་ སྣ་ཚོགས་ཚོང་ཁང་གི་ ཉིམ་རྡོ་རྗེ་ལུ་ སྐྱིན་འགྲུལ་དངུལ་ཀྲམ་ས་ཡ་༡.༥ ཚུལ་མིན་ཐོག་ལས་ བྱིན་པའི་ཁར་ ནང་གསུག་དངུལ་ཀྲམ་༣༠,༠༠༠ བྱིན་མི་ལུ་ ཉེས་འཛུགས་ཁག་༡༣ འབད་ཡོདཔ་ད་ ཇེ་ཝའི་ཌི་གི་ འཇམ་དབྱངས་ཀྱིས་ སྐྱིན་འགྲུལ་དངུལ་ཀྲམ་ས་ཡ་༧.༡ ཚུལ་མིན་ཐོག་ལས་ ལེན་པའི་ཁར་ ནང་གསུག་དངུལ་ཀྲམ་༥༠,༠༠༠ ལེན་པའི་ ཉེས་འཛུགས་ཁག་༡༠ འབད་ཡོདཔ་ཨིན་པས།
རྩོད་དཔོན་ཡོངས་ཁྱབ་ཡིག་ཚང་གིས་ ཉེས་འཛུགས་ཅན་༡༡ ག་ར་ལུ་ ཚུལ་མིན་ཐོག་ལས་ སྐྱེད་ཐོབ་མི་ མ་དངུལ་ཚུ་ གཞུང་ལུ་སོར་ཆུད་འབད་བཅུག་དགོ་པའི་ ཞུ་བ་འབད་ནུག།
གནད་དོན་དེའི་སྐོར་ལས་ འགོ་དང་པ་ གསལ་སྟོན་འབད་བའི་སྐབས་ ཉེས་འཛུགས་ཅན་ པདྨ་དངོས་གྲུབ་ཀྱིས་ སྐྱིན་འགྲུལ་ཚོགས་ཆུང་གི་ ཞལ་འཛོམས་ནང་བཙུགས་ཏེ་ ཆ་འཇོག་མ་འབད་མི་ ཚོང་མགྲོན་པ་༤༥ གི་ སྐྱིན་འགྲུལ་དངུལ་ཀྲམ་ས་ཡ་༦༥༥.༥༥ ལུ་ ཚུལ་མིན་ཐོག་ལས་ སྐྱིན་འགྲུལ་བྱིན་པའི་ཁར་ དུས་ཚོད་ཁར་ བཏབ་མ་ཚུགས་པའི་ མཐུན་རྐྱེན་ཚུ་ བྱིན་ཡོདཔ་སྦེ་ ཐོན་ཡོད་རུང་ ཤུལ་ལས་ ཚོང་མགྲོན་པ་༥༥ ལུ་དང་ དངུལ་འབོར་ཡང་ ས་ཡ་༥༧༦.༤༦༩ ལུ་ ཡར་སེང་སོང་ཡོདཔ་ཨིན་པས།
བྱ་ངན་དེ་ འབད་ནིའི་དོན་ལུ་ སྐྱིན་འགྲུལ་འགོ་དཔོན་དེ་གིས་ སྐྱིན་འགྲུལ་ལམ་ལུགས་ནང་ སྐྱིན་འགྲུལ་ཐེབས་བྱིན་པའི་སྐབས་ མདོག་གཏད་ཀྱི་ གོང་ཚད་ཡར་སེང་འབད་དེ་ སྐྱིན་འགྲུལ་འགོ་དཔོན་གཞན་ཚུ་གིས་ མ་ཤེསཔ་སྦེ་བཟོ་སྟེ་ སྐྱིན་འགྲུལ་བྱིན་ཡོདཔ་ད་ ཚུལ་མིན་ཐོག་ལས་ བྱིན་པའི་སྐབས་ ཁོ་རའི་འགོ་དཔོན་ཚུ་གིས་ ཤེས་མ་ཚུགས་ཨིན་པས།
པདྨ་དངོས་གྲུབ་ཀྱིས་ ཚུལ་མིན་འབད་ནིའི་དོན་ལུ་ ཁྲིམས་དོན་འགོ་དཔོན་ལས་རོགསཔ་གཉིས་ཀྱི་ མིང་རྟགས་ཐེངས་༤༢ རྫུས་མ་རྐྱབ་ཡོད་པའི་གནས་ཚུལ།
བཀྲིས་བསྟན་འཛིན།


text:
༉ གློག་བརྙན་གྱི་འཁྲབ་རྩེདམོ་ ལྷ་སྐྱིད་སྒྲོལ་མ་གིས་ སྤུ་ན་ཁའི་ མི་སེར་ཚུ་ལུ་ ཡིད་ཆེས་འདྲོངས་ཚུགསཔ་ བཟོ་མི་ལུ་བརྟེན་ ཚོགས་རྒྱན་གྱི་ རྒྱབ་སྐྱོར་ཐོབ་ཚུགས་ནུག།
དེ་ཡང་ མི་སེར་ཚུ་གིས་ དོ་འགྲན་འབད་མི་ འདེམས་ངོ་༨ ལས་ འཁྲབ་རྩེདམོ་ལུ་ འགྲན་ཟླ་དང་བྲལ་བའི་ ཚོགས་རྒྱན་མངམ་བཙུགས་ཏེ་ བཙག་འཐུ་འབད་ཡོདཔ་ལས་ མོ་གིས་ རྒྱལ་ཡོངས་ཚོགས་སྡེའི་ནང་ སྤུ་ན་ཁ་རྫོང་ཁག་ལས་ རྒྱལ་ཡོངས་ཚོགས་སྡེའི་ནང་ འཐུས་མི་སྦེ་ ཕྱག་ཞུ་ནི་ཨིན་པས།
ཁ་ཙ་ ལྷ་སྐྱིད་སྒྲོལ་མ་གིས་ འགྲེམ་ཐོག་ཚོགས་རྒྱན་དང་ ཚོགས་རྒྱན་ས་ཁོངས་༣༠ ནང་ ཚོགས་རྒྱན་༡༠,༠༠༠ བཙུགས་མི་ལས་༢,༣༣༣ ཐོབ་སྟེ་ རྒྱལ་ཁ་ཐོབ་ནུག།
ལྷ་སྐྱིད་སྒྲོལམ་དེ་ ཧ་ལས་ཡོདཔ་ད་ རྫོང་ཁག་དེ་ནང་ དོ་འགྲན་འབད་མི་ འདེམས་ངོ་ལེ་ཤ་ཡོདཔ་ལས་ ཚོགས་རྒྱན་གྱི་ གྲུབ་འབྲས་དེ་བཟུམ་ འཐོན་འོང་ཟེར་ རེ་བ་མ་བསྐྱེདཔ་ཨིན་རུང་ འགྲེམ་ཐོག་ཚོགས་རྒྱན་གྱི་ གྲུབ་འབྲས་ཚུ་ གསལ་སྟོན་འབདཝ་ད་ གྲུབ་འབྲས་ལེགས་ཤོམ་འོང་ནི་ཨིན་པའི་ ཚོར་སྣང་ཅིག་ བྱུང་ཡི་ཟེར་ ལྷ་སྐྱིད་སྒྲོལ་མ་གིས་ བཤདཔ་ཨིན་པས།
སྐྱེས་ལོ་༣༩ ལང་མི་ ལྷ་སྐྱིད་སྒྲོལ་མ་དེ་ འཛོམས་མི་རྒེད་འོག་ལས་ཨིནམ་ད་ མོ་ལུ་ སྐད་ཡིག་དང་ ལམ་སྲོལ་མཐོ་རིམ་སློབ་གྲྭ་ལས་ མཐོ་རིམ་ཤེས་ཚད་འཆང་ཡོདཔ་བཞིན་དུ་ སྤྱི་ལོ་༢༠༠༣ ལུ་ རྒྱལ་གཞུང་ཞི་གཡོག་ལྷན་ཚོགས་ཀྱི་ འགོ་དཔོན་བཙག་འཐུ་ཆོགས་རྒྱུགས་ནང་ལས་ ཨང་གཉིས་པ་ཐོན་ཡོདཔ་ཨིན་རུང་ ལཱ་མང་ཤོས་ར་ གློག་བརྙན་རྩེད་ནི་ཚུ་ནང་ འབྲེལ་འཛིན་འབད་དེ་ སྡོད་ཡོདཔ་ཨིན་མས།
རྟ་ལོག་རྒེད་འོག་ལས་ བཙན་སྐྱོགས་དབང་འདུས་ཀྱིས་ ཚོགས་རྒྱན་༡,༥༡༡ ཐོབ་སྟེ་ ཨང་༢ པ་ཐོན་ཡོདཔ་ད་ སྟོད་ཝང་རྒེད་འོག་ལས་ རྣམ་རྒྱལ་དབང་ཕྱུག་གིས་ ཚོགས་རྒྱན་༡,༤༧༡ དང་ དཀར་སྦིས་ས་ལས་ རིན་ཆེན་རྡོ་རྗེ་གིས་ ཚོགས་རྒྱན་༥༠༧ དང་ བརཔ་རྒེད་འོག་ལས་ ཀུན་ལེགས་དབང་ཕྱུག་གིས་༡,༢༠༧ ཁྲོམ་སྡེ་ལས་ བསོད་ནམས་ཀྱིས་ ཚོགས་རྒྱན་༡,༢༦༧ བདེ་ཆེན་མཐའ་ཡས་རྡོ་རྗེ་གིས་ ཚོགས་རྒྱན་༧༢༧ ཐོབ་ཡོདཔ་བཞིན་དུ་ འདེམས་ངོ་ཨམ་སྲུ་༢ པ་ གུ་མང་རྒེད་འོག་ལས་ བདེ་ཆེན་བཟང་མོ་གིས་ ཚོགས་རྒྱན་༩༩༥ ཐོབ་ནུག།
སྤུ་ན་ཁ་རྫོང་ཁག་ནང་ ཐོ་བཀོད་ཅན་གྱི་ ཚོགས་རྒྱན་སྐྱུར་མི་༡༦,༥༠༠ ཡོད་མི་ལས་༨,༨༠༠ ཨམ་སྲུ་ཨིན་པས།
ཁ་ཙ་ སྤུ་ན་ཁ་སྨན་ཁང་གི་ ཚོགས་རྒྱན་ས་ཁོངས་ནང་ ཚོགས་རྒྱན་བཙུགས་པར་ འོང་མི་ཚུ་གི་གྲས་ལས་ སྐྱེས་ལོ་༦༧ ལང་མི་ ཚེ་རིང་དང་ སྐྱེས་ལོ་༧༧ ལང་མི་ དཔལམོ་དེ་ཨིནམ་ད་ ཁོང་གཉིས་ཀྱི་ མིག་ཏོ་ལུ་ ཐོ་ཕོག་སྟེ་ཡོདཔ་ཨིན་པའི་གནས་ཚུལ།


text:
༉ མི་དབང་མངའ་བདག་རིན་པོ་ཆེ་མཆོག་ སྤུ་ན་ཁ་དང་ ཀྲོང་གསར་ བུམ་ཐང་ མོང་སྒར་ བཀྲིས་གཡང་རྩེ་ དེ་ལས་ བཀྲིས་སྒང་ལུ་ ཆིབས་སྐྱོད་གནང་སྟེ་ ཁ་ཙ་ རྒྱལ་ས་ལྟེ་བ་ལུ་ ལོག་ཕེབས་གནང་ནུག། ཆིབས་སྐྱོད་སྐབས་ མི་དབང་མཆོག་གིས་ རྫོང་ཁག་དེ་ཚུ་ནང་ བདེ་སྲུང་རྒྱལ་ཡོངས་ཞབས་ཏོག་ཆུའི་ལས་འགུལ་དང་ བདེ་སྲུང་རིག་རྩལ་ལས་རིམ་གྱི་ སྦྱོང་བརྡར་ལྟེ་བ་ཚུ་གིས་མ་དོ་བར་ མཐོ་རིམ་སློབ་གྲྭ་དང་ …རྒྱས་པར་ལྷག། »
སྤ་རོ་ཨེཕ་སི་གིས་ སྦྱེལཝ་སྦྱེལ་སར་ སྡེ་ཚན་དྲག་ཤོས་ཚར་༢ ཐོན་ཡོདཔ།
༉ སྤྱི་ལོ་༢༠༢༠ དང་༢༠༢༡ གི་ བྷུ་ཊཱན་ཕུཊ་བཱོལ་པི་རི་མི་ཡར་ལིག་གི་ རྩེད་འགྲན་དྲག་ཤོས་དོན་ལུ་ ཐིམ་ཕུག་སི་ཊི་ཨེཕ་སི་དང་ སྤ་རོ་ཨེཕ་སི་སྡེ་ཚན་༢ ཀྱི་བར་ན་ མཐའ་བཅད་རྩེད་འགྲན་འབདཝ་ད་ སྤ་རོ་ཨེཕ་སི་གིས་ རྒྱལ་ཁ་ཐོབ་ཡོདཔ་ལས་ སྦྱེལཝ་སྦྱེལ་སར་ དྲག་ཤོས་ཐེངས་༢ པ་ཨིན་པས། སྤྱི་ཟླ་༡༠ པའི་ཚེས་༢ ལུ་ སྤ་རོ་ཨེཕ་སི་སྡེ་ཚན་གྱི་ འུ་ཆུ་ཕུཊ་བཱོལ་རྩེད་ཐང་ནང་སྦེ་ …རྒྱས་པར་ལྷག། »
ཕུན་ཚོགས་གླིང་ཟུར་བཞག་མཐུན་རྐྱེན་གྱིས་ ཕྱིའི་ལས་མི་ཚུ་ལུ་ ལྷན་ཐབས་འབྱུང་ནི།
༉ སྤྱི་ཟླ་༩ པའི་ཚེས་༣༠ ལུ་ ཕུན་ཚོགས་གླིང་ཏུ་ས་གཙང་ཆུའི་ ས་ཁོངས་ནང་ ཉལ་ཁྲི་༤༠༠ འབད་མི་ གནས་སྐབས་ཀྱི་ ཟུར་བཞག་མཐུན་རྐྱེན་གསརཔ་ལུ་ རབ་གནས་འབད་ནུག། ཟུར་བཞག་ཁང་དེ་བརྩིས་ཏེ་ ནད་ཡམས་ཀོ་བི་-༡༩ འཐོབ་ཉེན་ཡོད་མི་ ཕུན་ཚོགས་གླིང་དང་ དགེ་ལེགས་ཕུག་ བསམ་གྲུབ་ལྗོངས་མཁར་ དེ་ལས་ བསམ་རྩེ་ལུ་ ཟུར་བཞག་ཁང་གི་ …རྒྱས་པར་ལྷག། »
རྒྱལ་ཡུམ་ཕན་གྲོགས་བློ་གཏད་ལས་འགུལ་གྱིས་ སྨན་ཁང་ཚུ་ལུ་ གྲོགས་རམ་ཐེངས་༢ པ།
༉ མི་དབང་རྒྱལ་ཡུམ་ སངས་རྒྱས་ཆོས་སྒྲོན་དབང་ཕྱུག་མཆོག་གི་ མགྲིན་ཚབ་ལུ་ རྒྱལ་ཡུམ་ཕན་གྲོགས་བློ་གཏད་ལས་སྡེ་༼Gyalyum Charitable Trust༽གིས་ ཁ་ཙ་ ཐིམ་ཕུག་འཇིགས་མེད་རྡོ་རྗེ་དབང་ཕྱུག་ རྒྱལ་ཡོངས་གཙོ་བསྟེན་སྨན་ཁང་ནང་ དངུལ་ཀྲམ་ས་ཡ་༥ ལྷགཔ་ཅིག་གི་ སྨན་བཅོས་མཁོ་ཆས་དང་ ཀོ་བིཌ་-༡༩ འི་ཉེན་སྐྱོབ་ཅ་ཆས་ དཔེར་ན་ སྲོག་རླུང་དང་འབྲེལ་བའི་ མཁོ་ཆས་དང་ སྲོག་རླུང་ཚད་འཛིན་མཐུན་རྐྱེན་ཚུ་ ཞལ་འདེབས་འབད་ཡོདཔ་ད་ …རྒྱས་པར་ལྷག། »
ཨཱསི་ཊེ་ལི་ཡ་ལུ་ འབྲུག་གི་གཞུང་ཚབ་ཀྱིས་ ངོ་སྤྲོད་ཡིག་ཆ་ཕུལ་ཡོདཔ།
༉ ཁ་ཙ་ ཨཱསི་ཊེ་ལི་ཡ་རྒྱལ་ཁབ་ཀྱི་དོན་ལུ་ འབྲུག་གི་གཞུང་ཚབ་ བསོད་ནམས་སྟོབས་རྒྱས་ཀྱིས་ ཡོངས་འབྲེལ་གྱི་ རྒྱང་མཐོང་ཐོག་ལུ་ ཨཱསི་ཊེ་ལི་ཡའི་ སྤྱི་འཛིན་ཡོངས་ཁྱབ་ ཌེ་བིཌ་ཧུར་ལེ་མཆོག་ལུ་ ཁོ་རའི་གཞུང་ཚབ་ངོ་སྤྲོད་ཀྱི་ ཡིག་ཆ་ཚུ་ ཕུལ་ཡོདཔ་ཨིན་པས། ཡོངས་འབྲེལ་ཐོག་ལས་ ངོ་སྤྲོད་ཡིག་ཆ་ཕུལ་བའི་ རྟེན་འབྲེལ་ནང་ གཞུང་ཚབ་ཀྱིས་ ཨཱསི་ཊེ་ལི་ཡའི་ སྤྱི་འཛིན་ཡོངས་ཁྱབ་དང་ ཁོ་གི་ཨམ་ལུ་ …རྒྱས་པར་ལྷག། »
སའི་རྒུད་འཐུས་ ག་གིས་སྤྲོད་ནི་ཨིན་ན?
༉ བསམ་གྲུབ་ལྗོངས་མཁར་ཁྲོམ་སྡེའི་ བདག་སྐྱོང་གིས་ འཕྲིན་ལས་རྡོ་རྗེ་ལུ་ རྒུད་འཐུས་ཚུ་ ག་གིས་ ག་དེ་སྦེ་ སྤྲོད་ནི་ཨིན་ནའི་སྐོར་ལས་ རྒྱལ་ཡོངས་ས་འཇལ་ལྷན་ཚོགས་དང་ གཞུང་དང་གཅིག་ཁར་ གྲོས་བསྟུན་འབད་ནི་ཨིན་པས། དེ་ཡང་ འདས་པའི་བདུན་ཕྲག་ནང་ མངོན་མཐོ་ཁྲིམས་འདུན་གྱིས་ ཟངས་མདོག་དཔལ་རི་ལྷ་ཁང་གི་ ས་ཆའི་བདག་དབང་དེ་ ཁྲོམ་སྡེ་བདག་སྐྱོང་ལུ་ གནང་ཡོད་རུང་ འཕྲིན་ལས་རྡོ་རྗེ་གིས་ ད་ལྟོ་ཚུན་ …རྒྱས་པར་ལྷག། »
ཕུན་ཚོགས་གླིང་ལུ་ རྟ་ཚུ་བདག་མེད་བཞག་པའི་གདོང་ལེན།
༉ ཕུན་ཚོགས་གླིང་ལུ་ རྟ་དྲེལ་ཚུ་ བདག་འཛིན་འཐབ་མི་མེད་པར་ སྤྱང་འཁྱམས་སྡོད་དེ་ ལོ་ལེ་ཤ་ ལང་ཡོདཔ་མ་ཚད་ འཕྲལ་ཁམས་ཅིག་ལས་ གྱངས་ཁ་དེ་ཡང་ ཡར་སེང་སོང་མི་ལུ་བརྟེན་ ཁྲོམ་སྡེ་ཡིག་ཚང་དང་ ས་གནས་ནང་ སྡོད་མི་ཚུ་ ཚ་གྱང་ལང་སྟེ་ཡོདཔ་ཨིན་པས། ནད་ཡམས་ཀོ་བིཌ་-༡༩ ལུ་བརྟེན་ འགྲོ་འགྲུལ་བཀག་དམ་འབད་མི་དེ་ ལྷོད་ཡངས་བཏང་པའི་ཤུལ་ལས་ ཕུན་ཚོགས་གླིང་ཁྲོམ་སྡེ་གིས་ སྤྱང་འཁྱམས་སྡོད་མི་ …རྒྱས་པར་ལྷག། »
ནགས་ཚལ་འགོ་དཔོན་ཚུ་ རང་བཞིན་གནས་སྟངས་ སྲུང་སྐྱོབ་འབད་མི་ཨིནམ།
༉ སྤྱི་ཟླ་༩ པའི་ཚེས་༣ གྱི་ ཕྱི་རུའི་ཆུ་ཚོད་༧:༤༠ དེ་ཅིག་ཁར་ དབང་འདུས་ཕོ་བྲང་ སྒང་སྟེང་རྒེད་འོག་གི་ མཚམས་ཁང་ཅིག་ནང་ དོམ་མཐོང་པའི་ཤུལ་ལས་ དགེ་སློང་ཅིག་གིས་ གླིང་འཛིན་འགོ་དཔོན་ཚུ་ལུ་ སྙན་ཞུ་འབད་ནུག། དབང་འདུས་ཕོ་བྲང་ནགས་ཚལ་སྡེ་ཚན་གྱི་ འགོ་དཔོན་༦ གིས་ ཕྱི་རུའི་ལྟོ་བཟའ་བའི་ཤུལ་ལས་ ནགས་ཚལ་འགོ་དཔོན་ཅིག་གིས་ ཀྲོབ་མདའ་དང་ འཕྲུལ་མེ་འབག་སྟེ་ …རྒྱས་པར་ལྷག། »
དགེ་ལེགས་ཕུག་ ཨའི་པོ་ལི་རོང་ཆུའི་ལྕགས་ཟམ་ སྤྱི་ལོ་༢༠༡༩ ལུ་ཡང་ ཐེངས་༢ རམ་ཡོདཔ།
༉ འདས་པའི་ཉིནམ་༢ ཀྱི་རིང་ དགེ་ལེགས་ཕུག་ལུ་ ཆརཔ་མ་ཆད་པར་རྐྱབ་མི་ལུ་བརྟེན་ ཁ་ཙ་ ནང་འཁོད་གནམ་གྲུ་ཐང་གི་ ཉེ་འདབས་ལུ་ཡོད་མི་ ཨའི་པོ་ལི་རོང་ཆུའི་ ལྕགས་ཟམ་དེ་ རམ་ཡོདཔ་ཨིན་པས། གནས་ཚུལ་བཤད་མི་ཚུ་དང་འཁྲིལཝ་ད་ དྲོ་པའི་ཆུ་ཚོད་༥ དེ་ཅིག་ཁར་ རོང་ཆུ་བྲེས་མི་ལུ་བརྟེན་ ཆུ་རུད་ཐོན་ནུག་ཟེར་ཨིནམ་ད་ བྱུང་རྐྱེན་དེ་ནང་ མི་ལུ་གནོད་སྐྱོན་ཚུ་ ག་ནི་ཡང་ མ་བྱུངམ་ཨིན་པས། …རྒྱས་པར་ལྷག། »
གསོ་བའི་ཞབས་ཏོག་ ཡར་དྲག་གཏང་ཐབས་ལུ་ ཡན་ལག་སྨན་ཁང་ཚུ་ བཟོ་སྐྲུན་འབད་ནི།
༉ ཁྲོམ་སྡེ་ཚུ་ནང་ མི་མང་གི་ གཟུགས་ཁམས་འཕྲོད་བསྟེན་བདག་འཛིན་དང་ གསོ་བའི་ཞབས་ཏོག་ཚུ་ སྤུས་ཚད་ཅན་སྦེ་ མཁོ་སྤྲོད་འབད་ནིའི་དོན་ལུ་ གསོ་བ་ལྷན་ཁག་དང་ ཨེ་ཤི་ཡཱན་གོང་འཕེལ་དངུལ་ཁང་༢ ཀྱིས་ མཉམ་འབྲེལ་ཐོག་ལས་ ཁྲོམ་སྡེ་ཕྱི་ཁར་ ཡན་ལན་སྨན་ཁང་ཚུ་ བཟོ་སྐྲུན་འབད་ནི་ཨིན་པས། ཡན་ལག་སྨན་ཁང་ཚུ་ གཞི་བཙུགས་འབད་ནི་དེ་ གསོ་བའི་གོང་འཕེལ་ལས་རིམ་གྱི་ ཆ་ཤས་ཅིག་ཨིནམ་ད་ ཨེ་ཤི་ཡཱན་གོང་འཕེལ་དངུལ་ཁང་གིས་ དངུལ་ཀྲམ་དུང་ཕྱུར་༡.༤ …རྒྱས་པར་ལྷག། »


text:
༉ འབྲུག་རྒྱལ་ཁབ་འདི་ ལོ་ངོ་བཅུ་ཕྲག་ཅིག་གི་ཧེ་མར་ རྩ་ཁྲིམས་ཅན་གྱི་ དམངས་གཙོའི་གཞུང་ལུགས་ལུ་ སོར་བསྒྱུར་འབད་ཞིནམ་ལས་ཚུར་ རྒྱལ་ཡོངས་ཚོགས་སྡེའི་ བཙག་འཐུ་༣ པའི་ནང་ ཚོགས་རྒྱན་སྐྱུར་མི་ཚུ་གིས་ འགན་ཁུར་ཐེབས་འབག་སྟེ་ བཅའ་མར་གཏོགས་མི་དེ་ མཐར་འཁྱོལ་ཅན་དང་ རྒྱལ་རབས་ནང་ཚུད་པའི་ བཙག་འཐུ་ཅིག་སྦེ་ མ་བཞགཔ་ཨིན་མས།
དེ་ཡང་ བཙག་འཐུའི་དོན་ལུ་ འདེམས་ངོ་༡༢༧ གྱིས་ དོ་འགྲན་འབད་མི་དེ་ གྱངས་ཁ་མཐོ་ཤོས་ཅིག་ཨིན་པའི་ཁར་ རྫོང་ཁག་༢༠ གི་དོན་ལུ་ མི་སེར་གྱི་འཐུས་ཚབ་༢༠ བཙག་འཐུ་འབད་ནིའི་ནང་ ཚོགས་རྒྱན་སྐྱུར་མི་༢༣༤,༥༣༥ གིས་ འབྲེལ་གཏོགས་འབད་ཡོདཔ་ད་ གྱངས་ཁ་ཚུ་ལུ་ བལྟ་བ་ཅིན་ འདེམས་ངོ་རེ་ལུ་ ཚོགས་རྒྱན་སྐྱུར་མི་༡༡,༧༢༦ གི་རྩིས་ ཨིན་མི་དེ་ སྤྱི་ལོ་༢༠༡༣ ལུ་ ཚོགས་རྒྱན་སྐྱུར་མི་༨,༥༧༨ དང་ཕྱདཔ་ད་ ཡར་འཕར་སོང་ནུག།
ད་རུང་ ཐོ་བཀོད་ཅན་གྱི་ ཚོགས་རྒྱན་སྐྱུར་མི་ ཕོ་སྐྱེས་ཚུ་དང་ཕྱདཔ་ད་ ཨམ་སྲུ་མང་དོ་ཡོདཔ་ཨིན་རུང་ ད་རེས་ཀྱི་ བཙག་འཐུ་ནང་ གྲལ་གཏོགས་འབད་མི་ ཕོ་སྐྱེས་མངམ་ཐོན་མི་དེ་ སྔར་མ་བྱུང་བའི་ གནས་ཐོ་ཅིག་ཨིནམ་ད་ དེ་ཡང་ ཚོགས་རྒྱན་སྐྱུར་མི་ ཕོ་སྐྱེས་༡༡༨,༧༢༦ ཐོན་ཡོད་རུང་ ཨམ་སྲུ་༡༡༥,༨༠༩ མ་གཏོགས་ གྲལ་གཏོགས་མ་འབད་བས།
ཚོགས་རྒྱན་སྐྱུར་མི་ ཕོ་མོའི་བར་ན་ ཁྱད་པར་སྦོམ་ ཐོན་མི་དེ་ཡང་ འགྲེམ་ཐོག་ཚོགས་རྒྱན་སྐྱུར་མི་ ཕོ་སྐྱེས་མང་ནི་དེ་གིས་ འོང་ནི་ཨིནམ་ད་ འགྲེམ་ཐོག་ཚོགས་རྒྱན་བསྐྱུར་ནིའི་དོན་ལུ་ མི་གྲངས་༢༨,༣༢༥ གིས་ ཐོ་བཀོད་འབད་ཡོད་མི་ལས་༧,༤༦༣ ཨམ་སྲུ་དང་༢༠,༨༦༢ ཕོ་སྐྱེས་ཨིན་མས།
དེ་ལས་ ཚོགས་རྒྱན་ས་ཁོངས་ཚུ་ནང་ འཕྲུལ་ཆས་ཐོག་ལས་ ཚོགས་རྒྱན་བཙུགས་པར་སོང་མི་ ཨམ་སྲུའི་གྱངས་ཁ་དེ་༨༩,༣༡༦ ཨིནམ་ལས་ ཚོགས་རྒྱན་སྐྱུར་མི་ ཕོ་སྐྱེས་ཚུ་ལས་ བརྒྱ་ཆ་༥.༣༡ མཐོ་དོ་ཡོདཔ་ཨིན་རུང་ འགྲེམ་ཐོག་རྒྱན་ཤོག་ལྷན་ཐབས་ས་ཁོངས་དང་ འགྲུལ་སྐྱོད་ཚོགས་རྒྱན་མཐུན་རྐྱེན་སྤྱོད་མི་ཡང་ ཨམ་སྲུ་ཚུ་དང་ཕྱདཔ་ད་ ཕོ་སྐྱེས་མངམ་འདུག།
དེ་བཟུམ་ ཚོགས་རྒྱན་བཙུགས་ཐངས་ནང་ བསྒྱུར་བཅོས་སོང་མི་དེ་ ངལ་རངས་དགོཔ་ཅིག་ཨིན་རུང་ ནན་ཞིབ་འབད་དགོཔ་ཅིག་ཡང་འདུག། ག་འཆརཔ་ཟེར་བ་ཅིན་ འགྲེམ་ཐོག་ཚོགས་རྒྱན་གྱི་ མཐུན་རྐྱེན་དེ་ གདམ་ཁ་ཅན་གྱི་ ལས་གཡོགཔ་སྡེ་ཚན་ཚུ་ལུ་ བྱིན་ཡོདཔ་ཨིན་རུང་ འགྲེམ་ཐོག་ཚོགས་རྒྱན་གྱི་དོན་ལུ་ ཐོ་བཀོད་འབད་མི་ཚུ་ལུ་ལྟཝ་ད་ གཙུག་སྡེ་ཚུ་དང་ཕྱདཔ་ད་ ཁྱིམ་ནང་སྡོད་མི་ ཨམ་སྲུ་མང་དོ་ཡོད་པའི་ གསལ་སྟོན་འབདཝ་མས།
རྒྱལ་ཡོངས་ཚོགས་སྡེའི་ བཙག་འཐུ་བྱ་རིམ་དེ་ མཇུག་བསྡུ་ཡོད་རུང་ གལ་གནད་ཅན་གྱི་ རྒྱལ་ཡོངས་ཚོགས་འདུའི་ བཙག་འཐུ་རན་དོ་ཡོདཔ་མ་ཚད་ ད་རེས་ནངས་པར་ ཕོ་མོ་འདྲ་མཉམ་གྱི་ ཚ་གྱང་དང་ གནད་དོན་ཚུ་ཐོན་པའི་ ནམ་དུས་ལུ་ འགྲེམ་ཐོག་ཚོགས་རྒྱན་གྱི་ མཐུན་རྐྱེན་དེ་ བརྟེན་སྡོད་མི་ ཨམ་སྲུ་ཚུ་ལུ་ཡང་ གོ་སྐབས་བྱིན་ནི་གི་ ཐབས་ལམ་བཏོན་དགོཔ་འདུག།
འདས་པའི་བཙག་འཐུ་བཟུམ་མེན་པར་ ད་རིས་ ཨམ་སྲུ་འདེམས་ངོ་༢ བསྐྱར་ཞིབ་ཚོགས་ཁང་གི་ འཐུས་མི་སྦེ་ བཙག་འཐུ་གྲུབ་མི་དེ་གིས་ ངོ་ཚབ་བཙག་འཐུ་འབད་ནིའི་ནང་ལྷོདཔ་ད་ གོ་གནས་ཐོག་ཡོད་མི་ལུ་ བལྟ་ནི་མེདཔ་དང་ ཕོ་མོའི་བར་ན་ དབྱེ་ཕྱེ་ནི་མེད་པའི་ བརྡ་མཚོན་སྟོནམ་ཨིན་མས། དེ་ཡང་ སྤྱི་ལོ་༢༠༡༣ ལུ་ རྒྱལ་ཁབ་ཀྱིས་ ཚོགས་སྡེའི་འཐུས་མི་བགྲེསཔ་༡༤ ལས་༦ རྐྱངམ་གཅིག་ བཙག་འཐུ་གྲུབ་ཡོདཔ་ད་ ད་རིས་ཀྱི་ བཙག་འཐུ་ནང་ འགོ་ཐོག་སྐབས་ གོ་གནས་ཐོག་ཡོད་མི་ འཐུས་མི་༡༤ ཐོན་ཡོད་རུང་ གདམ་ངོའི་འཛོམས་འདུ་ནང་༢ གདམ་འཐུ་གྲུབ་མ་ཚུགས་པའི་ཁར་ མཐའ་བཅད་ཀྱི་ བཙག་འཐུ་ནང་ ཁོང་༡༢ ལས་༥ མ་གཏོགས་ བཙག་འཐུ་གྲུབ་མ་ཚུགས།
འབྲུག་གི་བཙག་འཐུ་ལྷན་ཚོགས་ཀྱིས་ ཚོགས་སྡེའི་བཙག་འཐུ་༣ པའི་ནང་ ཚོགས་རྒྱན་སྐྱུར་མིའི་ གྱངས་ཁ་ཡར་སེང་སོང་མི་དེ་ འགྲེམ་ཐོག་རྒྱན་ཤོག་ལྷན་ཐབས་ས་ཁོངས་དང་ འགྲུལ་སྐྱོད་ལྷན་ཐབས་མཐུན་རྐྱེན་ཚུ་ རྒྱལ་ཁབ་ནང་འཁོད་ལུ་ གཞི་བཙུགས་འབད་མི་ལུ་བརྟེན་ཨིནམ་སྦེ་ བཤད་ཡོདཔ་ད་ ཚོགས་རྒྱན་དེ་ རང་མོས་དང་ རྣག་དག་ཐོག་ལས་ འགོ་འདྲེན་འཐབ་ཚུགས་ནིའི་དོན་ལུ་ ལྷན་ཚོགས་དང་ ཚོགས་རྒྱན་འགོ་དཔོན་༦,༠༠༠ ལྷགཔ་ཅིག་གིས་ ཉིན་ནུབ་མེད་པར་ ལཱ་རྩ་འགེངས་ཏེ་འབད་བའི་ གྲུབ་འབྲས་ཅིག་ཨིནམ་ལས་ བསྟོད་བསྔགས་བརྗོད་དགོཔ་འདུག།
མི་སེར་ཚུ་གིས་ཡང་ རང་སོའི་འགན་ཁུར་ བཏགས་སར་བསྐྱལ་ཡོདཔ་བཞིན་དུ་ ད་ལས་ཕར་ བཙག་འཐུ་གྲུབ་མི་ཚུ་གིས་ ཁོང་རའི་འགན་ཁུར་ ཚུལ་བཞིན་དུ་ འབག་ནི་གི་ དུས་ཚོད་ལུ་ ལྷོད་ཡོདཔ་ཨིན།
བཙག་འཐུའི་བྱ་རིམ་ལུ་ ལེགས་ཆའི་ངོས་ལེན།
༉ འབྲུག་རྒྱལ་ཁབ་འདི་ ལོ་ངོ་བཅུ་ཕྲག་ཅིག་གི་ཧེ་མར་ རྩ་ཁྲིམས་ཅན་གྱི་ དམངས་གཙོའི་གཞུང་ལུགས་ལུ་ སོར་བསྒྱུར་འབད་ཞིནམ་ལས་ཚུར་ རྒྱལ་ཡོངས་ཚོགས་སྡེའི་ བཙག་འཐུ་༣ པའི་ནང་ ཚོགས་རྒྱན་སྐྱུར་མི་ཚུ་གིས་ འགན་ཁུར་ཐེབས་འབག་སྟེ་ བཅའ་མར་གཏོགས་མི་དེ་ མཐར་འཁྱོལ་ཅན་དང་ རྒྱལ་རབས་ནང་ཚུད་པའི་ བཙག་འཐུ་ཅིག་སྦེ་ མ་བཞགཔ་ཨིན་མས།


text:
ཉིམ་ལུང་གཡུས་ཚན་ལས་ སྐྱེས་ལོ་༥༦ ལང་མི་ སོ་ནམ་པ་ བསོད་ནམས་ཕུན་ཚོགས་དེ་ ཞིང་ཆུ་ལངམ་མེད་མི་ལུ་བརྟེན་ བྱ་ཐབས་མེད་པར་ ཀེ་བ་འཛུགས་སྐྱོང་གི་དོན་ལུ་ ཞི་རྨོ་བའི་བསྒང་།
Check Also
སྤྱི་ལོ་༢༠༤༠ འི་ནང་འཁོད་ལུ་ ནང་འཁོད་གློག་མེའི་སྤྱོད་ཁྲལ་ ཡུ་ནིཊ་རེ་ལུ་ དངུལ་ཀྲམ་༤.༥༡ ལུ་ ལྷོད་ནིའི་དམིགས་གཏད།
༉ ནང་འཁོད་གློག་མེའི་སྤྱོད་ཁྲལ་གྱི་ དམིགས་གཏད་སྙན་ཞུ་དང་འཁྲིལ་བ་ཅིན་ ཆུ་ལུ་བརྟེན་པའི་གློག་མེ་ ཁ་སྐོང་མེ་ག་ཝཱཊ་༢,༠༠༠ ལྷགཔ་ཅིག་ ཐོན་སྐྱེད་འབད་ནིའི་ འཆར་གཞི་ཡོད་མི་དང་བསྟུན་ སྤྱི་ལོ་༢༠༤༠ འི་ནང་འཁོད་ལུ་ ནང་འཁོད་སྤྱོད་ཁྲལ་ཡུ་ནིཊ་རེ་ལུ་ དངུལ་ཀྲམ་༤.༥༡ ལུ་ ལྷོད་ནིའི་དམིགས་གཏད་ཨིན་པས། དཔེ་འབད་བ་ཅིན་ …


text:
༉ སྤྱི་ཟླ་༣ པའི་ཚེས་༢༨ ལུ་ ཆེ་མཐོ་ཁྲིམས་ཁྲི་༢ པ་གིས་ བདེ་སྲུང་སྦྱོང་བརྡར་ནང་ མ་དངུལ་ལོག་སྤྱོད་འབད་བའི་ ཉེས་འཛུགས་ནང་ འབྲེལ་བ་ཡོད་མི་ལིང་དཔོན་ ཚེ་རིང་སྟོབས་རྒྱས་ལུ་ ལུང་བསྟན་ཕུག་དམག་སྡེ་ལྟེ་བ་གིས་ དངུལ་ཀྲམ་༨༢༤,༠༠༠ ལོག་སྤྱོད་འབད་བའི་ ཉེས་འཛུགས་བཀལ་ཡོད་མི་ལུ་ སྒྲུབ་བྱེད་སྙན་གསན་འབད་ཡི།
དེ་ཡང་ ཚེ་རིང་སྟོབས་རྒྱས་ཀྱིས་ ཆེ་མཐོ་ཁྲིམས་འདུན་ལུ་ དངུལ་ཀྲམ་༡༤༠,༠༠༠ ཤོ་ཐེངས་༡༥ པའི་སྐབས་ བདུན་ཕྲག་ལྔའི་རིང་ བདག་སྐྱོང་འགོ་དཔོན་འབདཝ་ད་ རྩིས་སྒྲིག་འབད་ཡོད་པའི་ ཁ་བཟེད་ཡོདཔ་ད་ མ་དངུལ་དེ་ཡང་ ཆང་དང་བཀག་དམ་ཅན་གྱི་ ཟས་རིགས་ཉོ་མི་དང་ གསོལ་རས་བྱིན་ནིའི་དོན་ལུ་ ལག་ལེན་འཐབ་ཡོདཔ་སྦེ་ཞུ་ཡི།
ཁོ་ལུ་ དངུལ་ཀྲམ་༨༢༤,༩༠༠ བཀལ་ཡོད་མི་དེ་ ཚོང་པ་ཚུ་ལུ་ ངན་ལྷད་བཀག་སྡོམ་ལྷན་ཚོགས་ཀྱིས་ དྲི་དཔྱད་འབད་བའི་སྐབས་ ཕོག་ཚད་གུ་བཀལ་ཏེ་ སླབ་པའི་རྩིས་ཁྲ་ཚུ་མ་གཏོགས་ ཟད་རྩིས་བཏང་ཡོད་མི་ཚུ་ག་ར་ མ་ཚུད་པས་ཟེར་ཨིན་པས།
ཁོ་གིས་སླབ་མིའི་ནང་ སྦྱོང་བརྡར་མཇུག་བསྡུ་བའི་ཤུལ་ལས་ དངུལ་ཀྲམ་༥༠,༨༡༧ རྒྱགས་སྐལ་ལོག་སྟེ་ ཚོང་པ་ཚུ་ལུ་ སྤྲོད་ཅི་ཟེར་ཨིན་པས།
དམག་སྡེའི་ཁྲིམས་རྩོདཔ་ ཀུན་དགའ་བསྟན་འཛིན་གྱིས་ ཚེ་རིང་སྟོབས་རྒྱས་ཀྱིས་ རྒྱགས་སྐལ་ལོག་སྤྲོད་མི་ཚུ་ རྩིས་ཁྲ་ནང་བདེ་སྒྲིག་འབད་དེ་ མ་བཙུགས་པས་ཟེར་ཞུ་ཡོདཔ་ད་ ཁོ་གིས་ ངན་ལྷད་བཀག་སྡོམ་ལྷན་ཚོགས་ལུ་ དངུལ་ཀྲམ་༡༠༠,༠༠༠ བདེ་སྒྲིག་འབད་ཡོདཔ་སྦེ་ སླབ་ནུག་ཟེར་ཞུ་ཡི།
ཁོ་གིས་སླབ་མིའི་ནང་ ངན་ལྷད་བཀག་སྡོམ་ལྷན་ཚོགས་ཀྱིས་ ཞིབ་དཔྱད་འབད་མི་ སྙན་ཞུ་དང་འཁྲིལཝ་ད་ ཚེ་རིང་སྟོབས་རྒྱས་ཀྱིས་ ཀར་ན་བྷ་དུར་ཁར་ཀ་གི་ ཚོང་ཁང་དང་གཅིག་ཁར་ དངུལ་ཀྲམ་༤༡༤,༢༦༠ རྩིས་སྒྲིག་འབད་བའི་ཁར་ དགའ་རྒྱལ་ཚོང་ཁང་ལས་ དངུལ་ཀྲམ་༣༡༠,༦༥༠ དེ་ལས་ རྡོ་རྗེ་མངར་ཟས་ཚོང་ཁང་ལས་ དངུལ་ཀྲམ་༡༠༠,༠༠༠ བདེ་སྒྲིག་འབད་ཡོདཔ་སྦེ་ མཐོང་ནུག་ཟེར་ཞུ་ཡི།
ཞིབ་དཔྱད་འབད་མི་ཚུ་གིས་ ཚོང་པ་དང་ མཛོད་གཉེར་ཚུ་གིས་ ཐོ་སོ་སོར་སྦེ་ བཞག་ཡོད་མི་ཚུ་ཡང་ དབྱེ་ཞིབ་འབད་ཡོདཔ་ཨིན་པས།
ལིང་དཔོན་ཚེ་རིང་སྟོབས་རྒྱས་ཀྱིས་ ཚོང་དཔོན་ཚུ་གིས་ ངག་བརྗོད་བྱིན་མི་ཚུ་ག་ར་ ཕོག་ཚད་གུ་བཀལ་ཏེ་ སླབ་ནུག་ཟེར་ཨིནམ་དང་ ཚོང་པ་ཚུ་ག་ར་ བདེ་སྲུང་སྦྱོང་བརྡར་འབད་བའི་སྐབས་ བཅའ་མར་གཏོགས་མི་ འགོ་དཔོན་ག་ར་དང་གཅིག་ཁར་ འབྲེལ་བ་འཐབ་མི་ཚུ་ཨིནམ་ལས་ ཁོང་ཚུ་གིས་ འགོ་དཔོན་ག་དང་གཅིག་ཁར་ མ་དངུལ་ག་དེ་རེ་ ཡོདཔ་ཨིན་ན་ སེམས་ཁར་བཞག་ནི་དེ་ ལཱ་ཁག་འོང་ཟེར་ཞུ་ཡི།
ཁོ་གིས་ ཁྲིམས་འདུན་ལུ་ ཀར་ན་བྷ་དུར་དེ་ སེམས་ཁམས་ཀྱི་ནད་གཞི་ཡོད་པའི་ མི་ཅིག་ཨིན་པའི་སྐོར་ལས་ཡང་ གསོ་བའི་སྙན་ཞུ་ཕུལ་ཡོདཔ་ཨིན་པས།
ཁོ་གིས་ དགའ་རྒྱལ་ཚོང་ཁང་གི་ཇོ་བདག་ འཕྲིན་ལས་རྒྱ་མཚོ་གིས་ ཁོ་ལུ་ ཐོག་མའི་དམག་སྡེ་ལྟེ་བའི་ ཁྲིམས་འདུན་ལུ་ ངན་ལྷད་བཀག་སྡོམ་ལྷན་ཚོགས་ཀྱི་ དྲི་དཔྱད་ཐེངས་གཉིས་པ་ རྩིས་བཱིལ་ནང་ཡོད་མི་ ལག་བྲིས་ཚུ་ ཁོ་གིས་མེན་ཟེར་སླབ་ནུག་ཟེར་ཞུ་ཡི།
ཁྲིམས་རྩོདཔ་གིས་ ཚོང་པ་ཚུ་གིས་ ངག་བརྗོད་ཚུ་ སོར་ནི་དེ་གིས་ ཁྲིམས་འདུན་གྱིས་ བདེན་དཔྱད་འབད་དགོཔ་སྦེ་ ཞུ་ཡི།
ལིང་དཔོན་ཚེ་རིང་སྟོབས་རྒྱས་ཀྱིས་ ངན་ལྷད་བཀག་སྡོམ་ལྷན་ཚོགས་ཀྱི་ ཞིབ་དཔྱད་འབད་མི་ཚུ་གིས་ བདེ་སྲུང་སྦྱོང་བརྡར་འབད་མི་ ཉིན་བསྟར་བཞིན་དུ་ མི་༡༨༢ ཡོདཔ་ཨིན་རུང་ མི་༡༢༡ ལུ་རྐྱངམ་གཅིག་ རྩིས་རྐྱབ་ནུག་ཟེར་ ཞུ་ཡོད་པའི་ཁར་ སྦྱོང་བརྡར་པ་ཚུ་གིས་མ་དོ་བར་ གཞན་ཡང་ བཅའ་སྒྲིག་རྐྱབ་མི་དང་ མགྲོན་བརྡ་འབད་དེ་ གསལ་བཤད་འབད་བར་འོང་མི་ དེ་ལས་ གཞན་འགོ་དཔོན་ཚུ་ཡང་ འོང་ནི་ཡོད་ཟེར་ཨིན་པས།
དེ་འབདཝ་ལས་ ཁོ་གིས་འབད་བ་ཅིན་ སྦྱོང་བརྡར་འབད་བའི་ ཤོ་ཐེངས་ཚུའི་བར་ན་ ཁྱད་པར་བལྟ་དགོཔ་ གལ་ཆེ་བས་ཟེར་ ཞུ་ཡོད་པའི་གནས་ཚུལ།
བཀྲིས་བསྟན་འཛིན།


text:
༉ ཤེས་རིག་བློན་པོ་ ནོར་བུ་དབང་ཕྱུག་གིས་ སློབ་གྲྭ་ལྟེ་བ་དེ་ ཤེས་རིག་གི་ སྤུས་ཚད་ཀྱི་ ཁེ་ཕན་དང་ལྡན་པའི་ཁར་ ཡུན་བརྟན་ཡང་ གནས་ཚུགས་ནི་ཨིནམ་ལས་ ཤེས་རིག་ལྷན་ཁག་གིས་ མ་འོངས་པར་ སློབ་གྲྭ་ལྟེ་བ་ཚུ་ རྒྱལ་ཁབ་ནང་ མ་ལང་ལངམ་སྦེ་ བཟོ་ནི་གི་ འཆར་གཞི་ཡོད་ཟེར་ སྤྱི་ཟླ་༦ པའི་ཚེས་༢༦ ལུ་ རྒྱལ་ཡོངས་ཚོགས་འདུ་ནང་ ཞུ་ཡི།
སློབ་གྲྭ་ལྟེ་བ་ཚུ་གི་ ཁེ་ཕན་སྦོམ་ཤོས་ར་ དྲོ་པ་ལས་ ཕྱི་རུ་ཚུན་ སློབ་གྲྭ་ནང་ སློབ་དཔོན་ཚུ་གིས་ གཅེས་སྐྱོང་འཐབ་སྟེ་ བཟའ་འཐུང་དང་ སྒྲིག་གོ་ གདན་མལ་ཆ་གི་ ཚ་གྱང་ལང་དགོཔ་མེད་ཟེར་ ཤེས་རིག་བློན་པོ་གིས་ཞུ་ཡི།
ད་རུང་ སྒྲིག་ལམ་རྣམ་གཞག་དང་ བཟའ་བཅའ་འགྲོ་གྲོགས་གསུམ་ དེ་ལས་ སྨྱོ་རྗས་དང་འབྲེལ་བ་མེད་པར་ ཕམ་ཉམ་ཆུང་དང་ སྒྲིང་སྒྲི་༢ ཀྱི་ ཨ་ལོ་ཚུ་གི་བར་ན་ དབྱེ་བ་མེད་པར་ འདྲ་མཉམ་སྦེ་ སློབ་ཕྲུག་ཚུ་གིས་ སེམས་ཁམས་ཀྱི་ སྟོབས་ཤུགས་དང་ལྡནམ་སྦེ་ ཤེས་ཡོན་སྦྱང་ཚུགས་པའི་ ཁེ་ཕན་ཡོད་ཟེར་ཞུ་ཡི།
སློབ་གྲྭ་ལྟེ་བའི ་ཡུན་བརྟན་དང་འབྲེལ་བའི་ གནད་དོན་ཐོག་ལུ་ ཤེས་རིག་བློན་པོ་གིས་ ཞུ་མིའི་ནང་ སློབ་གྲྭ་ལྟེ་བ་ཚུ་ ཡུན་བརྟན་དང་ལྡན་མ་ཚུགས་པའི་ ཚ་གྱང་མེད་མི་དེ་ཡང་ ད་ལྟོ་ རྒྱལ་ཁབ་ནང་ སློབ་གྲྭ་ལྟེ་བ་༦༣ གཞི་བཙུགས་འབད་ནིའི་དོན་ལུ་ གསར་སྒྲུབ་ཀྱི་ མ་དངུལ་ཡོངས་བསྡོམས་ ལོ་༥ འི་དོན་ལུ་ དངུལ་ཀྲམ་ཐེར་འབུམ་༩༢ བཞག་ཡོད་མི་ལས་ སློབ་གྲྭ་ལྟེ་བ་དེ་ཚུ་ གཞི་བཙུགས་ཀྱི་དོན་ལུ་ ཟད་འགྲོ་དངུལ་ཀྲམ་ཐེར་འབུམ་༣.༥ དེ་ཅིག་ལས་བརྒལ་ མ་གནས་མི་དེ་ བརྒྱ་ཆ་ལས་བཅད་པ་ཅིན་ བརྒྱ་ཆ་༣ རྐྱངམ་གཅིག་ཨིན་ཟེར་ཨིན་པས།
དེ་འབདཝ་ལས་ སློབ་གྲྭ་ལྟེ་བ་ཁ་སྐོང་རྐྱབ་ནིའི་ བློ་སྟོབས་ཐོབ་ཡོདཔ་ལས་ སྲིད་བྱུས་དང་འཆར་གཞི་དེ་ ཨ་ལོའི་བདག་སྣང་དང་ ཕམ་གི་སྤྲོ་བ་བསྐྱེད་པ་ཅིན་ སློབ་གྲྭ་ལྟེ་བ་ཚུ་ ག་དེ་མང་མང་རྐྱབ་ནིའི་ འཆར་གཞི་ཡོད་ཟེར་ ཤེས་རིག་བློན་པོ་གིས་ ཞུ་ཡི།
བློན་པོ་ནོར་བུ་དབང་ཕྱུག་གིས་ ཞུ་མི་དང་འཁྲིལཝ་ད་ ཚ་གྱང་ལང་དགོ་པ་ཅིན་ རྒྱུན་སྐྱོང་གི་ མ་དངུལ་ཐོག་ལུ་ཨིན་རུང་ ལོ་བསྟར་བཞིན་དུ་ ཨ་ལོ་རེ་རེ་བཞིན་དུ་ལུ་ ཟད་འགྲོ་དངུལ་ཀྲམ་༥༥,༠༠༠ གནས་དོ་ཡོད་མི་དེ་ སློབ་གྲྭ་ལྟེ་བ་མེན་པའི་ སློབ་གྲྭ་ཚུ་ནང་ སློབ་ཕྲུག་རེ་རེ་ལུ་ ཟད་འགྲོ་དངུལ་ཀྲམ་༤༥,༠༠༠ གནས་མི་དང་ཕྱདཔ་ད་ ཁྱད་པར་དངུལ་ཀྲམ་༡༠,༠༠༠ དེ་ཅིག་ལས་མེད་རུང་ ཁེ་ཕན་དེ་ ཤེས་རིག་གི་སྤུས་ཚད་ ཡར་དྲག་སྦོམ་སྦེ་ འགྱོ་མི་དེ་ཨིན་ཟེར་ཞུ་ཡི།
དེ་ཡང་ སྤ་རོ་རྡོ་དཀར་-ཤར་པའི་འཐུས་མི་ སྐལ་བཟང་དབང་མོ་གི་ཚབ་སྦེ་ བཀྲ་ཤིས་གཡང་རྩེ་ ཁམས་དྭངས་-རམ་འཇར་གྱི་འཐུས་མི་ བསོད་ནམས་དོན་གྲུབ་རྡོ་རྗེ་གིས་ རྒྱལ་ཡོངས་ཚོགས་འདུའི་ དྲི་བཀོད་ཀྱི་ལས་རིམ་ནང་ གཞུང་གིས་ སློབ་གྲྭ་ལྟེ་བ་གཞི་བཙུགས་འབད་དེ་ཡོད་མི་དེ་གི་ ཕན་ཐོགས་སྦོམ་བྱུང་ཡོད་རུང་ ཡུན་བརྟན་ཅན་སྦེ་ བཞག་ཚུགས་ག་མི་ཚུགས་ཀྱི་སྐོར་ལས་ ཤེས་རིག་བློན་པོ་ལུ་ དྲི་བ་ཞུ་བའི་ལན་ལུ་ ཞུ་ཡི།
ཤེས་རིག་བློན་པོ་གིས་འབད་བ་ཅིན་ སློབ་གྲྭ་ལྟེ་བ་ཚུ་མིན་པའི་ སློབ་གྲྭ་གཞན་ཚུ་ཡང་ སྒོ་བསྡམ་ནིའི་ སྲིད་བྱུས་མེདཔ་བཞིན་དུ་ མ་གཞི་ རྫོང་ཁག་ཤེས་རིག་འགོ་དཔོན་ཚུ་གི་ ལག་དེབ་༢༠༠༩ ཅན་མ་དང་འཁྲིལཝ་ད་ སློབ་གྲྭ་དེ་ནང་ སློབ་ཕྲུག་གི་ གྱངས་ཁ་མ་ལང་པ་ཅིན་ སྒོ་བསྡམ་དགོ་པའི་ ལམ་ལུགས་ཡོད་རུང་ གཞུང་གིས་ སྒོ་བསྡམ་དགོ་པའི་ ཨུ་ཚུགས་མ་བསྐྱེདཔའི་ཁར་ འདས་པའི་ལོ་ཚུ་ནང་ སློབ་ཕྲུག་ལངམ་མེད་མི་ལུ་བརྟེན་ ཕམ་ཚུ་དང་ གྲོས་བསྟུན་ཐོག་ སློབ་གྲྭ་དག་པ་ཅིག་ སྒོ་བསྡམས་དགོཔ་བྱུང་ཡི་ཟེར་ ཞུ་ཡོད་པའི་གནས་ཚུལ།
ཚེ་རིང་རྣམ་རྒྱལ།


text:
གདུང་ལ་གངས།
གདུང་ལ་གངས་རྒེད་འོག་འདི་རྩི་རང་རྫོང་ཁག་མངའ་འོག་ལུ་ཡོད་པའི་རྒེད་འོག་༡༢ ལས་གཅིག་ཨིན། རྒེད་འོག་དེ་གི་ས་མཚམས་ཡང་དཀྱིལ་འཁོར་ཐང་ནུབ་ཕྱོགས་ གསར་སྤང་རྫོང་ཁག་ཤར་ཁ་ཐུག་ སེམས་ལྗོངས་རྒེད་འོག་ལྷོ་ཁ་ཐུག་དང་བྱང་ཁ་ཐུག་པ་ཚལ་གླིང་རྒེད་འོག་ཡོདཔ་ཨིན། གདུང་ལ་གངས་རྒེད་འོག་འདི་ཡར་རྒྱས་དམའ་ཤོས་ཡོད་པའི་རྒེད་འོག་ཅིག་ཨིན། ཨིན་རུང་ རྒེད་འོག་ལྟེ་བའི་ནང་འཁོར་ལམ་དང་གློག་མེ་ལྷོད་ཞིནམ་ལས་མི་སེར་གྱི་འཚོ་བའི་གནས་སྟངས་ཡར་རྒྱས་སོང་སྟེ་ཡོད། རྒེད་འོག་དེའི་ནང་ མི་སྡེ་སློབ་གྲྭ་གཅིག་དང་། གཞི་རྟེན་གསོ་བའི་སྨན་ཁང་གཅིག། གྲོང་གསེབ་སྨན་ཁང་གཅིག་ཡོད་པའི་ཁར་ རང་བཞིན་སླར་འབྱུང་རྒྱ་སྐྱེད་ཞབས་ཏོག་སྤེལ་ནིའི་དོན་ལུ་ སོ་ནམ། ནགས་ཚལ་དང་ སྒོ་ནོར་རྒྱ་སྐྱེད་ལྟེ་བ་གཅིག་ཡོདཔ་ཨིན། རྒེད་འོག་ནང་གི་མི་སེར་ཚུ་གིས་ འབྲུ་སྣ་གི་རིགས་ལས་མང་ཤོས་ར་ གེ་ཟ་དང་། ཀར། རེད་ཚུ་བཏབ་དོ་ཡོདཔ་ཨིན། རྒེད་ནང་ལུ་ཡོད་པའི་སྤྲིང་ཟམ་གཉིས་ཀྱིས་རྒེད་འོག་གཞན་དང་འབྲེལ་མཐུད་འབདཝ་ཨིན། རྒེད་འོག་གི་སའི་རྒྱ་ཚད་ཀི་ལོ་མི་ཊར་ ༤༥༩ གྲུ་བཞི་ཡོད་ས་ལས་ ཨེ་ཀར་ ༢༠༧.༨༦ དེ་ཅིག་ཆུ་ཞིང་དང་། ཨེ་ཀར་ ༦༡༧.༥༥ དེ་ཅིག་སྐམ་ཞིང་། ཨེ་ཀར་ ༧༤.༢༢ དེ་ཅིག་རྩེ་རི། གཞན་ག་ར་ཚལ་མ་སྦེ་ཡོདཔ་ཨིན། རྒེད་འོག་གི་སའི་མཐོ་ཚད་རྒྱ་མཚོ་ལས་ མི་ཊར་ ༩༠༠-༡༥༠༠ དེ་ཅིག་ས་ཁར་ཡོད། སའི་དབྱིབས་ཡང་ སྤོ་ཏོ་དང་། གྱེན་གཟར་དྲགས། དམའ་ས་ཚུ་ཡོདཔ་ཨིན། གནམ་བྱཱར་གྱི་སྐབས་ལུ་ཚ་ཏོག་གོ་དང་དགུན་གྱི་དུས་ལུ་ཁོད་སི་སི་སྦེ་ཡོད། ལོ་བསྟར་གྱི་ཆར་ཆུ་གི་དཔྱ་སྙོམས་མི་ལི་མི་ཊར་ ༨༥༠-༩༨༠ དེ་ཅིག་འབབ་དོ་ཡོདཔ་ཨིན། རྒེད་འོག་ནང་ལུ་ ཁྱིམ་གུང་ ༣༦༥ དང་ མི་རློབས་ ༣༡༨༠ ཡོད་ས་ལས་ཕོ་ ༡༦༤༩ དང་ མོ་ ༡༥༣༡ ཡོདཔ་ཨིན། རྒེད་འོག་བདག་སྐྱོང་གི་ཡིག་ཚང་ཡང་ ས་གནས་འཁོར་ས་གནས་ཟེར་ ཁེ་རི་ཐང་སྤྱི་འོག་གི་སྦུག་ལུ་ཆགས་ཏེ་ཡོད། རྒཔོ་འདི་འཙག་འཐུ་ལས་གྲུབ་པའི་ཁྲི་འཛིན་འབད་ནི་འདི་གིས་ ཡར་རྒྱས་ཀྱི་ལས་སྣ་ཚུ་ག་ར་ལྟཝ་ཨིནམ་དང་ རྒེད་འོག་ཚོགས་འདུ་དེ་མངོན་པར་མཐོ་བའི་ཐག་བཅད་འདུས་ཚོགས་ཨིན། གདུང་ལ་གངས་རྒེད་འོག་འདི་སོ་ནམ་ཞིང་ལམ་གྱིས་མཐུད་དེ་ཡོདཔ་དང་ རྫོང་ཁག་ལས་རྒེད་འོག་ལྟེ་བའི་ནང་འགྱོ་དགོ་པ་ཅིན་ ཀི་ལོ་མི་ཊར་ ༡༠ དེ་ཅིག་སོ་ནམ་ཞིང་ལམ་དང་ཀི་ལོ་མི་ཀྲར་ ༤ དེ་ཅིག་རྡོ་གཞིབ་ལམ་ལས་ ཅང་ཅེ་ཁ་ཐུག་ལུ་འགྱོ་དགོ། རྒེད་འོག་གི་དཀྱུས་ཚད་བསྡོམས་ཀྱིས་ཀི་ལོ་མི་ཊར་ ༢༢ ཡོད་པའི་ཁར་སྤྱི་འོག་བཞི་ཡོད། ནོར་གྱངས་ས་ཁ་ཐུག་སོ་ནམ་ཞིང་ལམ་ཀི་ལོ་མི་ཊར་ ༣.༤ འབད་མི་དེ་ རྒེད་འོག་གནང་སྦྱིན་མ་དངུལ་ཐོག་ལས་སྤྱི་ལོ་ ༢༠༡༤ ལུ་མཇུག་བསྡུ་ཡོདཔ་ཨིན། མི་སེར་ཁྱིམ་གུང་ ༢༨ གིས་ གུང་རེ་ལས་དངུལ་ཀྲམ་ ༧༢༠༠ རེ་བསྡུ་ལེན་འབད་དེ་ སོ་ནམ་ཞིང་ལམ་ཀི་ལོ་མི་ཊར་ ༣ སེལ་མི་དེ་གིས་ ས་གནས་འཁོར་ས་གནས་སྟོད་དང་མཐུད་དོ་ཡོདཔ་མ་ཚད་ ས་གནས་མི་སེར་གྱིས་བསལ་ཡོད་པའི་ཞིང་ལམ་ཀི་ལོ་མི་ཊར་ ༢.༨ འབད་མི་དེ་གིས་སྟོད་དངས་རས་བུ་མཐུད་ཡོདཔ་ཨིན།


text:
༉ བསོད་ནམས་ཕུན་ཚོགས་དང་ བསོད་ནམས་དབང་མོ་ དེ་ལས་ རྟ་མགྲིན་བུ་དར་གྱི་ རྩོད་གཞི་དེ་ལུ་ མངོན་མཐོ་ཁྲིམས་འདུན་གྱི་ བསྐྱར་ཞིབ་ལྷན་རྒྱས་ཀྱིས་ ཆ་ཤས་འཕྲི་སྣོན་དང་ བསྒྱུར་བཅོས་འབད་ཡོདཔ་ཨིན་པས།
དེ་ཡང་ བསོད་ནམས་དབང་མོ་གིས་ ཡིག་རིགས་གན་རྒྱ་ཁག་༣ ལས་ མཇུག་གི་གན་རྒྱ་ནང་ ལག་རྗེས་རྐྱབ་མི་དེ་ མོ་གི་མེན་པའི་ཁར་ ད་རུང་ རྩ་ཕན་གྱི་བར་ན་ གན་ཡིག་རིམ་ཐེངས་༣ ནང་ མོ་གིས་ ལག་རྗེས་རྐྱབ་སྟེ་མེད་ཟེར་ཨིན་པས།
སྤྱི་ལོ་༢༠༡༧ ཟླ་༧ པའི་ཚེས་༡༡ ལུ་ དངུལ་སྤྲོད་ལེན་གྱི་འབྱོར་རྟགས་ནང་ཡང་ མོ་གིས་ མ་བཀོད་ཟེར་ རྫུས་མ་ཨིནམ་སྦེ་ཞུ་མི་ལུ་ མངོན་མཐོ་ཁྲིམས་འདུན་གྱིས་ ནན་ཏན་ཞིབ་དཔྱད་འབད་བའི་སྐབས་ དེ་བཟུམ་མའི་ སྟབས་བདེ་སྡུག་ཐོན་མི་དེ་ གཙོ་བོ་ར་ ག་གིས་རྫུན་མ་བཟོ་ཡོདཔ་ཨིན་ན་དེ་ རྒྱལ་ཁབ་ལས་ བྲོས་ཟུར་འབད་སྡོད་མི་གིས་ ཤེས་ཚུགས་ནི་ཨིནམ་ལས་ ཤུལ་ལས་ཁྲིམས་སྲུང་འགག་པ་བརྒྱུད་དེ་ ཚན་རིག་ཐོག་ལས་ བརྟག་དཔྱད་འབད་དེ་ ཉེས་བཤེར་འབད་ནི་ཨིན་པས།
དེའི་དོན་ལུ་ བྲོས་ཟུར་འབད་སྡོད་མི་ བསོད་ནམས་དབང་མོ་དེ་ ག་ཏེ་ཡོད་རུང་ གང་མགྱོགས་འཛིན་བཟུང་འབད་དགོ་པའི་ཁར་ ཕྱི་འབྲེལ་ལྷན་ཁག་གི་ མགྲོན་སྐྱོང་ལས་ཁུངས་འོག་གི་ ལམ་ཡིག་སྡེ་ཚན་གྱིས་ མོ་རའི་ ལམ་ཡིག་མཐའ་དག་ གནས་སྐབས་ཅིག་ བཀག་འཛིན་འབད་དེ་ བཞག་དགོ་པའི་འཁྲུན་ཆོད་བཏོན་ནུག།
དེ་ལས་ བསོད་ནམས་ཕུན་ཚོགས་ཀྱི་ བུ་ལོན་ཐད་ཁར་ བསོད་ནམས་དབང་མོ་གིས་ མོ་ར་རྒྱལ་ཁབ་ནང་སྡོད་པའི་སྐབས་ མོ་རའི་རྒྱབ་མི་ ཡོན་ཏན་རྒྱ་མཚོ་བརྒྱུད་དེ་ སྤྱི་ལོ་༢༠༡༤ ལུ་ འབྱོར་རྟགས་ཁག་༤ ནང་རྐྱབ་མི་ ལག་རྗེས་དེ་ མོ་གི་ཨིན་ཟེར་ བདེན་སྦྱོར་འབད་བའི་ཁར་ ལྕང་ཟམ་ཏོག་ལུ་ཡོད་མི་ སྒྲིང་ཁྱིམ་ཕྱེད་ཀ་ཅིག་ བྲོས་ཟུར་འབད་མི་ལུ་ ཐོབ་ལམ་ངེས་བདེན་འདུག་ཟེར་བཀོད་ནུག།
དེ་འབདཝ་ལས་ འབྲུག་གི་སྒྲུབ་བྱེད་བཅའ་ཁྲིམས་༢༠༠༥ ཅན་མའི་ དོན་ཚན་༤ པའི་ཁ་པ་དང་༥ པའི་ཁ་པ་དང་འཁྲིལ་ བསོད་ནམས་ཕུན་ཚོགས་ལས་ དངུལ་ཀྲམ་༡༨༠,༠༠,༠༠༠ (འབུམ་གཅིག་བརྒྱ་བརྒྱད་བཅུ་) ལེན་མི་དེ་ ངེས་བདེན་ཨིནམ་སྦེ་ ཆ་བཞག་སྟེ་ཡོད་ཟེར་ འཁྲུན་ཆོད་གནང་བཀོད་ནུག།
མཐོ་གཏུགས་པ་ རྟ་མགྲིན་བུ་དར་དང་ བྲོས་ཟུར་པ་ བསོད་ནམས་དབང་མོ་གཉིས་ ཁེ་རྒུད་གཅིག་པའི་ ཨའི་དང་བུམོ་ཨིནམ་ལས་ ལྕང་ཟམ་ཏོག་ལུ་ཡོད་མི་ སྒྲིང་ཁྱིམ་དེ་ཡང་ ཁོང་གཉིས་ཆ་ར་ལུ་ ཐོབ་ལམ་འདུག་ཟེར་བཀོད་ནུག།
བསོད་ནམས་དབང་མོ་གིས་ ཡིག་ཆ་རྫུས་མ་བཟོ་སྟེ་ ཀྲི་དངུལ་ཁང་དང་ མི་ངོ་སོ་སོར་ཚུ་ལས་ ཏི་རུ་ལེན་ཡོད་མིའི་ཐད་ཁར་ གནས་སྟངས་དང་བསྟུན་པའི་ རྩོད་གཞི་གཅིག་ཁར་ འབད་དགོཔ་ཅིག་ཨིན་རུང་ ད་ལྟོའི་རྩོད་གཞི་དེ་ བསོད་ནམས་དབང་མོ་གིས་ གཏའ་མའི་ཡིག་ཆ་རྫུས་མ་བཟོ་སྟེ་ བུ་ལོན་ལེན་ཡོདཔ་ལས་ ཐོབ་རྗོད་ཀྱི་ཐད་ཁར་ ཀྲི་དངུལ་ཁང་དང་ མི་གཞན་ཚུ་གིས་ ཐོབ་བརྗོད་འབད་ཐབས་མེདཔ་ལས་ བསོད་ནམས་དབང་མོ་ འཛིན་བཟུང་འབད་དེ་ ལོག་རྒྱལ་ཁབ་ནང་ལྷོདཔ་ད་ ཉེས་རྩོད་སྦེ་རྩོད་བཤེར་འབད་དགོ་པའི་ཁར་ མོ་རའི་རྨགཔ་ ཆོས་སྐྱིད་རྒྱལ་མཚན་གྱིས་ བསོད་ནམས་དབང་མོ་གིས་ ཡིག་ཆ་རྫུས་མ་བཟོཝ་ཨིནམ་ཤེས་རུང་ ཤེས་བཞིན་དུ་ འགན་ལེན་པ་སྦེ་འཛུལ་ཡོདཔ་ལས་ ཁོ་ཡང་ འཕྲལ་མགྱོགས་ར་ འཛིན་བཟུང་འབད་དགོ་པའི་ བཀའ་རྒྱ་གནང་ནུག།
དངུལ་ཁང་ཚུ་གིས་ གཏའ་མའི་ཡིག་གུ་ཚུ་ བདེན་དཔྱད་འབད་ནིའི་ འགན་ཁུར་དེ་ ཁོང་ལུ་ཕོག་པའི་ཁར་ དེ་བཟུམ་མའི་ བྱ་ངན་འབད་མི་དེ་ ཉེས་རྩོད་ཨིནམ་ལས་ འབྲུག་གི་ཞི་རྩོད་དང་ཉེས་རྩོད་བྱ་བའི་གནད་སྤྱོད་ཀྱི་ ཁྲིམས་དེབ་དོན་ཚན་༡༤༦ པ་དང་འཁྲིལ་ བསོད་ནམས་དབང་མོ་ ལོག་རྒྱལ་ཁབ་ནང་ལྷོདཔ་ད་ ཉེས་བཤེར་འབད་ཆོག་ཟེར་ འཁྲུན་ཆོད་ནང་བཀོད་ནུག།
སྒྲིང་ཁྱིམ་དེ་གི་དོན་ལུ་ སྐྱིན་འགྲུལ་བསྡོམས་ཀྱིས་ དངུལ་ཀྲམ་༡༥,༤༤༩,༦༠༧.༣༥ དེ་ཅིག་ཡོད་མིའི་ཐད་ཁར་ འབྲུག་རྒྱལ་ཡོངས་དངུལ་ཁང་གིས་ ད་ཚུན་ བཏབ་མ་ཚུགས་མི་སྐྱེད་དང་ དུས་ཚོད་ཁར་ བཏབ་མ་ཚུགས་མི་ ཏི་རུ་ཚུ་ མི་འཐོབ་ནི་ཨིན་པས།
བསོད་ནམས་ཕུན་ཚོགས་ལུ་ དངུལ་བསྡོམས་༡༧༩,༨༣,༠༠༠ སྤྲོད་དགོ་མིའི་ཐད་ཁར་ བསོད་ནམས་དབང་མོ་གི་ མིང་ཐོ་ཁར་ཡོད་མི་ སྒྲིང་ཁྱིམ་དེ་ རིན་བསྡུར་ཐོག་ལས་བཙོང་སྟེ་ དེའི་ལྷག་ལུས་ སྤྲོད་དགོཔ་ཐོན་མི་དེ་ བསོད་ནམས་དབང་མོ་མོ་ར་ འཛིན་བཟུང་འབད་དེ་ ལོག་རྒྱལ་ཁབ་ནང་ལྷོད་པའི་སྐབས་ དངུལ་སྐྱེད་དང་སྦྲགས་ཏེ་ བཏབ་དགོ་ཟེར་ འཁྲུན་ཆོད་ནང་བཀོདཔ་ད་ དེའི་དོན་ལུ་ འབྲུག་རྒྱལ་ཡོངས་དངུལ་ཁང་གིས་ བསོད་ནམས་དབང་མོའི་ མིང་ཐོ་ཁར་ རྩིས་ཁྲ་ཅིག་ ཕྱེ་བཞག་དགོ་ནི་ཨིན་པས།
རྩོད་བཤེར་དེ་གི་དོན་ལུ་ མངོན་མཐོ་ཁྲིམས་འདུན་གྱིས་ ད་རེས་འབདཝ་ད་ འཁྲུན་ཆོད་ཐེངས་༣ གནང་ཡོདཔ་ད་ ད་རེས་ཀྱི་དམིགས་བསལ་བསྐྱར་ཞིབ་དེ་ སྤྱི་ཟླ་༦ པའི་ཚེས་༢༨ ལུ་ སྙན་གསན་འབད་ཡོདཔ་ ཨིན་པའི་གནས་ཚུལ།
བཀྲིས་བསྟན་འཛིན།


text:
༉ གསང་སྦས་ཁ་དྲུང་ཁག་ཁྲིམས་འདུན་གྱིས་ འབྲུག་གོང་འཕེལ་དངུལ་ཁང་གི་ མི་སྡེ་ལྟེ་བའི་ལས་བྱེདཔ་ ཨོ་རྒྱན་དཔལ་འབྱོར་གྱིས་ མ་དངུལ་ལྐོག་ཟ་དང་ རྫུས་མ་བཟོ་མི་ལུ་ ཁྲིམས་འདུན་གྱིས་ དབྱེ་རིམ་༢ པའི་ བཙོན་ཁྲིམས་ཐོག་ ལོ་༡༢ དང་ཟླཝ་༧ བཀལ་ནུག།
འཁྲུན་ཆོད་དང་འཁྲིལཝ་ད་ ལས་བྱེདཔ་དེ་གིས་ ངན་ལྷད་བཀག་སྡོམ་ལྷན་ཚོགས་ཀྱི་ བཅའ་ཁྲིམས་༢༠༡༡ ཅན་མའི་དོན་ཚན་༥༢ པའི་ ཀ་པ་དང་འཁྲིལ་ དབྱེ་རིམ་༢ པའི་ བཙོན་ཁྲིམས་ཕོག་ཡོདཔ་ཨིན་པས།
དེ་མ་ཚད་ ལས་བྱེདཔ་དེ་གིས་ དངུལ་ཀྲམ་༤,༥༦༡,༡༨༥ ལྐོག་ཟ་འབད་མི་ལས་ དངུལ་ཀྲམ་༡,༢༡༧,༠༠༠ དང་ དངུལ་ཀྲམ་༤༠,༠༠༠ གནས་པའི་ ཕྱི་རྒྱལ་གྱི་གཞུ་ ཁྲིམས་སྲུང་འགག་པ་གིས་ འཕྱོག་བཟུང་འབད་མིའི་ལྷག་ལུས་ དངུལ་ཀྲམ་༣,༣༠༤,༡༨༥ དེ་ སྐྱེད་བརྒྱ་ཆ་༡༥ འི་རྩིས་རྐྱབ་སྟེ་ ཟླ་ངོ་༦ གི་རྩིས་རྐྱབ་སྟེ་ ལོག་བཏབ་དགོ་པའི་ འཁྲུན་ཆོད་གནང་ནུག།
ལས་བྱེདཔ་གིས་ བྱ་ངན་འབད་བའི་སྐབས་ ལག་རྗེས་རྫུས་མ་ བཟོ་མིའི་ཐད་ཁར་ ཁྲིམས་འདུན་གྱིས་ ལྐོག་ཟའི་ཉེས་ཁྲིམས་བཀལ་མི་གིས་འཐུསཔ་སྦེ་ བཞག་ཡོདཔ་ཨིན་པས།
ཁོ་གིས་ མ་དངུལ་ཚུ་ ལོག་སྤྱོད་འབད་ནིའི་དོན་ལུ་ ལས་བྱེདཔ་༡༧ གྱི་ ལག་རྗེས་རྫུས་མ་བཟོ་བའི་ཤུལ་ལས་ ལྐོག་ཟ་འབད་ཡོདཔ་ད་ ཁོ་གིས་ བྱ་ངན་འབད་ཡོད་མི་ལུ་ མ་དང་སྐྱེད་དང་སྦྲགས་ཏེ་ བཏབ་ནིའི་དོན་ལུ་ གསལ་ཞུ་འབད་ཡོདཔ་ཨིན་པས།
ཨོ་རྒྱན་དཔལ་འབྱོར་གྱིས་ ལྐོག་ཟ་འབད་མི་ ཏི་རུ་ཚུ་ཡང་ ཁོ་རའི་སྲིངམོ་ལུ་ དངུལ་ཀྲམ་ས་ཡ་༡.༥ དང་ ཨའི་དང་ཨ་པ་ལུ་ དངུལ་ཀྲམ་ས་ཡ་༠.༤ བྱིན་ཡི་ཟེར་ ཞུ་ཡོད་རུང་ དེ་ཚུ་ག་ར་ ལྐོག་ཟ་འབད་མི་ ཏི་རུ་ཚུ་ ཚང་སྒྲིག་འབད་ནིའི་དོན་ལུ་ ཞུ་ཡི་ཟེར་ ཁོ་གིས་ཁྲིམས་འདུན་ལུ་ ཤུལ་ལས་ གསལ་ཞུ་འབད་ནུག།
ཉེས་འཛུགས་ཅན་དེ་ སྤྱི་ཟླ་༦ པའི་ཚེས་༨ ལུ་ འཛིན་བཟུང་འབད་མི་ལས་འགོ་བཙུགས་ བཙོན་ཁྲིམས་ཕོག་ནི་ཨིནམ་ད་ འཁྲུན་ཆོད་དེ་ཡང་ སྤྱི་ཟླ་༩ པའི་ཚེས་༢༠ ལུ་ གནང་ཡོད་པའི་གནས་ཚུལ།
བཀྲིས་བསྟན་འཛིན།